Majilis In Faaskuraa Garaarakun Nasheed Minivan Kurevidhaane Tha? - Vaguthu\nމަޖިލީހުން ފާސްކުރާ ޤަރާރަކުން ނަޝީދު މިނިވަން ވާނެތަ؟\n3 އަހަރު ކުރިން ( އޮކްޓޯބަރ 28, 2018 )\nކުރީގެ ރައީސް މުހައްމަދު ނަޝީދުގެ މައްޗަށް ކްރިމިނަލް ކޯޓުން އިއްވާފައިވާ 13 އަހަރުގެ ޖަލު ޙުކުމަށް ހައިކޯޓުން ވަނީ ތާއިދު ކޮށްފައެވެ. އެޙުކުމް ސުޕްރީމް ކޯޓުން ވަނީ ދަމަހައްޓާފައެވެ. ނަމަވެސް އެމަނިކުފާނު މިނިވަން ކުރުމަށް ގޮވާލާ އިދިކޮޅު މެންބަރުން ރައްޔިތުންގެ މަޖިލީހަށް ހުށަހަލާފައިވާ ޤަރާރަކާއި މެދު މިއަދު އެމަޖިލީހުގައި ބަހުސް ކުރާނެއެވެ. އަދި ޤަރާރު މިއަދު ފާސްކޮށް ރައީސް ނަޝީދު މިނިވަން ކުރަން މަޖިލީހުން ނިންމާނެކަން ވަރަށް ބޮޑަށް ޔަގީނެވެ. ސުވާލަކީ މަޖިލީހުން ފާސްކުރާ ޤަރާރަކީ ރައީސް ނަޝީދު މިނިވަން ކުރަން މަޖުބޫރު ނިންމުމަކަށް ވާނެ ހެއްޔެވެ؟\nރައްޔިތުން މަޖިލީހުގެ ޤަވައިދުގެ 142 ވަނަ މާއްދާގައި ބުނެފައި އޮންނަ ގޮތުގައި ރައްޔިތުން މަޖިލީހުން ޤަރާރެއް ފާސްކުރަނީ މަޖިލީހުގެ މަސައްކަތް ހިންގާނެ އުސޫލުތައް ބަޔާންކޮށްދިނުމަށާއި، މަޖިލީހުގެ ހިންގުމުގެ އުސޫލަށް ގެނެވޭ ބަދަލުތައް ފާސްކުރުމަށާއި، މަޖިލީހުގެ ގަވާއިދަށް ގެނެވޭ ބަދަލުތަކާއި އަދި މަޖިލީހުން ކަމަކާ ދޭތެރޭގައި ދެކޭގޮތް ހަމައެކަނި ހާމަކުރުމަށްޓަކައެވެ.\nރައްޔިތުން މަޖިލީހުގެ ޤަވައިދުގެ 144 ވަނަ މާއްދާގައި ބުނެފައިވާ ގޮތުގައި ކޮންމެ މެންބަރަކަށް ވެސް ރައްޔިތުންގެ މަޖިލީހަށް ޤަރާށެއް ހުށަހެޅި ދާނެއެވެ. އެމާއްދާގައި ބުނެފައިވާ ގޮތުގައި ރައްޔިތުންގެ މަޖިލީހަށް ހުށަހަޅާ ބިލަކާއި ޤަރާރާއި ދެމެދު ދެތަފާތެއް ހުރެއެވެ. 144 ވަނަ މާއްދާގެ (ހ) ގައި ބުނެފައިވާ ގޮތުގައި އެއް ތަފާތަކީ ޤަރާރުގައި ބިލާ ޚިލާފަށް ދީބާޖާއެއް އެކުލެވިގެންވުމެވެ. މާނައަކީ ޤަރާރު ފެށުމުގެ ގޮތުން ފޮތްފޮތުގެ ފެށުމުގައި އޮންނަ ފަދަ ބަޔާނެއް އޮންނަން ޖެހޭނެއެވެ. އެއީ ޤާނޫނުތަކުގައި އޮންނަން ޖެހޭ ބަޔާނެއް ނޫނެވެ.\n144 ވަނަ މާއްދާގެ (ށ) ގައި ބުނެފައިވާ ގޮތުގައި ދެވަނަ ތަފާތަކީ އެ ޤަރާރު ފާސްވުމުން، ބިލު ތަޞްދީޤުކުރުމަށް އޮންނަ އުސޫލުން ތަޞްދީޤުކުރުމަށް ފޮނުވަންނުޖެހުމެވެ.\nރައްޔިތުން މަޖިލީހުގެ ޤަވައިދުގެ 142 ވަނަ މާއްދާ އާއި 144 ވަނަ މާއްދާ އަށް ބަލާއިރު ރައީސް ނަޝީދު މިނިވަން ކުރަން ރައްޔިތުންގެ މަޖިލީހަށް ހުށަހަޅާފައިވާ ޤަރާރު ފާސް ކުރުމަކީ ރައީސް ނަޝީދު މިނިވަން ކުރުމާއި މެދު ރައްޔިތުންގެ މަޖިލީހުގެ ދެކޭ ގޮތް ހަމައެކަނި ހާމަކުރުމަށްޓަކައި ކުރާ ކަމެކެވެ. އެޤަރާރުގެ ސަބަބުން ރައީސް ނަޝީދު މިނިވަން ކުރުމަށް ދައުލަތުގެ އެއްވެސް އިދާރާއަކަށް މަޖުބޫރެއް ނޫނެވެ. ރައްޔިތުންގެ މަޖިލީހުން ފާސްކުރާ ޤަރާރަކީ ހަމައެކަނި މެންބަރުންގެ ޚިޔާލެވެ. އެއީ މަޖިލީހުގެ މެންބަރުން ރައީސް ނަޝީދު މިނިވަންކުރުމާއި މެދު މިހާރު ޚިޔާލު ހުރިގޮތް ހާމަކުރުމެވެ. މަޖިލީހުން ފާސްކުރާ ޤަރާރަކީ ދައުލަތުގެ އިދާރާ އަކުން ނެރޭ ނޫސްބަޔާނެއް ފަދަ، ޤާނޫނީ ބުރަދަނެއް ނެތް ލިޔުމެކެވެ.\nޤާނޫނު އަސާސީ އަށް ބަލާއިރު ޖިނާޢީ ކުށްވެރިންނަށް މައާފު ދިނުން ނުވަތަ އަދަބު ލުއި ކޮށްދިނުމަކީ ރައްޔިތުންގެ މަޖިލީހަށް ލިބިގެންވާ ބާރެއް ނޫނެވެ. ޤާނޫނު އަސާސީގެ 115 ވަނަ މާއްދާގެ (ޒ) ގައި ބުނެފައި އޮންނަނީ ޖިނާއީ ކުށްތަކުގައި ޙުކުމްކޮށްފައިވާ، އިސްތިއުނާފްކުރުމުގެ އިތުރު ފުރުޞަތެއް ނެތް މީހުންގެތެރެއިން، ވަކިވަކި ފަރުދުންގެ ކުށަށް ޤާނޫނުގައިވާ ގޮތުގެމަތީން މަޢާފް ދިނުމާއި، އަދަބު ލުއި ކޮށްދިނުން އެއީ ރައީސުލްޖުމްހޫރިއްޔާ އަށް ލިބިގެންވާ ބާރެއް ކަމަށެވެ.\nނަމަވެސް މަޢާފު ދިނުމާއި އަދަބު ލުއި ކޮށްދިނުމުގެ ޤާނޫނުގެ (5) ވަނަ މާއްދާގެ (ހ) ގެ (3) ވަނަ ނަމްބަރުގައި ބުނެފައި އޮންނަ ގޮތުގައި ޓެރަރިޒަމްގެ ކުށަށް މަޢާފު ދިނުމުގެ ބާރު ރައީސުލްޖުމްހޫރިއްޔާ އަށް ވެސް ލިބިވަޑައެއް ނުގަންނަވައެވެ.\nޤާނޫނު އަސާސީ އާއި ޤާނޫނުތަކަށް ބަލާއިރު ރައީސް ނަޝީދު މިނިވަން ކުރެވޭނެ ސާފު ސީދާ ބާރެއް މިހާރު ރައްޔިތުންގެ މަޖިލީހަކަށް ނެތެވެ. އަދި ރައީސުލްޖުމްހޫރިއްޔާ އަށް ވެސް ނެތެވެ. ނަމަވެސް މަޢާފު ދިނުމާއި އަދަބު ލުއި ކޮށްދިނުމުގެ ޤާނޫނަށް އިސްލާހެއް ގެނެސްގެން ރައީސް ނަޝީދު މިނިވަން ކުރުމަށް މަސައްކަތް ކުރުމުގެ ނުސީދާ ފުރުސަތެއް ރައްޔިތުންގެ މަޖިލީހަށް އެބައޮތެވެ. އެއީ އެޤާނޫނުގައި އޮތް މަޢާފް ނުދެވޭނެ ކުށްތަކުން ޓެރަރިޒަމްގެ ކުށް އުނިކުރުމެވެ. އެއީ ރައީސް ނަޝީދު މިނިވަން ކުރަން ރައްޔިތުންގެ މަޖިލީހަށް ކުރެވިދާނެ ކަމެއް ކަމަށް ގަބޫލު ކުރެވުނު ނަމަވެސް އެއިސްލާހުގެ ބޭނުން ހިފައިގެން ވެސް ރައީސް ނަޝީދު މިނިވަން ކުރުން އެއީ ކުރެވިދާނެ ކަަމެއްތޯ ބައެއް ޤާނޫނީ ވަކީލުން ސުވާލު އުފައްދާނެއެވެ.\nސަބަބަކީ ފަހުން ހަދާ ޤާނޫނެއް، ނުވަތަ އިސްލާހު ކުރާ ޤާނޫނެއްގެ ބާރު ކުރިން މީހަކު ކޮށްފައިވާ ކަމެއްގެ މައްޗަށް ނުހިނގާނެ ކަމަށް ޤާނޫނު އަސާސީ ބުނާތީއެވެ. ރައީސް ނަޝީދު ކުށް ކޮށްފައި ވަނީ ކުރިންނެވެ. އެމަނިކުފާނުގެ މައްޗަށް ކުށް ސާބިތުވީ ވެސް ކުރިންނެވެ. އެހެންކަމުން މާފަހުން ގެންނަ އިސްލާހަކުން އެމަނިކުފާނު މިނިވަން ކުރެވިދާނެތޯ އެއީ ޤާނޫނީ ސުވާލެކެވެ.\nދެން އޮތީ ސުޕްރީމް ކޯޓުން ރައީސް ނަޝީދު މިނިވަން ކުރުމެވެ. ސުޕްރީމް ކޯޓުން ބަލާފައިވާ މައްސަލައެއް އެކޯޓުން އަލުން ބެލުން އެއީ ދުނިޔޭގެ ޑިމޮކްރަޓިކް ގައުމުތަކުގައި ކަން ކުރާ ގޮތެކެވެ. ރާއްޖޭގެ ޤާނޫނީ ނިޒާމްގައި އެކަން ކުރިއަށް ގެންދާނެ އުސޫލެއް މިހާތަނަށް ގާއިމު ކޮށްފައި ނެތުމުން ހަމައެކަނި ރައީސް ނަޝީދުގެ ސިޔާސީ ބުރަދަނަށް ބަލާފައި އެމަނިކުފާނުގެ މައްސަލަ ސުޕްރީމް ކޯޓުން ބެލުމުން ވެސް ރައީސް ނަޝީދުގެ ސިޔާސީ ދެކޮޅުވެރިން އެކަމާއި މެދު ސުވާލު އުފައްދާނެއެވެ. ނަމަވެސް ރައީސް ނަޝީދު ޤާނޫނީ ނިޒާމްގެ ތެރެއިން މިވަގުތު މިނިވަން ކުރެވެން އޮތީ ހަމައެކަނި ސުޕްރީމް ކޯޓަށެވެ.\nރައްޔިތުންގެ މަޖިލީހަށް ހުށަހަޅާ ޤަރާރަކުން ރައީސް ނަޝީދުގެ ބަންދަށް ބަދަލެއް ގެނެވޭނެ އެއްވެސް ޤާނޫނީ ހުއްޖަތެއް އެޤަރާރު ހުށަހެޅި މެންބަރާއި، ޤަރާރަށް ތާއިދު ކުރައްވާ މެންބަރުންނަށް ވެސް ނުދެއްކޭނެއެވެ. ނަމަވެސް ސިޔާސީ ބޭފުޅުންނަކީ ސިޔާސީ މަސައްކަތް ކުރައްވާ ބޭފުޅުންނެވެ. އެހެންކަމުން ސިޔާސީ ކަންކަމުގައި އެބޭފުޅުން ވަގުތު ހޭދަކުރައްވާނެއެވެ. އެއީ ޤާނޫނީ މަސައްކަތެއް ނޫނެވެ. އަދި ޤާނޫނީ ބުރަދަނެއްހުރި މަސައްކަތެއް ވެސް ނޫނެވެ.\nއޮކްޓޯބަރ 28, 2018 08:28\nމިނިވަން ވާކަށް ނުޖެހޭ. ޤާނޫނަށްވުރެ މައްޗަށް އެރިފަ މިހާރު އެތިބީ. ދެން ޤާނޫނެއް ނޯންނާނެ އެމީހުންގެ މައްޗަކަށް. ކުރާނެ ކަމެއް ކޮށްފަ އުޅޭނެ ގޮތަކަށް އުޅެންވީ. އެއީނު ބޭނުން ގޮތަކީވެސް. ދެން ތިބޭ އަތް ޖަހަން.\nއޮކްޓޯބަރ 28, 2018 08:36\nޖުމްލަކޮށް މި އާޓިކަލަށް ތާއީދުކުރަން. ނަމަވެސް ކުޑަތަންކޮޅެއް ފާހަގަކޮށްލާނަން. ރައީސް ނަޝީދުގެ މައްޗަށް ޓެރަރިޒަމްގެ ދަޢުވާކުރީ ކުށްކުރި ތާރީޚަށްވުރެ ފަހުގެ ތާރީޚެއްގައި ޤާނޫނަށް ގެނައި ބަދަލެއްގެ ތެރެއިން.\nކޮންމެޔަކަސް މާ ދުރުދުރުން މިއުޅޭ ސަބަބެއް ނޭނގެ. މުސްކުޅިން ބުނޭ ކުކުޅު ގޮވިޔަކަސް އައްޔެއް ނުވިލޭނެޔޭ. ހާގޮވީމައޭ އަލިވިލޭނީ. އެހެންވީމާ ސްޕްރީމް ކޯޓަށް ނުދާން މިއުޅޭ ސަބަބެއް ނޭނގެ.\nއޮކްޓޯބަރ 28, 2018 09:21\nޤާނޫނު އަސާސީ އަށް ބަލާއިރު ޖިނާޢީ ކުށްވެރިންނަށް މައާފު ދިނުން ނުވަތަ އަދަބު ލުއި ކޮށްދިނުމަކީ ރައްޔިތުންގެ މަޖިލީހަށް ލިބިގެންވާ ބާރެއް ނޫން!! ޤާނޫނު އަސާސީގެ 115 ވަނަ މާއްދާގެ (ޒ) ގައި ބުނެފައި އޮންނަނީ ޖިނާއީ ކުށްތަކުގައި ޙުކުމްކޮށްފައިވާ، އިސްތިއުނާފްކުރުމުގެ އިތުރު ފުރުޞަތެއް ނެތް މީހުންގެތެރެއިން، ވަކިވަކި ފަރުދުންގެ ކުށަށް ޤާނޫނުގައިވާ ގޮތުގެމަތީން މަޢާފް ދިނުމާއި، އަދަބު ލުއި ކޮށްދިނުން އެއީ ރައީސުލްޖުމްހޫރިއްޔާ އަށް ލިބިގެންވާ ބާރެއް ކަމަށް!! ނަމަވެސް މަޢާފު ދިނުމާއި އަދަބު ލުއި ކޮށްދިނުމުގެ ޤާނޫނުގެ (5) ވަނަ މާއްދާގެ (ހ) ގެ (3) ވަނަ ނަމްބަރުގައި ބުނެފައި އޮންނަ ގޮތުގައި ޓެރަރިޒަމްގެ ކުށަށް މަޢާފު ދިނުމުގެ ބާރު ރައީސުލްޖުމްހޫރިއްޔާ އަށް ވެސް ލިބިވަޑައެއް ނުގަންނަވާ!! ރައީސް ނަޝީދު ޤާނޫނީ ނިޒާމްގެ ތެރެއިން މިވަގުތު މިނިވަން ކުރެވެން އޮތީ ހަމައެކަނި ސުޕްރީމް ކޯޓަށް!! އެހެން އެއްވެސް ޗޮއިސްއެއް މިވަގުތު ނެތް!!\nއޮކްޓޯބަރ 28, 2018 11:59\nމަޖިލީހަށް ތިކަން ވައްދައިގެން އުޅޭ މީހުންނަށްވެސް ތިކަން އެނގޭނެ. އެކަމަކު އެއީ އަބަދުވެސް ޖަރީމާ ހިންގާ ބައެއް ވީމާ މިކަމުގައިވެސް ހިންގާނީ ޖަރީމާ. އެއީ ކޮން ބައެއް. ރަތް ލާޖެހި "މެންބަރުން".\nއޮކްޓޯބަރ 28, 2018 08:38\nވަރަށްފުރިހަމަ މައުލޫމާތުކޮޅެއް. ޝުކުރިއްޔާ\nއޮކްޓޯބަރ 28, 2018 08:43\nޥާނަމަ ހުކުން ކުރުންވެސް ދެން ހަވާލް ކުރަންވީ މަޖިލީހައް.\nއޮކްޓޯބަރ 28, 2018 08:59\nއެބޭފުޅާއަކީ ސްޕްރިމްކޯޓައްވުރެ މަތީފަރާތެއް މީދެކޭގޮތް އެމީހުން\nއޮކްޓޯބަރ 28, 2018 09:01\nމަޖިލީހުން ފާސްކުރާ ގަރާރަކުން ނަށީދު މިނިވަން ވާނަމަ ޖަލުގަ ތިބި އެހެން މީހުންވެސް މަޖިލީހުގެ ގަރާރަކުން މިނިވަން ކުރަން ޖެހޭނެ އެގޮތައް ނުކޮއްފިނަމަ އެބައި މީހުން އެކިޔާ ހަމަ ހަމަކަމަައި މިނިވަންކަން ކޮބާ ?\nއޮކްޓޯބަރ 28, 2018 09:03\nޤާނޫނީ ތަފާތަކީ ރާއްޖޭގައި އޮތް ކަމެއް. ކޮންމެ ވެރިއަކު އަޔަސް ކަން ކުރަނީ އެހެން.\nއޮކްޓޯބަރ 28, 2018 09:06\nނުކުރެވޭނެ ތިކަމެއް.. ހުއްޓާލާ\nއޮކްޓޯބަރ 28, 2018 09:09\nރައީސް ނަސީދު މިނިވަންކުރުންއޮތީ ގާސިމްގެ އަތްމަތީގައި ގާސިމް ނޭނުންނަމަ ތިކަންވާނެ ގާސިމް ބޭނުންނޫންނަމަ ތިކަމެއްވާކަށްނޯންނާނެ މީ ވަރަށްވާހަކަ\nއޮކްޓޯބަރ 28, 2018 09:13\nނަޝީދަކަސް ކާސިންބެއަށްވިޔަސް ޤާނޫނު އަސާސީ ވާންޖެހޭނީ އެންމެންނަށް ހަމަހަމަ\nއޮކްޓޯބަރ 28, 2018 09:16\nމިއަދު މަންޒަރުތައްފެންނަގޮތުން އޮތީ "އަންކަލެޔަށް ، އަންކަލެޔަށް" ބުނާ އުޞޫލެވެ. ބޮޑަތި މުޖުރިމުން އެތިބަ ބޫންބޫންލާފަ މިނިވަންވަނީއެވެ. ދިވެހިންގެ ބަޔަކު އެބުނާ "އިންޞާފްގެ މަގަކީ" އެއީއެވެ. ފެންނަމުންދާ މަންޒަރުތަކުން ، ރާއްޖޭގެ ކުރު މުސްތަޤުބަލެއް އޮންނާނޭގޮތް އެދަނީ ސާބިތުވަމުންނެވެ. ހަމަޔެއް ލަމަޔެއް ނެތެވެ. ބާރުތައް އެއްކުރަނީކަމަށްބުނެ އެކަމާދެކޮޅަށް އަޑުއުފުލިމީހުން އެތިބަގެން ބާރުތައް އެއްކުރަނީއެވެ. ދީނީ ޢިލްމުވެރިންނާ ، ޤާނޫނީ މާހިރުންނާ މުރައްބީންގެ ލޯތައް ކަނުވެ ، ކަންފަތްތައްބީރުވެ ، ދުލުގެ ޙަރާކާތާ ހިތުގެވިންދު އެހުރީ ބަދަލުވެފައެވެ. މާތްﷲ މިިފަދަ ޖައްބާރުންގެ ކިބައިން މި ދީބު ސަލާމަތްކުރައްވާށިއެވެ.\nއޮކްޓޯބަރ 28, 2018 09:18\nޤާނޫނު މިހާރު އޮތީ ހަމައެކަނި ނިކަމެތިންނަށް މިހެންވީމަ ޤާސިމްއެބުނުއްވަނީ މިހާރު ކޯޓްތައް އިންސާފު ވީވާހަކަ ބަލަ އިންސާފު ދަނީގޯހުންގޯހަށް އެކޯޓުން ނިންމާފަވާކަންތައް ހަމައެކޯޓުން ބާޠިލްކޮށް ލައްވަނީ މިއީކޮން އުސޫލެއްކަމެއް ނޭގެ\nމަ ހިޔާލެއް އެބައޮތް ޤާނޫނަށްވުރެ! ކުއްވެރިން ދޮށީވާކަށް ނުޖެހޭނެ! ނިކަމެތި މީހާއަށް ހުކުމްކޮށް ޖަލަށް ލާފައި ފައިސާވެރިންނާއި، ސިޔާސީވެރިން މިނިވަންކުރުން! މީތޯ މަޖްލިހުގައި ތިބެގެން ފާސްކުރި ޤާނޫނު ައަސާސީއަކީ\nއޮކްޓޯބަރ 28, 2018 09:20\nމާއްކަލާކޯ ހިތައްވެސް ނާރުވާތި މިނިވަންނުވާގެ މިހާރު ކޯޓްތައް އުވާލަންވީ އެނޫންގޮތެއްނެތް ިއލެކްޝަންއިން ޙުކުމްކުރަނީ މަޖިލީހުން ޙުކުމް ކުރަނީ ސިޔާސީ ވެރިން ޙުކުމް ކުރަނީ .\nމަޖިލީހަކަށް ނަޝީދެއް މިނިވަނެއް ނުކުރެވޭނެ. ޔޫ.އެން އަދި ރާއްޖެ ބައިވެރިވެފައިވާ ކޮންވެޝަންސްތަކުގެ ދަށުން ވެސް ނަޝީދު މިނިވަނެއް ނުވާނެ .އެހެނެއް ނޫން ޔޫ.އެން ގެ ނިންމުމުން ރާއްޖޭގެ މައްޗަށް އޮބްލިގޭޝަނެއް އުފެދޭ ނަޝީދު މިނިވަންކުރަން އެކަން ނުކޮށްފިއްޔާ ރާއްޖެ ސޮއިިކޮށްފައިވާ މުޢާހަދާތަކާ ހިލާފުވާނެ އަދި އެކަމުގެ ނަތީޖާއާ ރާއްޖެ ކުރިމަތިލާންޖެހޭނެ. ނަޝީދު މިނިވަންކުރެވޭނީ ހަމައެކަނި ސުޕްރީމް ކޯޓަށް.\nއޮކްޓޯބަރ 28, 2018 09:28\nބައެއް މީހުންނަށް ހީވާކަހަލަ އެތަށް ބައެއް އެއްގޮތަކަށް ވާހަކައެއް ދެއްކުމުން އެއީ އެކަން އޮންނަން ގޮތޭ!!! ހަޤީޤަތަކީ އެ ސައިކޮލަޖީއަކީ ސިޔާސީ މީހުން ބޭނުންކުރާ އުކުޅެއް.\nއޮކްޓޯބަރ 28, 2018 09:38\nވާނެ.. އަޅެ މަ ބުނީތީވެސް މަޖިލީހުން ގަރާރެއް ފާސްކޮބަލަ..ނަޝީދުގެ ތުނބުޅި މަތިމަސް ދިގުވޭތޯ.. މިއަދު ނެރޭއިރަށް މާދަމާ ހުންނާނީ ބަލާލަން ރީތިވަރަކަށް ދިގުވެފަ..\nއޮކްޓޯބަރ 28, 2018 09:40\nމަޖިލީހުން ފާސް ކުރާ ޤަރާރަކުން ހުކުމްތަންފީޒް ކުރަމުން އަންނަ ފަރާތްތަށް މިނިވަން ވާނެކަމަށް ބުނާ އެއްވެސް ގާނޫނެއްނެތް. ދެވަނަކަމަކީ3ބާރުވަކި ކުރެވިފައިވާ ނިޒާމެއްގައި އެއްބާރުން އަނެއްބާރެއް ގެ އަރައިގަތުން މިއީ. ތިންވަނަ ސަބަބކީ ރައްޔިތުން މަޖްލިސް އިން ފާސް ކުރާ ޤަރާރަކަށް އަމލު ކުރަން ނުޖެހޭނެ ކަމަށް ބުނެފައި ވުން\nއޮކްޓޯބަރ 28, 2018 09:45\nގޯސްހެދިއްޖެ! މިހާރު ދެރަވޭ.\nއޮކްޓޯބަރ 28, 2018 09:47\nއޮކްޓޯބަރ 28, 2018 10:12\nތިހެން ނުބުނޭ! ހަސަން ލަތީފް ރުޅިގަދަވާނެ. ބުނެފާނެ އެކަކުވެސް ވާހަކަނުދައްކާށޭ. ދެން ރައްޔިތުން ތިބެންޖެހޭނީ ހަނު.\nއިންސާފުގެ މަގަށް ކުރަންފެށި ދަތުރު މިހާރު ވަކިމީހަކާ ޖެހުނީމަ ތިދަނީ ޤާނޫނީ ނިޒާމުން ބޭރުން. އަދި މިއުޅެނީ ވެރިކަން ނުފެށިގެން. އަވަހަށް ކޯޓަށް ވަޑައިގެން ނިޒާމުގެ ތެރެއިން ތިކަން ކުރައްވާ!\nއޮކްޓޯބަރ 28, 2018 10:17\nހިނގާވޯޓެއްނަގަން. މަބުނާނީ އަސްލު ނުވާނެއޭ. އެއީ ތިބުނާހެން ގަރާރުހަދާފަ ކަންކަން ކުރަންޏަ މަސްބާނައިގެން އަންނަ އޮޑީގަ ހުރިމަސްވެސް ވިއްކޭނީ ގަރާރެއްފާސް ކޮށް އެގަރާރުގަ ބުނާއަގަކަށް. ދެންހަމަ ކަޏޑައެޅިގެން ލޮލައްފެންނަންހުރިކަންކަމުގަ ހިތައްއަރާހާ ގޮތަކަށް ކަންކުރަންޏާ ގަރާރެއްހަދާފަ ސކޯޓް އުވާލާ. ދެރަކަމެންނު.\nއޮކްޓޯބަރ 28, 2018 10:30\nބަލަ އެދުރުބޭ! ރައްޓެއްސެއް ، ބޭބެޔެއް ، ކޮއްކޮއެއް ބެލުމެއްނެތި އެންމެނަށް ހަމަހަމަޔަށް ޤާނޫނު ހިންގާތީނޫންތޯ އެގޮތް ދިވެހިންނަށް ކަމުނުދިޔައީވެސް؟\nމިއަދު އެމީހުންގެ ބާރު އޮތީމާ މަޖްލިސް ތެރެއިން ތި ގަރާރު ފާސްކޮށް ނަޝިދަކީ މިނިވަނަކޭ ކިޔާފަ ތިބެވިދާނެ... އެކަމުން މާދަންވެސް ޕަވަރ ޝިފްޓް ވެއްޖިއްޔާ، ނަޝީދު ގެންގޮސް ޖަލަށް ވައްދާނެ - ހުއްޖަތަކަށް ވާނީ، ކުއްވެރިޔަކު މިނިވަން ނުވާނެއޭ މަޖްލިސްއިން ފާސްކުރާ ގަރާރަކުން.... އެހެންވީމަ އެންމެ ރަނގަޅު ގޮތަކީ ސުޕްރީމް ކޯރޓް މެދުވެރިކޮށް ތިކަންތައްކުރުން\nއޮކްޓޯބަރ 28, 2018 10:31\nނަޝީދުއަކީ ކުށްވެރިއެއް ވީމާ މަޖިލީހަށް ނަޝިދުމިނިވަންކުރަން ގަރާރެއްފާސްކުރުމުގެ\nހައްގުލިބިދޭނަމަ ޖަލުގައިވާ އެހެންކުށްވެރިންވެސް މިނިވަންކުރެވޭނެނޫންތޯ ނަޝިދުއަކީ\nގައުމުގެ ވެރިކަންކުރެއްވި ބޭފުޅެއް ނަމަވެސް ކުށެއްކޮށްފިނަމަ ގާނޫނުގެ ކުރިމަތީގައި\nނިކަމެތިމިހާއާ މޮޅުމީހާވެސް ހަމަހަމަވާނެކަން އެގިފައިވާތީ ޖަލުގައިވާ އެހެންކުށްވެރިނަނާ\nކުށަކާނުލާ ގާޒިއަކު އެކަހެރިކުރި މައްސަލާގައި ޖަލުގެހުކުންއައިސްފައިވާ ނަޝީދުަޢާ\nތަފާތުވާނެކަމަށްނުދެކެން ﷲޖަޒާދެއްވަނިީ މޮޅުދެރައަށްބައްލަވަފައެއްނޫން މީހާކުރާޢަމަލަށް\nﷲއީ ހުރިހާކަމެއްއެންމެމޮޅަށް ކުރައްވާރަސްކަލާގެ ވީމާ އެފަރާތަށްްވުރެމޮޅަށް މަޖިލީހުގައި\nތިއްބަވާބޭފުޅުންނަށް ކަމެއްކުރެއްވޭނެކަމަށް ނުދެކެން\nއޮކްޓޯބަރ 28, 2018 10:40\nމި ޤައުމުގަ އެބަތިބިތަ ޤާނޫނު ދަންނަ ބައެއް އަޅެ(.) އަމުދުން މެންބަރު ރިޔާޒު ރަޝީދު މިއީ ބޮލުރޮދި ކެނޑިފަ ހުރި ބޭފުޅެއްތޯ(.) މަޖިލިހުގެ އިޙްތިޞާސް ނެތް ކަންކަން މަޖިލުގެ ތަޅުމަށް ވައްދާނީ ހާދަ ހަމައެއް ލަމައެއް، އުޑެއް ބުޑެއް ނުދަންނަ މީހަކުތާ(.) ރައީސް ނަޝީދު މިނިވަންކުރުމަކީ މަޖިލީހުން ކުރަންޖެހޭ ކަމެއްތޯ ސުވާލު އުފެދޭ(.) ރައްޔިތުންނަށް ރިޔާޒްމެން ކަންކަން އޮޅުވާލަން ނޫޅުއްވާ(.) މެރީޑިއަމް މައްސަލައަކީވެސް ދައްކަން މާ ރީތި ވާހަކައެއް ނޫން އެހެން ނޫންތޯ؟ ވަރަށް ސަލާމް މެންބަރު ރިޔާޒް(.)\nއޮކްޓޯބަރ 28, 2018 11:09\nނަޝީދަކީ 13 އަހަރުގެ ޖަލުޙިކުމެއް ތަންފީޒް\nކުރަންޖެހިފައިވާ ޓެރަރިޒަމްގެ ކުށްވެރިއކަށްވާއިރު އޭނާ ޙުކުމުން އަދި ތަމްފީޒްވެފައިވަނީ ވަރަށްކުޑަ މިންވަރެކެވެ\nއެހެނވީމާ އޭނާއށް މިނިވަންވެވޭނެ އުސޫލެއް\nއޮކްޓޯބަރ 28, 2018 11:14\nމަޖިލީސްގެ މީހުން މިހާރު އެތިބީ ކަންކުރަންވާނެ ގޮތް ނޭގި ފައި. ބަލަ ނަޝީދުގެ މައްސަލަ ސުޕްރީމް ކޯޓަށް ލައިގެން އެ މައްސަލަ ގޮތެއް ހޯދައިދޭން ބޭނުން ނަމަ އެކަން އެ އޮތީވާގޮތަށް އެ ގޮތަށް ކުރިއަށް ގެންެދަން ފެނޭ\nއޮކްޓޯބަރ 28, 2018 11:55\nމަޖިލިހުގެ އިއްޒަތްތެރި މެމްބަރުންނަކީ ހަމަބުއްދި ފިލާ ތިބި ބަޔަކަށް ނުވުމަކީ އަޅުގަނޑު އެދޭ ކަމެއް ތިއަކީ އެމްޑީޕީންގެ ޕަޕެޓުން ތަކަކަށް ވެނުލައްވާ ޤާނޫނާއި ޤަވަޢިދާ ޚިލާފު ހުށައެޅުންތައް ހުށައަޅުއްވައިގެން އަދި މަދިލަހަށް ޤާނޫނީ ގޮތުން ލިބިފައި ނުވާ ބާރެއް އޮތްކަމަށް ބޭރުގެ ދުނިޔެއަށް ދައްކަން ތިކުރާ މަސައްކަތް މިހާރުން މިހާރަށް ހުއްޓާލުމަށް އަޅުގަނޑު ގޮވާލަން\nއޮކްޓޯބަރ 28, 2018 12:00\nތި ޤަރާރުގައި ޤާނޫނާއި ސޮއިކޮށް މަޖިލިހުގެ ކޮންމެ މެމްބަރަކީ 5000 މެމްބަރުން ކަމަށް ދެކުން އެދެން އަޅުގަނޑުމެންދާއިރާއިން ދާއިރަގެ މެމްބަރަށް މިގޮވަލަނީ މަނިކުފަނު ތިގަރާރުގައި ސޮއި ކުރެއްވިނަމަވެސް އެއަކީ އަޅުގަނޑުގެން ނިންމުމެއްނޫނޭ އަދި ތިއަކީ އަޅުގަނޑުމެން ރުހޭކަމެއްވެސް ނޫނެ މަނިކުފާނު ތިގޮޑިއަށް ހޮވީ އެމްޑީޕީ ގެ އެއްމެމީހަކުވެސް ވޯޓެއްދީގެނެއްނޫން ޕީޕީ އެމާއި ޖޭޕީގެ މަދުބައެއް ގުޅިގެން ކުރި ބުރަމަސައްކަތެއް އެހެންވެ ތިފަދަ ކަމެއްގައި ބައިވެރި ނުވުމަށް އަޅުގަނޑުމެންގެ މެމްބަރު ފައިސަލް ނަސީމަށް ގޮވާލަން\nއޮކްޓޯބަރ 28, 2018 12:01\nކެނެރީގެ ބޮޑު އިބުލީސް\nއޮކްޓޯބަރ 28, 2018 12:28\nފުރަތަމަވެސް ތިއަޅަނީ ކަތިބިންގަލެށް މިތިބީކަރިންބަލަން ކުރިއަށްވަރިން މާއަވަހާ ﷲ އިރާދަކުރއވިއްޔާ ހަމަވެޓޭނެ.\nއޮކްޓޯބަރ 28, 2018 12:29\nވިސްނާލުން މުހިންމީ ގަރާރު ން ސްޕްރިމް ކޯޓަށް ހުށަހަޅަންޖެހޭ ކަންކަމުގާ ގާނޫނުއަސާސީގެ 95 ވަނަ މާއްދާގަ ބުނަނީ ކީކޭތޯ ؟ނަސީދުގެ ނަން 95 ގަ އާދޭތޯ .ގާނޫނުއަސާސިގެ 155 ގެ ޒ ން ބާރުލިބިގެން ހަދާފައިވާ މައާފް ދިނުމާ އަދަބަށް ލުއިދިނުމުގެ ގާނޫނާ ހިލާފަށް ގަރާރަކަށް ކޯޓުން އަމަލް ކުރެވިދާނެތޯ ؟އެއްވެސް މީހެއްގެ އިސްތިއުނާފު މަޖިލީހުން ހުށަހެޅުމަށް ގާނޫނު ތަންދޭތޯ ؟ގާނޫނުއަސާސީގެ 17،18،20 މިމާއްދާތަކުގަ ބުނާ ހަމަހަމަ ކަން ކޮބައިތޯ ؟ގާނޫނުއަސާސީގެ 133 ގެ ޅ އަށް ބަލާއިރު އެއްވެސް މުވައްސަސާ އަކަށް ވަކިކަމަކަށް ދަވްލަތަށް މަޖްބޫރު ކުރެވިދާނެތޯ ؟ ގާނޫނުއަސަސީގެ 142 އަށް ބަލައިރު 115 ގެޒ ގެ ބާރުން ހެދިފައިވާ ގާނޫނަކުން ކުރަން ޖެހޭކަމެއް އެހެން ބަޔަކަށް ބަސްކިއުމުގެ ހައްގު އެބައޮތްތޯ ؟ ގާނޫނުއަސސީގެ 64 އަށް ބަލާއިރު ގާނޫނާ ހިލާފަށް ބަޔަކު ކުރާކަމަކަށް އަމަލު ނުކުރުމެ ބާރު ހުރިހާފަރާތަކަށް ލިބިގެން ދޭތޯ ؟\nއޮކްޓޯބަރ 28, 2018 12:35\nގޮއްމުށު ބާރުން ކަންކުރެވިދާނެ. 2010ގަ ޔާމިންގޭ ދޮށައް އޭރުގެ ސަރުކާރުން މޑޕ އެކްޓިވިސްޓުން ފޮނުވައިގެން ގާއުކާ ހުރިހާކަމެއްކޮއްފަ ޔާމިން އާރަށައްގެންގޮސް ބަންދުކޮއްފަ ބެހެއްޓީ ހިމާޔަތް ދިނުމައްކަމައް ބުނީމަ ކޯޓުން އެކަން 7އަހަރުފަހުން ބަލައިގަތީމަ އޭރުގެ ރައީސްވެސް އަދި ޑިފެންސް މިނިސްޓަރުވެސް އަދި ދެންތިބި އެންމެން ކޯޓުން ސަލާމަތްވާ ގައުމެއްގަ ރައްޔިތުން މަޖްލީހުން ނިންމާނިންމުން ވެސް ސްޕްރީމް ކޯޓައްޖެހޭނީ ގަބޫލުކުރަން. މީވާ ގައުމެއް.\nއޮކްޓޯބަރ 28, 2018 14:39\nމަޖްލީހުން ފާސްކުރާ ޤަރާރަކުން މީނާ ވެރިކަމަށް ވެސް އައިސްދާނެ. އިބޫ ނިކަން ވިސްނައިގެން ހުންނަށްޗޭ!\nއޮކްޓޯބަރ 28, 2018 16:54\nރައީސް ނަޝީދުގެ މައްޗަށް ކޮށްފައިވާ 13 އަހަރު ދުވަހުގެ ޖަލުޙުކުމަށް މަޖިލީހުން އެއްވެސް ބަދަލެއް ގެނެވޭނެ އެއްވެސް ޝަރުޢީ އަދި ޤާނޫނީ ހަމައެއް ނުއޮންނާނެއެވެ. އެހެންނަމަވެސް، އެމަނިކުފާނު މިނިވަންކޮށް ދޫކޮށްލުމަކީ، މިރާއްޖޭގެ ޤައުމީ މަޞްލަޙަތަށް ލުޔެއް ހޯދުމުގައި ކުރެވޭ ކަމެކެވެ.\nއޮކްޓޯބަރ 28, 2018 17:59\nއެއްވެސް ރައްޔިތަކަށް ޝަރުޢީ ކޯޓަކުން ހުކުމެއް ކޮހފިއްޔާ ގޮތެއްނިންމަން ފުރަތަމަ ރައްޔިތުންގެ ބަގީޗާ އަށް ހުސހަހަޅުއްވާ ބަހުސް ކުރަން ފާސް ވެއްޖެނަމަ ބަހުސްކޮށް އަވަހަށް ވޯޓަށް އަހާ ހުކުމް އިއްވާނީ އެނދުތަންދޮށުން ކުނާ ނުވީދޭ ހިސާބުން ހުކުމް ކުރާނީ ޑޮލަރު ދިންބަޔަކަށް\nއޮކްޓޯބަރ 30, 2018 16:23\nއިސްފިރޭނު ކޯޓަށް ގާނޫނޭކިޔާ ކްލޭގަނޑުން ލިބިދީފައިވާ ބާރެއްގެ ދަށުން ކެނެރީގޭ ނަޝީދު މިނިވަން ކުރެވޭނެނަމަ ދެން ތިޔަކަމަށް ލަހެއް ފަހެއް ނޯންނާނެ.....!!!!\nއޮކްޓޯބަރ 31, 2018 21:26\nއެއޮތީ މިނިވަން ކޮއްފަ.. އިނގިލި ކުރި ޖައްސާލިޔަސް އިނގިލި ބިންދާލާނަން.. އާރާ ބަރުގަ އުޅުން ކޮރަޕްޓް ފުލުހުން ކޮބާ؟


Russia aai China ge askariyyaa aa kurimathi leveyhaa baaru America ge neh\nދުނިޔޭގައި ބޮޑު ހަނގުރާމައެއް ފެށިއްޖެނަމަ ރަޝިޔާއާއި ޗައިނާގެ ޢަސްކަރިއްޔާއާ ކުރިމަތިލެވޭހާ ބާރު އެމެރިކާގެ ނެތްކަމަށް އިތުބާރު ހުރި ދިރާސާއަކުން ދައްކައިފި އެވެ. "ދަ ރޭންޑް ކޯޕަރޭޝަން" އިން ކުރި ހަނގުރާމައިގެ ކަންކަމާބެހޭ ދިރާސާގައި ހާމަވެފައި ވަނީ ކުރިމަތިލުމަކަށް ހިނގައްޖެެނަމަ ރަޝިޔާ އާއި ޗައިނާގެ މިލިޓަރީ ބާރުތައް ގުޅިގެން ފަސޭހަކަމާއެކު އެމެރިކާގެ ޢަސްކަރިއްޔާ އެއްކޮށް ސުންނާފަތިކޮށްލާނެ ކަމަށެވެ.\nދަ ރޭންގެ ފަރާތުން ދިރާސާކޮށް ހެދި "ސިމިއުލޭޝަން"އިން ހާމަވިގޮތުގައި އެމެރިކާގެ އެއްގަމާއި ކަނޑާއި އަދި ވައިގެ ބާރުތައް ހީވެސްނުކުރާފަދަ ކުއްލިގޮތަކަށް ބަލިކޮށް އެއްކޮށް ވިއްސިވިހާލި ކޮށްލެވިގެންދާނެ އެވެ. ބަޔާންވެދިޔަ ހަނގުރާމައިގެ ދިރާސާކުރި ރޭންޑް ކޯޕަރޭޝަން އަކީ "ނޮން ޕްރޮފިޓް" ޖަމިއްޔާއެއްކަމުން ދިރާސާގައި ވަކި ފަރާތަކަށް ޖެހިފައިވެދާނެ ކަމަށް ޤަބޫލެއް ނުކުރެވެ އެވެ. "ވޯގޭމް" ދިރާސާއިން ދެއްކިގޮތުގައި އެމެރިކާއިން ރަޝިޔާ ނުވަތަ ޗައިނާގެ ބާރުތަކުގެ މައްޗަށް ގަދަވެގަތުމަށް ދޭ ހަމަލާތަކުގައި އެމެރިކާއަށް ހީވެސްނުކުރާފަދަ ބޮޑެތި ގެއްލުމާ ކުރިމަތިލާންޖެހެ އެވެ.\nރޭންޑްގެ އެނެލިސްޓްް ޑޭވިޑް އޮކްމަނެކް ބުނިގޮތުގައި އެމެރިކާއިން ރަޝިޔާއާއި ޗައިނާއާ ހަނގުރާމަކުރާއިރު ކޮންމެ ސިނާރިއޯއެއް ވެސް ނިމިގެންދަނީ އެމެރިކާ އެއްކޮށް ބަލިވެގެންނެވެ. ދުޝްމަނުންގެ ރޭވުންތައް ނާކާމިޔާބުކޮށްލުމުގައި އެމެރިކާ ފެއިލްވެ އެވެ. އެމެރިކާގެ އެތަކެއް ޢަސްކަރީ ސާމާނުތައް ހަލާކުވެ އެތަކެއް ހާސް ސިފައިން މަރުވެގެންދެއެވެ. ސިމިއުލޭޝަނުން ދެއްކިގޮތުގައި ހަނގުރާމައިގެ ސްޓްރެޓެޖީ ރާވާލެވޭ މައިގަނޑު ފަސް "ޑޯމެއިން" ކަމުގައިވާ އެއްގަމާއ،ި ކަނޑާއި، ވައި އަދި ޖައްވާއި ސައިބަރސްޕޭސްގައި އެމެރިކާއަށް ނާކާމިޔާބީއާއި ހަލާކާއި ކުރިމަތިލާންޖެހެ އެވެ. އެމެރިކާގެ ސްޓެލްތް ފައިޓަރ ޖެޓްތައް ނައްތާލެވިގެންދަނީ ރަންވޭ މަތީގައި ވަނިކޮންނެވެ.\nކުރީގެ ސެކްރެޓަރީ އޮފް ޑިފެންސް ރޮބަޓް ވޯކް އަކީ ހަނގުރާމައިގެ އުކުޅުތަކާއި އެހެނިހެން ކަންކަމުގައި ތަޖުރިބާހުރި ބޭފުޅެކެވެ. އޭނާ ވިދާޅުވާގޮތުގައި އެފް-35 މަރުކާގެ ބޮންއަޅާ މަތިންދާބޯޓުތަކަށް ގަދަކަން ދެއްކެނީ އެ ބޯޓުތައް ވައިގެތެރޭ އުދުހެމުންދާއިރު އެވެ. އެކަމަކު އެމެރިކާގެ އެފަދަ ބޯޓުތައް ވައިގެ ތެރެއަށް އުދުއްސާލުމުގެ ކުރިން ގިނަ އަދަދަކަށް ހަލާކުކޮށްލެވިގެން ދެއެވެ. ކަނޑުގައިވާ އެމެރިކާގެ މަނަވަރުފަހަރުތައް ކުއްލިގޮތަކަށް ފައްތާލެވިގެންދާއިރު އެމެރިކާގެ މުހިންމު މިލިޓަރީ ބޭސްތަކާއި އެހެނިހެން ޢަސްކަރީ މަރުކަޒުތައް އަންދާ އަޅިއަށް ހަދާލެވެ އެވެ. ރައްދު ހަމަލާތައް ދިނުމަށް އެމެރިކާގެ އަތުގައި ފުދޭވަރަށް އެއަރޑިފެންސް މިސައިލްތަކެއް ނުހުރެ އެވެ.\nދުރުރާސްތާގެ ޕްރިސިޝަން ގައިޑެޑް މިސައިލްތަކުން އަމާޒުފަތްގަނޑަކަށް ހަދަނީ އެމެރިކާގެ އެއަރކްރާފް ކެރިއާތަކާއި އެއަރފޯސް ބޭސްތަކެވެ. އެމެރިކާގެ ޓޭންކް ބްރިގޭޑްތަކަށާއި ހެލިކޮޕްޓަރުތަކާއި ޑްރޯންތަކަށް ކްރޫސް މިސައިލްތަކުން ހަމަލާދީ އެތަކެތި އިނދަޖައްސާލަ އެވެ. ފިއުލް ޓޭންކްތަކާއި ރަންވޭތަކަށް ބަރޯސާވެގެން ހިންގާ އެމެރިކާގެ ހުރިހާ އުޅަނދުފަހަރެއްގެ ބާރުތައް ކަނޑުވާލާނެކަމަށް ރޮބަޓް ވޯކް ވިދާޅުވެފައި ވެއެވެ.\nޗައިނާގެ "ސިސްޓަމް ޑިސްޓްރަކްޝަން ވޯފެއަރ" ބޭނުންކޮށްގެން އެމެރިކާގެ ސައިބަރ ހަނގުރާއިގެ ސާމާނުތައް ހުއްޓުވާލަ އެވެ. އޮކްމަނެކް ބުނާގޮތުގައި މިގޮތުން އެމެރިކާގެ ސެޓްލައިޓްތަކާއި ވައިލެސް ނެޓްވޯކްތައް ޗައިނާގެ ޢަސްކަރިއްޔާއިން ޙިޞޯރުކުރާނެ އެވެ. ރަޝިޔާގެ އެސް-400 އެއަރޑިފެންސް ސިސްޓަމަކީ އެމެރިކާއިން ވަރަށް ޖެހިލުންވާ އަދި އެއާ އެއްފެންވަރުގެ ނިޒާމެއް އުފެއްދުމަށް އެމެރިކާ ނުކުޅެދިފައިވާ ދިފާއީ ނިޒާމެކެވެ. ނިޔުކްލިޔަ ހަނގުރާމައެއް ފެށިއްޖެނަމަ ރައްޔިތުން ހިމާޔަތްކުރުމުގެ ގޮތުން އެމެރިކާއަށް އެޅެންހުރި ފިޔަވަޅުތައް ވެސް ރަޝިޔާފަދަ ޤައުމުތަކާއި އަޅާބަލާއިރު ހުރީ މާ ދަށްފެންވަރެއްގަ އެވެ.


SunOnline: A380 marukaage enmme fahu boat ge assembling masakkai ninmmaalaifi\nއޭ380ގެ އެންމެ ފަހު ބޯޓުގެ އެސެމްބްލިން މަސައްކަތް ނިންމާލައިފި\nއެއާބަސް ކުންފުނިން އުފައްދާ އޭ380 މަރުކާގެ މަތިންދާބޯޓުގެ އެންމެ ފަހު ބޯޓުގެ އެސެމްބްލިން މަސައްކަތް ނިންމާލައިފިއެވެ.\nދުނިޔޭގައި މިވަގުތު ދަތުރުކުރާ އެންމެ ބޮޑު ފަސިންޖަރުން އުފުލާ އެއާކްރާފްޓު އުފެއްދުން ހުއްޓާލަން ނިންމާ އެކަން އިއުލާނުކޮށްފައިވަނީ 2019 ވަނަ އަހަރުއެވެ. އޭރު އެއާބަސް ކުންފުނިން ބުނީ 2021 ގެ ކުރިން އެއާބަސް އޭ380 އުފެއްދުން ހުއްޓާލާނެ ކަމަށާއި އެކަން އެގޮތަށް ނިންމީ ކުންފުންޏަށް ފައިދާ ނުވާތީ ކަމަށެވެ.\nއެއާބަސް ކުންފުނިން އޭ380 މަރުކާގެ ބޯޓެއް އެންމެ ފުރަތަމަ ސަޕްލައި ކޮށްފައިވަނީ ސިންގަޕޯ އެއާލައިނަށެވެ، އެއީ 2007 ވަނަ އަހަރުއެވެ. އޭގެ ފަހުން މިހާތަނަށް އެމަރުކާގެ 240 ބޯޓު އުފައްދާފައިވެއެވެ.\nމި މަރުކާގެ އެންމެ ފަހު ބޯޓުގެ އިންޖީނު އިންސްޓޯލުކޮށް، ޓެސްޓު ކުރުމުގެ މަސައްކަތަށް މިހާރު ދަނީ ތައްޔާރުވަމުންނެވެ. އޭގެ ފަހުން އެއާކްރާފްޓު ޖަރުމަނަށް ގޮސް ކެބިން އިންސްޓޯލު ކުރުމުގެ މަސައްކަތް ކުރާނެއެވެ. އެއާބަސް އޭ380ގެ އެކި ބައިތައް އުފެއްދުމުގައި ދުނިޔޭގެ އެކި ސަރަހައްދުތަކުން 1،500 ކުންފުނީގެ ބައިވެރިވުން އޮވެއެވެ.\nއެއާ ބަސް އޭ380 އުފައްދަން 25 ބިލިއަން ޑޮލަރު އިންވެސްޓު ކުރިއިރު މީގެ އެއާކްރާފްޓެއްގެ ޕެސެންޖާ ކެޕޭސިޓި އަކީ 853 އެވެ.\n"މިއީ އުނދަގޫ ނިންމުމެއް. ވަރަށް ބޮޑު އިންވެސްޓުމެންޓެއް ކޮށްފައިވާނީ އޭ380 އަށް. ވަރަށް ގިނަ ދާ އޮހޮރުވިފައި ވާނީ މި ވިޔަފާރި ކުރިއެރުވުމަށް،" އޭ380 އުފެއްދުން ހުއްޓާލަން ނިންމާ ނެރުނު ބަޔާނުގައި މީގެ ކުރިން އެ ކުންފުނިން ބުނެފައިވެ އެވެ.\nއެއާބަސް އިން މީގެ ކުރިން ލަފާކޮށްފައި އޮތީީ އޭ 380 ގެ 1،200 އެއްހައި އެއާކްރާފްޓަށް އޯޑަރު ލިބޭނެ ކަމަށެވެ. ނަމަވެސް އެއާކްރާފްޓު އުފެއްދުން ހުއްޓަލަން ނިންމާ އެކަން އިއުލާނު ކުރުމާ ހަމައަށް އުފެއްދިފައިވަނީ 234 އެއާކްރާފްޓެވެ.\nއޭ380 ފަދަ ބޮޑެތި ބޯޓުތަކަށްވުރެ މިވަގުތު އެއާލައިންތަކުން އިސްކަންދެނީ ފިއުލް އެފިޝިއެންޓް ބޯޓުތަކަށެވެ. ހާއްސަކޮށް ކޮވިޑް19 އާއެކު ވައިގެ ދަތުރުފަތުރުގެ ދާއިރާ އަށް އައި ހީނަރުކަމާއެކު އެއާލައިންތަކުން ހަރަދަށް ވިސްނާމިންވަރު ވަނީ އިތުރުވެފައެވެ.


Kerala gai ulhey dhivehin samaaluvumah edhijje\n9 އޯގަސްޓު 20190ކޮމެންޓް\nކެރަލާގައި އުޅޭ ދިވެހިން ސަމާލުވުމަށް އެދިއްޖެ\nއިންޑިއާގެ ކެރެލާއަށް މިހާރު ވަރަށް ބޮޑަށް ވިއްސާރަ ކުރަމުންދާތީ ހިނގާފާނެ ހިތާމަވެރި ހާދިސާއަކަށް ސަމާލުވެ ތިބުމަށް ކެރެލާގެ ތިރުވަނަންތަޕޫރަމްގައި ހުންނަ ދިވެހިރާއްޖޭގެ ކޮންސިއުލޭޓުން އިލްތިމާސްކޮށްފި އެވެ.\nވިއްސާރަވެ ކެރެލާގެ ބައެއް ހިސާބުތަކުގައި ފެންބޮޑުވުމުގެ ސަބަބުން ސްކޫލްތައްވެސް ވަނީ ބަންދުކޮށްފައެވެ. އަދި ކޮޗިން އެއާޕޯޓްވެސްވަނީ ވަގުތީގޮތުން މިހާރު ބަންދުކޮށްފައެވެ.\nކެރެކާއަށް ކުރަމުންދާ ވިއްސާރާގައި ފެންބޮޑުވެ ހިނގަމުންދާ ހާދިސާ ތަކުގައި މިހާތަނަށް 29 މީހަކުވަނީ މަރުވެފައެވެ.\nދިވެހި ކޮންސިއުލޭޓުންވަނީ މިހާލަތުގައި ސަމާލުވެ ތިބުމަށް އެގައުމުގައި އުޅޭ ދިވެހިންނަށް އިލްތިމާސް ކޮށްފައެވެ. އަދި އެއްވެސް އެހީތެރިކަމެއް ބޭނުންނަމަ ކޮންސިއުލޭޓްގެ ހޮޓްލައިނަށް ގުޅުމަށް ކޮންސިއުލޭޓުން އެދެއެވެ.\nދިވެހި ކޮންސިއުލޭޓުން ބުނީ އެގައުމުގައި ދިރިއުޅޭ ދިވެހިންގެ ހާލަތު ގާތުން ބަލަމުން ގެންދާ ކަމުގައެވެ.\nއިންޑިއާގެ ކެރެލާއަކީ އަވަށްޓެރި ސްރީލަންކާ ފިޔަވައި ރާއްޖެއިން ބޭރުގައި އެންމެ ގިނަ ދިވެހިން ވަޒަންވެރިވެގެން އުޅޭ ގައުމެވެ. މީގެއިތުރުން އެތައްހާސް ދިވެހިންނެއް ބޭއްފަރުވާއަށް އެސަރަހައްދަށް އަބަދުވެސް ދަތުރު ކުރެއެވެ.


Dhuvasvee meehunnah dheyn jehey hahqu dhinumah dheenugai amuru kurahvaifaivey – Iru\nޢުމުރުން ދުވަސްވީ މީހުންނަށް ދޭން ޖެހޭ ޙައްޤު ޤަދަރާއި، އިޙްތިރާމު ދިނުމަށް އިސްލާމް ދީނުގައި އަމުރު ކުރައްވައި ވަޞިއްޔަތް ކުރައްވާފައިވާ ކަމަށް މިއަދުގެ ޚުޠުބާގައި ވިދާޅުވެއްޖެއެވެ.\nމިއަދުގެ ހުކުރު ޚުތުބާ ޚާއްސަކޮށްފައި ވަނީ “އުމުރުން ދުވަސްވީ މީހުންނަށް ކަމޭހިތުމާއި އަޅާލުން” މި މަޢުޟޫއަށެވެ.\nމިއަދު ރާއްޖޭގެ މިސްކިތްތަކުގައި ދިން ހުކުރު ޚުތުބާގައި ވަނީ ދުވަސްވީ މީހުންނަށް އަޅާލުމާއި، އެމީހުންގެ ޙައްޤުތައް ދެނެގަނެ، އެ ޙައްޤުތަކަށް ރައްކާތެރިވެ، އަދަބު އިޙްތިރާމް އަދާކުރުން ހިމެނޭކަން ފާހަގަކުރައްވާފައެވެ. ޢުމުރުން ދުވަސްވެ ގައިބާރު ދެރަވެފައިވާ ބަޔަކަށް މިއަދު އެމީހުން ވީނަމަވެސް އެމީހުންނަކީ ދުނިޔޭގައި ގިނަދުވަހު އުޅެ ގިނަ ތަޖުރިބާ ތަކެއް ކޮށްފައިވާ ޤައުމުގެ އިސް ރަށްވެހިންކަން ޚުތުބާގައި ވިދާޅުވިއެވެ. އަދި އަޅުގަނޑުމެންނަށްޓަކައި، ބުރަ މަސައްކަތްތަކެއް ކޮށް ބޮޑެތި ޤުރުބާނީތަކެއް ވެފައިވާ މީހުންކަންވެސް ޚުތުބާގައި ހަނދާންކޮށްދީފައިވެއެވެ. މީގެ އިތުރުން އެމީހުންނަށް ދޭން ޖެހޭ ޙައްޤު ޤަދަރާއި، އިޙްތިރާމު ދިނުމަށް އިސްލާމް ދީނުގައި އަމުރު ކުރައްވައި ވަޞިއްޔަތް ކުރައްވާފައިކަންވެސް ޚުތުބާގައި ވަނީ ހަނދާންކޮށްދީފައެވެ.\nޚުޠުބާގައި ވަނީ ބޮޑެތި މީހުންނަށް އިޙްތިރާމު ކުރުމަކީ އިސްލާމީ މަތިވެރި އަގުތަކުގެ ތެރޭގައި ހިމެނޭ ކަމެއްކަންވެސް ފާހަގަ ކުރައްވާފައެވެ. އަދި އެއީ ހަމައެކަނި ރީތި އާދަކާދަ އާއި، ރިވެތި ސުލޫކެއް އެކަނި ނޫން ކަމަށާއި އެއީ އިސްލާމީ އަދަބުތަކުގެ ތެރޭގައި ހިމެނޭ ކަމެއް ކަމަށްވެސް ހުކުރު ޚުޠުބާގައި ފާހަގަކޮށްފައިވެއެވެ.\n“އެ ދެމީހުންކުރެ އެކަކު، ނުވަތަ އެ ދެމީހުން ތިބާގެގާތުގައި ތިބެ، މުސްކުޅިކަމާ ހަމަޔަށް ފޯރައްޖެނަމަ، އެދެމީހުންނަށް އުއްފު ވެސް ނުބުނާށެވެ! (އެބަހީ: ނުރުހުމުގެ ކިތަންމެ ކުޑަ ބަހެއްވިޔަސް ނުބުނާށެވެ!) އަދި އެ ދެމީހުންނަށް، އަޑުލައި ނުހަދާށެވެ! އަދި މާތް ބަހަކުން އެ ދެމީހުންނަށް ބަސްބުނާށެވެ!” މާތް ﷲ ވަހީ ކުރައްވާފައިވާ ބަސްފުޅެއްގެ މާނައިގައިވެއެވެ.\nޚުތުބާގައި ވަނީ އުމުރުން ދުވަސްވީ މީހުންނަށް ހެޔޮކޮށް ހިތުމާއި ހެޔޮ ފޯރުވުމާއި އިޙްސާންތެރިވުމާއި މުޖުތަމަޢުގެ ކަންތައްތަކުގައި ބައިވެރިކުރުމާއި ކަންކަމުގައި މަޝްވާރާއާއި ޚިޔާލު ހޯދުމަކީ އަޅުގަނޑުމެން ކުރާ ކަންކަމުގައި މާތް ﷲ ބަރަކާތް ލައްވާނެ ކަމެއްކަންވެސް ފާހަގަކޮށްފައެވެ.\nއެހެންކަމުން އިޖުތިމާޢީ ގޮތުން ކުރެވޭ ކަންކަމުގައި، ޢުމުރުން ދުވަސްވީ މީހުންނަށް އިސް ދައުރެއް އަދާކުރެވޭނެ މަގު ތަނަވަސްކޮށްދީ އިޖުތިމާޢީ ގޮތުން މުޖުތަމަޢަށް އަންނަ ބަދަލުތަކުން ޢުމުރުން އެމީހުން ސަލާމަތް ކުރުމަށްޓަކައި، ނަފުސާނީ ގޮތުންނާއި، ޖިސްމާނީ ގޮތުން، ބޭނުންވާ އެހީތެރިކަމާއި އަޅާލުން ފޯރުކޮށްދިނުމަކީ، ވަރަށް މުހިންމު ކަމެއްކަންވެސް ޚުތުބާގައި ފާހަގަކޮށްފައިވެއެވެ.\nކޭސްތައް މަދުނުވާނަމަ ބަލި މީހާ ދެން ޖެހޭނީ ޗޫސްކުރަން\nޢުމުރުން ދުވަސްވީ މީހުންނަށް ފުރައްސާރަކޮށް، މަލާމާތްކޮށް އުޅުމަކީ މަދުން ނަމަވެސް މުޖުތަމަޢުން ފެންނަމުންދާ ހިތާމަވެރި މަންޒަރެއްކަމަށް ޚުތުބާގައި ވިދާޅުވިއެވެ.\n“ޢުމުރުން ދުވަސްވީ މީހުންނަށް ލިބޭ އަނިޔާތަކުގެ ތެރޭގައި، ޖިސްމާނީ ގޮތުންނާއި، ނަފްސާނީ ގޮތުން އިހުމާލު ވުމުގެ ސަބަބުން ލިބޭ އަނިޔާތައް ގިނަ ގުނައެވެ. ޢުމުރުން ދުވަސްވީ މީހުންނަށް ކުރާ އަނިޔާގެ ތެރެއިން އެންމެ ގިނައީ އިހުމާލުވުމުގެ މައްސަލަތަކެވެ. މީގެ ތެރޭގައި، އާއިލާގެ ތެރެއިންނާއި، މުޖުތަމަޢުގެ ތެރެއިން ވެސް ވެވޭ އިހުމާލުތައް ފާހަގަ ކުރެވެއެވެ.” ޚުޠުބާގައި ވިދާޅުވިއެވެ.\nޢުމުރުން ދުވަސްވީ މީހުންނަށް ސަރުކާރުން ދޭ ޢިނާޔަތުގެ ފައިސާ އެހެން މީހުން ބޭނުން ކުރުމުގެ ސަބަބުން ދިމާވާ މައްސަލަތަކުން ޢުމުރުން ދުވަސްވީ މީހުންނަށް އިތުރު ނަފްސާނީ މައްސަލަތަކާ ކުރިމަތިލާން ޖެހޭކަންވެސް ޚުޠުބާގައި ވަނީ ފާހަގަކޮށްފައެވެ. އަދި ޢުމުރުން ދުވަސްވެ ގައިބާރު ދެރަވުމުން، ޚާއްޞަ އެހީއަށް ބޭނުންވާ މީހުން ބަލަހައްޓާ މަރުކަޒަށް ފޮނުވާކަންވެސް ވަނީ ފާހަގަކޮށްފައެވެ.


ދިރާގުން އޮކްސިޖަން ކޮންސަންޓްރޭޓަރެއް ފ.އަތޮޅު ހޮސްޕިޓަލްއަށް ހަދިޔާކޮށްފި – Nilandhe\nދިރާގުން އޮކްސިޖަން ކޮންސަންޓްރޭޓަރެއް ފ.އަތޮޅު ހޮސްޕިޓަލްއަށް ހަދިޔާކޮށްފި\n23 ޑިސެމްބަރ 2016\nފ.އަތޮޅު ހޮސްޕިޓަލްއާއި އޮކްސިޖަން ކޮންސަންޓްރޭޓަރ ޙަވާލުކުރުން\nފ.އަތޮޅު ހޮސްޕިޓަލްއަށް ދިރާގުން އޮކްސިޖަން ކޮންސެންޓްރޭޓަރއެއް ހަދިޔާކޮށްފިއެވެ. ދިރާގުގެ ފަރާތުން މި މެޝިން ފ.އަތޮޅާއި ޙަވާލުކޮށްދެއްވީ ފ.އަަތޮޅު ހިމެނޭ ސަރަހައްދުގައި ޙަރަކާތްތެރިވާ ދިރާގުގެ ޓީމުގެ ފަރާތުންނެވެ.\nއޮކްސްސިޖަން ކޮންސެންޓްރޭޓަރުއާ ހަވާލު ވަމުން ފ. އަތޮޅު ހޮސްޕިޓަލް ގެ މެނޭޖަރު އަހުމަދު ނާޒިމް ވިދާޅުވީ ދިރާގުން ހަދިޔާކުރެއްވި އޮކްސިޖަން ކޮންސެންޓްރޭޓަރަކީ އެ ހޮސްޕިޓަލަށް ވަރަށް ބޭނުންތެރި އެއްޗެއް ކަމަށެވެ.\nއަދި ދިރާގުން އެފަދަ އެއްޗެއް ހަދިޔާ ކުރީތީ އެ ކުންފުންޏަށް ޝުކުރުއަދާކުރައްވާ ކަމަށާއި ކުރިއަށް އޮތް ތަނުގައި އެފަދަ އިތުރު އެހީތެރިކަން ލިބޭނެ ކަމަށް އުއްމީދު ކުރައްވާ ކަމަށް ވިދާޅުވިއެވެ.\nފ.އަތޮޅު ހޮސްޕިޓަލްގެ އިތުރުން ދިރާގުން އޮކްސިޖަން ކޮންސެންޓްރޭޓަރު ހަދިޔާ ކޮށްފައި ވަނީ އއ. ރަސްދޫގައި ހުންނަ އެ އަތޮޅު ހޮސްޕިޓަަަލަށާއި އދ. މަހިބަދޫގައި ހުންނަ އެ އަތޮޅު ހޮސްޕިޓަލް އަދި ދ. ކުޑަހުވަދޫގައި ހުންނަ އެ އަތޮޅު ހޮސްޕިޓަލަށެވެ.\nރާއްޖޭގައި އެންމެ ފުޅާ ދާއިރާއެއްގައި މުވާސަލާތީ ހިދުމަތް ދެމުން އަންނަ ދިރާގުން ވަނީ ރާއްޖޭގެ ނުވަ ސަރަހައްދެއްގައި އޮޕަރޭޝަން ސެންޓަރު ގާއިމު ކޮށް މުޅި ރާއްޖެ އެކީ ގުޅާލާފައެވެ.\nދިރާގުން ބުނީ، އެ ކުންފުނިން މަސައްކަތް ކުރަމުން ދަނީ ރާއްޖޭގެ ހުރިހާ ސަރަހައްދެއްގައި ވެސް ތަރައްގީ ކުރުމަށް ކުރެވޭ މަސައްކަތްތަކުގައި ބައިވެރިވުން ކަމަށާއި މުސްތަގުބަލުގައިވެސް ވީހާވެސް ގިނަ އަތޮޅުތަކަށް، ކެނޑިނޭޅި އެހީތެރިކަން ފޯރުކޮށްދޭނެ ކަމަށެވެ.


އެއްދަންފަޅިއަށް ކިޔަވައިދޭން ހިންގާ ޕައިލެޓް ޕްރޮޖެކްޓަށް ބޮޑު ތަރުހީބެއް ލިބޭ - އެޑިއުކޭޝަން މިނިސްޓަރ އެއްދަންފަޅިއަށް ކިޔަވައިދޭން ހިންގާ ޕައިލެޓް ޕްރޮޖެކްޓަށް ބޮޑު ތަރުހީބެއް ލިބޭ - އެޑިއުކޭޝަން މިނިސްޓަރ\nއެއްދަންފަޅިއަށް ކިޔަވައިދޭން ހިންގާ ޕައިލެޓް ޕްރޮޖެކްޓަށް ބޮޑު ތަރުހީބެއް ލިބޭ - އެޑިއުކޭޝަން މިނިސްޓަރ\nއެޑިއުކޭޝަން މިނިސްޓަރ ޑރ.އައިޝަތު ޢަލީ- ފޮޓޯ: އެޑިއުކޭޝަން މިނިސްޓްރީ\nދެވަނަ ޓާމާއެކު ރާއްޖޭގެ 22 ސްކޫލެއްގައި އެއްދަންފަޅިއަށް ކިޔަވައިދިނުމުގެ ޕައިލެޓް ޕްރޮޖެކްޓް ފަށާފައިވާއިރު، މި ޕްރޮޖެކްޓަށް ބޮޑު ތަރުޙީބެއް ލިބިފައިވާކަމަށް މިނިސްޓަރ އޮފް އެޑިއުކޭޝަން ޑރ. އައިޝަތު ޢަލީ ވިދާޅުވެއްޖެއެވެ. އެޑިއުކޭޝަން މިނިސްޓަރ ވިދާޅުވީ، މި ޕްރޮޖެކްޓްގެ ސަބަބުން ތައުލީމީ ނިޒާމަށް އިންޤިލާބީ ހެޔޮ ބަދަލުތަކެއް އަންނާނެކަމަށް އުންމީދުކުރައްވާކަމަށެވެ.\nސްކޫލުތަކުގައި އެއްދަންފަޅިއަށް ކިޔަވައިދިނުމަށް ފެށި ޕައިލެޓް ޕްރޮޖެކްޓުގެ މަޢުލޫމާތު ޕީއެސްއެމް ނިއުސްގެ ރާއްޖެ މިއަދު ޕްރޮގްރާމްގައި ހިއްސާކުރައްވަމުން، މިނިސްޓަރ އޮފް އެޑިއުކޭޝަން ޑރ. އައިޝަތު ޢަލީ ވިދާޅުވީ މި ޕްރޮޖެކްޓަކީ ދިގު މުއްދަތެއްގައި ފުރިހަމަ ކުރެވޭނެ ޕްރޮޖެކްޓެއް ނަމަވެސް މި ޕްރޮޖެކްޓް ވީ އެންމެ އަވަހަކަށް ރާއްޖޭގެ ހުރިހާ ސްކޫލެއްގައި ފެށުމަށް މިނިސްޓްރީއިން މަސައްކަތް ކުރަމުންދާކަމަަށެވެ.\nއެހެންނަމަވެސް، މިކަމަށް ދަތިތަކެއް ކުރިމަތިވެފައިވާކަން ފާހަގަކުރައްވާ އެޑިއުކޭޝަން މިނިސްޓަރ ވިދާޅުވީ، އެއް ދަންފަޅިއަށް ކިޔަވައިދިނުމަށް ބޭނުންވާ ޖާގަ ސްކޫލްތަކުގައި ނެތުމަކީ މިކަމަށް ކުރިމަތިވެފައިވާ އެންމެ ބޮޑު ގޮންޖެހުންކަމަށެވެ. އަދި މި މައްސަލަ ހައްލުކުރުމަށް މަސައްކަތް ކުރަމުންދާކަން މިނިސްޓަރ ފާހަގަކުރެއްވިއެވެ.\nމިނިސްޓަަރ ޑރ. އައިޝަތު އަލީ ވިދާޅުވީ، ދެވަނަ ޓާމާއެކު ރާއްޖޭގެ 22 ސްކޫލެއްގައި އެއްދަންފަޅިއަށް ވަށާޖެހޭ ތަޢުލީމުގެ ޕައިލެޓް ޕްރޮޖެކްޓް ފަށާފައިވާއިރު، މި ޕްރޮޖެކްޓަށް ބޮޑު ތަރުޙީބެއް ލިބިފައިވާކަމަށެވެ. އެގޮތުން މިއިން ކޮންމެ ސްކޫލެއްގައި ފަތިހު ފަތިސް ނަމާދުން ފެށިގެންގޮސް ހަވީރު ތިނެއް ޖެހުމާއި ހަމައަށް މި ޕްރޮގްރާމްގައި ދަރިވަރުން ބައިވެރިވެފައިވާއިރު، އެކުދިން މި ޕްރޮޖެކްޓާމެދު ހިތްހަމަޖެހިފައިވާކަން ހާމަކޮށްފައިވާކަން މިނިސްޓަރ ފާހަގަކުރެއްވިއެވެ.\n"ކޮންމެ ކުއްޖަކުވެސް ފަތިސް ނަމާދުކޮށްގެން ސްކޫލްގެ މާޙައުލުގައި ކުދިންނަށް ވަށާޖެހޭގޮތަށް ތަޢުލީމު ފޯރުކޮށްދެން ފަށާފައިވަނީ. އެގޮތުން ކުޅިވަރު ކުޅުމާއި، އެކްސްޓްރާ ކްލާސްވެސް މީގައި ހިމަނާފައިވާނެ. ދެ ވަނަ ޓާމާއިއެކު ރާއްޖޭގެ 22 ސްކޫލެއްގައި އެއްދަންފަޅިއަށް ވަށާޖެހޭ ތަޢުލީމުގެ ޕައިލެޓް ޕްރޮޖެކްޓް ފަށާފައިވާއިރު، މި ޕްރޮޖެކްޓަށް ބޮޑު ތަރުޙީބެއް ލިބިފައިވޭ. އެގޮތުން ބެލެނިވެރިންނާއި އެކި ފަރާތްތަކުގެ ފޮޓޯ އަދި ވީޑިއޯތަށްވެސް ފެނިގެންދޭ." އެޑިއުކޭޝަން މިނިސްޓަރ ޑރ. އައިޝަތު ޢަލީ ވިދާޅުވިއެވެ.\nއެޑިއެކޭޝަން މިނިސްޓަރ ވިދާޅުވީ، މި ޕައިލެޓް ޕްރޮޖެކްޓްގެ ސަބަބުން ތައުލީމީ ނިޒާމަށް އިންޤިލާބީ ހެޔޮ ބަދަލުތަކެއް އަންނާނެކަމަށް އުންމީދުކުރައްވާކަމަށެވެ. އެގޮތުން މި ޕްރޮޖްކްޓްގައި ޑަބަލް ގަޑި އިތުރުކޮށް ކޮންމެ މާއްދާއަކަށް ޙާއްސަކުރެވޭ ގަޑި އިތުރުކުރުމަކީ ކުދިންގެ އުފެދޭ ސުވާލުތަކަށް ޖަވާބު ފުރިހަމައަށް ލިބި ރަނގަޅު ވަށާ ޖެހޭ ތަޢުލީމަކަށް މަގުފަހިވާނެކަމެއްކަމަށް މިނިސްޓަރ ވިދާޅުވިއެވެ. މީގެ އިތުރުން ރިމީޑިއަލް ކްލާސްތަކާއި ލައިފް ސްކިލްތައް މި ޕްރޮޖެކްޓުން ދަސްކޮށްދޭއިރު މިކަމުގެ ސަބަބުން ސްކޫލުން ނިކުންނަ ދަރިވަރަކީ މުޖުތަމައުއަށް ތައްޔާރުވެފައިވާ ކުދިންތަކަކަށް ވާނެކަމަށް މިނިސްޓަރ ވިދާޅުވިއެވެ.\n"މި ޕްރޮޖެކްޓްގައި ޑަބަލް ގަޑި އިތުރުކޮށް، ރިމީޑިއަލް ކްލާސްތަކާއި ލައިފް ސްކިލްތަށް މި ޕްރޮޖެކްޓުން ދަސްކޮށްދޭއިރު މިކަމުގެ ސަބަބުން ސްކޫލުން ނިކުންނަ ދަރިވަރަކީ މުޖުތަމައުއަށް ތައްޔާރުވެފައިވާކުދިންނަށްވާނެ. މިކަން ކުރުމަށް ވަރަށް ގިނަ މަސައްކަތްތަކެއް ބޭނުންވާނެ." އެޑިއުކޭޝަން މިނިސްޓަރ ޑރ. އައިޝަތު ޢަލީ ވިދާޅުވިއެވެ.\nއެޑިއުކޭޝަން މިނިސްޓްރީއިން ރާއްޖޭގެ 22 ސްކޫލެއްގައި އެއްދަންފަޅިއަށް ވަށާޖެހޭ ތަޢުލީމުގެ ޕައިލެޓް ޕްރޮޖެކްޓް ފަށާފައިވާއިރު، ރާއްޖޭގެ ކޮންމެ އަތޮޅަކުން 1 ސްކޫލާއި، ވިލިމާލެއާއި ހުޅުމާލެއިން އެއް ސްކޫލްގައި ވަނީ މި ޕްރޮޖެކްޓް ފަށާފައެވެ. ޖަޒީރާ ކޮންސެޕްޓަށް އެއްދަންފަޅިއަށް ވަށާޖެހޭ ތަޢުލީމު ސްކޫލް ދަރިވަރުންނަށް ފޯރުކޮށްދިނުމަކީ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހްގެ ވަޢުދެކެވެ.


Two Brothers Aai Ehvaruve FC SUB OCEAN Ah Ithuru Haas Kameh\nސިޔާކަޕް ފުޓުބޯޅަ މުބާރާތުގައި ކެނެރީފުން މިމުބާރާތުގައި ބައިވެރިކުރި އެފްސީ ސަބޯޝަން ކުޅުނު ދެވަނަ މެޗުގައި ޓޫ ބްރަދާސްއާއި ވާދަކޮށް ލަނޑެއް ނުޖެހި އެއްވަރުވެގެން ނިމިއްޖެވެ.\nމިއަދު ހަވީރު މީދޫ ފުޓްބޯޅަ ދަނޑުގައި ކުޅެވުނު މިމެޗްގައި ދެޓީމްގެ ފަރާތުން ދާދިހަމަހަމަ ކުޅުމެއް ފެނިގެންދިޔައިރު ދެ ޓީމަށްވެސް ލަނޑުޖަހާނެ ރަނގަޅު ފުރުސަތުތަކެއް ލިބިގެންދިޔައެވެ.\nވަކިން ހާއްސަކޮށް ޓޫ ބްރަދާސްއަށް ލިބުނު ފުރުސަތުތަށް ފާހަގަކޮށްލެވެއެވެ. މި އަދުގެ މެޗް އެއްވަރުވެގެން ނިމުމުން މިމުބާރާތުގެ ފައިނަލަށް ދިއުމަށްޓަކައި އެފްސީ ސަބޯޝަނަށް ވަނީ އިތުރު ހާސްކަމެއް ކުރިމަތިވެފައެވެ. އެއީ ފަސްޓީމު ވާދަކުރާ މިމުބާރާތުގެ ފައިނަލަށް ހޮވޭނީ ފަސްޓީމު ފަސްޓީމާ ވާދަކޮށް ޕޮއިންޓްގެ ގޮތުން އެންމެ މޮޅުވާ ދެޓީމްްކަމަށްވާތީއެވެ. އެފްސީ ސަބޯޝަން ކުޅުނު ފުރަތަމަމެޗުން ބަލިވެ މިއަދުގެ މެޗުން އެއްވަރުވުމުން އެޓީމަށް2މެޗު ކުޅެގެން ލިބިފައިވަނީ 1 ޕޮއިންޓެވެ.\nމި މެޗުގެ މޮޅު ކުޅުންތެރިއަކަށް ހޮވުނު ޓޫ ބްރަދާސްޓީމުގެ ގޯލް ކީޕަރު ޝަރީފް ވަނީ މިއަދުގެ މެޗްގައި މޮޅު ކުޅުމެއް ދައްކާ ނުރައްކާތެރި ހަމަލާތަކެއް ދިފާއުކޮށްފަ އެވެ.\nމިއަދުގެ މެޗްގައި ޓޫ ބްރަދާސްގެ ރަމްޒީއަށާ އަލީ ލިރުއާމަށް އަދި އެފްސީ ސަބޯޝަންގެ ސަރުމަތު ބުޝްރީއަށް ރެފްރީވަނީ ރީދޫ ކާޑު ދައްކާފައެވެ.


އައިލެންޑް އެކްސްޕާޓަށް ދޫކުރި ބިމުގައިވާ ޢިމާރާތް އަމިއްލަ ތަކެތީގައި މަރާމާތް ކޮށްދޭނެ ފަރާތެއް ހޯދަން ބޭނުންވެއްޖެ\nއައިލެންޑް އެކްސްޕާޓަށް ދޫކުރި ބިމުގައިވާ ޢިމާރާތް އަމިއްލަ ތަކެތީގައި މަރާމާތް ކޮށްދޭނެ ފަރާތެއް ހޯދަން ބޭނުންވެއްޖެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މި ކަމަށް ޝަރުތުފުރިހަމަވާ އިކޮނޮމިކް ޑިވެލޮޕްމަންޓް ގައި ވިޔަފާރީގެ އުސޫލުން ރަޖިސްޓްރީ ވެފައިވާ ހުރިހާ ފަރާތަކަށް ހުޅުވާލަމެވެ.\n1 މި ބީލަމުގައި ބައިވެރިވެލައްވާ ފަރާތްތަކުން 31 ޑިސެމްބަރ 2019 އިން 09 ޖެނުއަރީ 2020 ވަނަ ދުވަހުގެ 13:00 ގެ ނިޔަލަށް ކުޅުދުއްފުށީ ކައުންސިލް އިދާރާއަށް ވަޑައިގެން ބީލަމަށް ރަޖިސްޓަރީ ކުރެއްވުން އެދެމެވެ.\n2 – މި ބީލަމާބެހޭ ގޮތުން މަޢުލޫމާތު ދިނުމަށް ބާއްވާ ބައްދަލުވުން އޮންނާނީ 12 ޖެނުއަރީ 2020 ވާ (އާދީއްތަ) ދުވަހުގެ 13:30 ގައި ކުޅުދުއްފުށީ ކައުންސިލް އިދާރާގެ ޖަލްސާކުރާ މާލަމްގައެވެ. މަޢުލޫމާތު ދިނުމުގެ ބައްދަލުވުމުގައި ބައިވެރިވެވޭނީ ބީލަމަށް ރަޖިސްޓަރީވެފައިވާ ފަރާތްތަކަށް އެކަންޏެވެ.\n3 – ބީލަން ހުޅުވުން އޮންނާނީ 19 ޖެނުއަރީ 2020 ވާ (އާދީއްތަ) ދުވަހުގެ 13:30 ގައި ކުޅުދުއްފުށީ ކައުންސިލް އިދާރާގެ ޖަލްސާކުރާ މާލަމްގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ކޮންމެ ފަރާތަކަށްވެސް ހުށަހެޅުއްވޭނީ 1 ބީލަމެވެ.\n4 – އިތުރުމަޢުލޫމާތު ސާފުކުރެއްވުމަށް މި އިދާރާގެ ނަންބަރ 6528831 އަދި 6527174 އިން ލިބިވަޑައިގަންނަވާނެއެވެ.


SunOnline: Felivarugai mas process kuraa kaaruhaanaage prequalification fashaifi\nފެލިވަރުގައި މަސް ޕްރޮސެސްކުރާ ކާރުހާނާގެ ޕްރީކޮލިފިކޭޝަން ފަށައިފި\nޝަމްހާ މުޙައްމަދު 10 Sep 2021, 14:05\nޅ ފެލިވަރު -- ފޮޓޯ: އެމްޓީސީސީ\nޅ. ފެލިވަރުގައި މަސް ޕްރޮސެސްކުރާ އިތުރު ކާރުހާނާއަކާއި ކޯލްޑް ސްޓޯރޭޖެއް ގާއިމުކުރުމަށް ހިންގަމުންގެންދާ މަޝްރޫއުގެ ޕްރީކޮލިފިކޭޝަން މަރުހަލާ މިއަދު ފަށައިފިއެވެ.\nއެ މަޝްރޫއަކީ އިންޑިއަން އެގްޒިމް ބޭންކުގެ ލޯނު އެހީގެ ދަށުން ކުރިއަށް ގެންދާ މަޝްރޫއެކެވެ.\nއެ މަޝްރޫއުގެ ދަށުން ފެލިވަރުގައި 4000 ޓަނުގެ ކޯލްޑް ސްޓޯރޭޖަކާއި، ދުވާލަކު 100 ޓަނުގެ މަސް ޕްރޮސެސް ކޮށް، ދަޅުގައި އަދި ޕައުޗުގައި ބަންދުކުރެވޭނެ ކާރުހާނާއެއް ގާއިމުކުރުމަށް ވަނީ ހަމަޖެހިފައެވެ.\nހަމައެއާއެކު އެ މަޝްރޫއުގައި ފެލިވަރުގައި ބްރައިން ފްރީޒިން ފެސިލިޓީ އާއި ރެފްރިޖަރޭޓަޑް ސީ ވޯޓަރ ފެސިލިޓީ އާއި ފިޝްމީލް ޕްލާންޓަކާއި އައިސް ޕްލާންޓަކާއި މި ކަންކަމާ ގުޅޭ އެހެނިހެން ވަސީލަތްތައްވެސް ގާއިމު ކުރާނެއެވެ.\nއެ މަޝްރޫއުގެ ދަށުން ގއ. ގެމަނަފުށީގައިވެސް\n50 ޓަނުގެ އައިސް ޕްލާންޓެއް ގާއިމު ކުރާނެއެވެ.\nމިފްކޯއިން ބުނި ގޮތުގައި މިއަދު ރާއްޖޭގެ މަސްވެރިކަމުގެ ސިނާއަތަށް ކުރިމަތިވެފައިވާ އެންމެ ބޮޑު އެއް ގޮންޖެހުމަކީ ރާއްޖޭގައި ބާނާ ގިނަ އަދަދެއްގެ މަސް، ގަނޑުކުރި މަހުގެ ގޮތުގައި އެކްސްޕޯޓް ކުރުމުން އެ މަހުން ލިބޭ އާމްދަނީ ދަށްވުމެވެ.\nފެލިވަރު ފިޝެރީސް ކޮމްޕްލެކްސް ތަރައްގީ ކުރުމުގެ މަސައްކަތްތައް -- ފޮޓޯ/މިފްކޯ\nއެހެންކަމުން މިކަމަށް އަލިމަގެއް ހޯދައި، މަސްވެރިން ބާނާ މަހުން ލިބޭ އާމްދަނީ އިތުރުކުރުމަށް ކުރަންޖެހިފައިވާ އެންމެ މުހިއްމު މަސައްކަތަކީ ރާއްޖެއިން އެކްސްޕޯޓްކުރާ މަހުގެ ތެރެއިން ޕްރޮސެސްކުރުމަށް ފަހު ބޭރުކުރާ މަހުގެ މިންވަރު އިތުރުކުރުން ކަމަށް އެ ކުންފުނިން ބުންޏެވެ.\nއެގޮތުން ފެލިވަރުގައި ކުރިއަށްގެންދާ އެ މަޝްރޫއުގެ ސަބަބުން މިފްކޯގެ މަސް ޕްރޮސެސް ކުރުމުގެ ކެޕޭސިޓީ ދެގުނައަށް ވުރެ ބޮޑުތަން އިތުރުވެގެންދާނެކަން އެ ކުންފުނިން ފާހަގަކުރިއެވެ.\nމީގެ އިތުރުން މިފްކޯއިން ބުނީ ފެލިވަރުގައި ކުރިއަށްގެންދާ މަޝްރޫއުގެ ދަށުން ގާއިމު ކުރާ 4000 ޓަނުގެ ކޯލްޑް ސްޓޯރޭޖާއި ފްރީޒިން ފެސިލިޓީތަކުގެ ސަބަބުން މަސް ގަނޑުކުރުމާއި ގަނޑުކުރުމަށްފަހު ރައްކާ ކުރުމަށް ބޮޑެތި ހައްލުތަކެއް ލިބިގެންދާނެ ކަމަށެވެ.\nމިފްކޯއިން ބުނީ އެ މަޝްރޫއުގެ ސަބަބުން މަސްވެރިކަމުގެ ސިނާއަތުން މަސްވެރިންނަށާއި، މިފްކޯއަށާއި މުޅި ގައުމުގެ އިގްތިސާދަށް ލިބޭ އާމްދަނީ އިތުރުކުރުމަށް މަގުފަހިވެގެންދާނެ ކަމަށެވެ. އަދި މަސްވެރިން ބާނާ މަސް، ދަތިކަމަކާ ނުލައި ކިރޭނެ މަގު ފަހިކުރުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ގެންގުޅުއްވާ ވިސްނުންފުޅު ތަންފީޒުކުރުމަށް ވަރަށް ބޮޑު ބާރަކަށް އެ މަޝްރޫއު ވެގެންދާނެ ކަމަށްވެސް އެ ކުންފުނިން ބުންޏެވެ.\nމުޅިންވެސް ދިވެހިން މަސައްކަތް ކުރާ ތަނަކަށް މިފްކޯ ހަދަނީ\nމަސް ޕްރޮސެސްކުރާ ކާރުހާނާގެ ޕްރީކޮލިފިކޭޝަން ފަށައިފި\nރާއްޖޭގެ މަސްވެރިކަަން ކުރިއެރުވުމަކީ ފަހުރެއް: އިންޑިއާ


SunOnline: Away goal ge thafaathun kuri hoadhai Maziya Play-Off ah\nއަވޭ ގޯލުގެ ތަފާތުން ކުރި ހޯދައި މާޒިޔާ ޕްލޭއޮފަށް\nޢަބްދުﷲ އައިމަން 12 Feb 2020, 19:43\nމާޒިޔާއާއި އަބަހާނީ މިއަދު ކުޅުނު މެޗުގެ ތެރެއިން --- ފޮޓޯ// މާޒިޔާ\nއޭއެފްސީ ކަޕްގެ ޕްރިލިމިނަރީ ބުރުގެ ދެވަނަ ލެގުގައި މިއަދު ބަންގްލަދޭޝްގެ ޑާކާ އަބަހާނީއާއި މާޒިޔާ ބައްދަލު ކުރި މެޗު އެއްވަރުވުމުން އަވޭ ގޯލަށް ބަލައި މާޒިޔާ ޕްލޭއޮފްގެ މެޗަށް ދަތުރުކޮށްފި އެވެ.\nގަލޮޅު ދަނޑުގައި ގިނަ އަދަދެއްގެ ބަންގްލަދޭޝް ސަޕޯޓަރުންގެ ކުރިމަތީ މިއަދު ހަވީރު ކުޅުނު މެޗު ނިމުނީ ދެ ޓީމުން ކުރެން އެއްވެސް ޓީމަކަށް ގޯލެއް ނުޖެހި 0-0 ގެ ނަތީޖާއަކުން އެއްވަރުވެގެންނެވެ. ފުރަތަމަ ލެގުގައި 2-2 އިން އެއްވަރުވި އިރު މިއަދުގެ މެޗަށް މާޒިޔާ ނުކުތީ ބޮޑު އެޑްވާންޓޭޖަކާ އެކު އެވެ. އަދި މި ނަތީޖާއާ އެކު މާޒިޔާ ވަނީ ޕްރިލިމިނަރީ ފަހަނަ އަޅައި މުބާރާތުގެ ޕްލޭއޮފަށް ދަތުރު ކޮށްފަ އެވެ.\nވާދަވެރި ކުޅުމެއް ފެނިގެން ދިޔަ މިއަދުގެ މެޗަށް މާޒިޔާއިން ނުކުތީ މިދިޔަ މެޗާ ބަލާ އިރު އެންމެ ބަދަލަކާ އެކު އެވެ. އެއީ އަނިޔާގައި ހުރި ނާއިޒު ހަސަން (ދާދު)ގެ ބަދަލުގައި ޓީމުގެ ކެޕްޓަން އަސަދުﷲ އަބްދުﷲ (އަސައްކޮ) އެރުވުމެވެ.\nމިއަދުގެ މެޗު ފަށައިގެން މާޒިޔާއިން ފުރަތަމަ 15 ވަރަކަށް މިނަޓު މޮޅަށް ކުޅުނު ނަމަވެސް އަބަހާނީ ޓީމުން ކުޅުން ރަނގަޅުކޮށް ހަމާލާތައް ވަރުގަދަ ކުރަން ފެށި އެވެ. އެގޮތުން މެޗުގެ 27 ވަނަ މިނަޓުގައި އަބަހާނީ ޓީމުގެ ސާދު އުދިން ފޮނުވާލި ހަމަލާ ގޯލަށް އަމާޒު ނުވެ ދިޔަ އިރު 31 ވަނަ މިނަޓުގައި މަމްނުލް އިސްލާމް ނަގައިދިން ހުރަހަކުން ސަންޑޭ ޗިޒޯބޯ ބޮލުން ފޮނުވާލި ބޯޅަ ދިޔައީ ހުރަސް ދަނޑި މަތިންނެވެ.\nއެ ހާފުގައި މާޒިޔާއަށް އެންމެ ރަނގަޅު ފުރުސަތެއް ލިބުނީ އިބްރާހިމް މަހުދީ (ފޭދޫ އިއްބެ) އަށެވެ. އޭރިއާ ތެރެއިން އިއްބެ ފޮނުވާލި އެ ހަމަލާ އަބަހާނީ ޓީމުގެ ކީޕަރު ސަހިއްދުލް އިސްލާމް ވަނީ މަތަކޮށްފަ އެވެ.\nދެވަނަ ހާފު ފެށިގެން 51 ވަނަ މިނަޓުގައި މާޒިޔާއަށް ލިބުނު ހިލޭ ޖެހުމެއްގެ ފައިދާ ނަގައި ހަމްޒާ މުހައްމަދު (ހަމްޕު) ނަގައިދިން ހުރަސް އެ ޓީމުގެ ފޯވާޑް ކޯނެލިއަސް ސްޓެވާޓް ފޮނުވާލި އިރު ދިޔައީ ދަނޑި ކައިރިން ލައިފައި ބޭރަށެވެ.\nމާޒިޔާއިން މިއަދުގެ މެޗުފެ ފަހު ހާފު ކުޅުނީ ހަމަޖެހިލައިގެން ތިބެގެންނެވެ. ފުރަތަމަ ހާފާއި ޚިލާފަށް ލަނޑު ޖަހާނެ ގިނަ ފުރުސަތުތަކެއް މާޒިޔާއިން އުފެއްދި އިރު މެޗު ނިމެންދަނިކޮށް ވަނީ ދަނޑު މަތީގައި ބޮޑު ހަމަނުޖެހުމެއް ހިނގާފަ އެވެ.\nއެކަންތައް ފެށުނީ ބަންގްލަދޭޝްގެ ކުޅުންތެރިޔަކު މާޒިޔާގެ ބެންޗު ކައިރިން ބޯޅަ އެއްލަން އުޅުމުގެ ތެރޭ މާޒިޔާގެ ކޯޗު ސެކުލޮސްކީގެ ގައިގައި ޖެހުމުންނެވެ. އެ ވަގުތު އެ ކުޅުންތެރިޔާ ހިތްހަމަނުޖެހި ކޯޗާ ދިމާލަށް ދިޔަ އެވެ. އެ ވަގުތު ރުޅިގަދަވެފައި ތިބި އަބަހާނީގެ ކުޅުންތެރިންނާއި އޮފިޝަލުން މާޒިޔާ ބެންޗު ކައިރިއަށް އެއްވުމުން ހަމަނުޖެހުން ހިނގީ އެވެ.\nމެޗަށްފަހު ވާހަކަ ދައްކަމުން މާޒިޔާ ޓީމުގެ ކޯޗު މަރުޖާން ސެކުލޮސްކީ ބުނީ މެޗުގައި ކުޅުންތެރިންގެ ފަރާތުން ވަރަށް ބޮޑަށް ވަރުބަލިކަން ފެނުނު ކަމަށެވެ. އަދި މެޗުގެ ޓާގެޓު ހާސިލު ވެވުނީތީ އުފާ ކުރާ ކަމަށާއި ޓީމުގައި އެންޖަރީތަކެއް އެބައުޅޭ ކަމަށެވެ.


Covid-19: Veshifahi Male Program Gai Baiverivi Meehunge Liunthah Hushahelhumuge Muhdhathu Ithurukohffi - Vaguthu\nކޮވިޑް-19: ވެށިފަހި ޕްރޮގްރާމްގެ ލިއުން ހުށަހެޅުމުގެ މުއްދަތު އިތުރުކޮށްފި\nމާލޭގައި އޮންނަ ބިންކޮޅު ދޫކޮށްލައި ހުޅުމާލެއިން ބިމެއް ލިބޭ ޕްރޮގްރާމްގައި ބައިވެރިވި މީހުންގެ ތެރެއިން ހައުސިން މިނިސްޓްރީ އަށް ލިއުންތައް ހުށަނާޅައިވާ މީހުންނަށް އެލިއުންތައް ހުށަހެޅުމުގެ މުއްދަތު މިހާރު ރާއްޖެއިން ފެނިފައިވާ ނުރައްކާތެރި ވައިރަސް ކޮވިޑް-19 އާއި ގުޅިގެން އިތުރުކޮށްފިއެވެ.\nމިއަދު މިނިސްޓްރީ އޮފް ހައުސިން އެންޑް އާބަން ޑިވެލޮޕްމަންޓުން ނެރެފައިވާ އިއުލާނެއްގައި ވިދާޅުވެފައި ވަނީ ހަލުވިކަމާއި އެކު ދުނިޔޭގެ އެހެން ގައުމުތަކުގައި ފެތުރެމުން އައި ކޮވިޑް-19 ރާއްޖޭގައި ފެތުރުނަ ނުދިނުމަށް ސަރުކާރުން އަޅައިފައިވާ ހަރުދަނާ ފިޔަވަޅުތަކުގެ ދަށުން ސަރުކާރު ބަންދުކުރުމާއި އެކު މި މުއްދަތުގައި މިނިސްޓްރީވެސް ބަންދުކޮށްފައި ހުރުމުން، ލިއުންތައް ހުށަނޭޅި ތިބި މީހުންނަށް އެފުރުސަތު ދިނުމުގެ ގޮތުން ސަރުކާރު ހުޅުވާ ތާރީހުން ފެށިގެން ތިންދުވަހުގެ މުއްދަތެއް އިތުރު ކުރުމަށް ނިންމާފައި ވާކަމަށެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި އޭރުގެ ހައުސިން މިނިސްޓަރު ޑރ.މުހައްމަދު މުއިއްޒު ވިދާޅުވީ ވެށިފަހި މާލެ މަޝްރޫއުގެ ދަށުން މާލޭން 507 ބިމެއް ހުސްވެފައިވާ ކަމަށެވެ.\nވެށިފަހި މާލެ ޕްރޮގްރާމްގައި ބައިވެރިވި ފަރާތްތަކުގެ ތެރެއިން ހުޅުމާލެ އިން ގޯތި ނުލިބޭ 160 ވަރަކަށް މީހުން އަދި އެބަތިބި ކަމަށް ވެއެވެ.\nވެށިފަހި ޕްރޮގްރާމްގެ ދަށުން ސަރުކާރަށް ދޫކޮށްލާފައިވާ ބިންކޮޅުތަކުގެ ތެރޭގައި 50 އަކަފޫޓާއި 1،000 އަކަފޫޓަށް ވުރެ ބޮޑެތި ބިންތައް ވެސް ހިމެނެއެވެ.\nވެށިފަހި މާލެ ޕްރޮގްރާމަކީ ކުރީގެ ރައީސް މުހައްމަދު ނަޝީދުގެ ސަރުކާރުގައި ފައްޓަވާފައިވާ ޕްރޮގްރާމެކެވެ. މިހާރު އެމްޑީޕީން ގެންދަނީ ވެށިފަހި ޕްރޮގްރާމުން ގޯތި ނުލިބޭ މީހުންނަށް ހުޅުމާލެ އިން ގޯތި ދިނުމަށް ގޮވާލަމުންނެވެ. އެޗްޑީސީން ވަނީ އެފަރާތްތަކަށް ގޯތި ލިބޭނެ ކަމަށް ވެސް ވިދާޅުވެފައެވެ.\nފްލެޓްތަކުގެ ބަހުސަކަށް ޝުޖާއުގެ ދައުވަތު، މިނިސްޓަރު އަސްލަމަށް!\nވިޔަފާރި އުސޫލުން ގެދޮރު ދިނުމުގެ ސިޔާސަތަަށް މުއިއްޒުގެ ކަންބޮޑުވުން


Mathee Thauleemuge Loan 514 Dharivarakah Hama Jehijje - Vaguthu\nމަތީ ތައުލީމުގެ ލޯނު 514 ދަރިވަރަކަށް ހަމަޖެހިއްޖެ\nސަރުކާރުން ދޭ މަތީ ތައުލީމުގެ ލޯނަށް އެދި ހުށަހެޅި ދަރިވަރުންގެ ތެރެއިން 514 ދަރިވަރަކަށް ލޯނު ހަމަޖެހިފައިވާ ކަމަށް ހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން ވިދާޅިވެއްޖެއެވެ.\nމިއަދު ބޭއްވި ނޫސްވެރިންގެ ބައްދަލުވުގައި ވާހަކަ ދައްކަވަމުން މިނިސްޓަރު ވިދާޅުވީ މި ލޯނަށް 1000 ވަރަކަށް ދަތިވަރުން ކުރިމަތިލާފައިވާ ކަމަށާއި ލޯނު ލިބުނު ދަރިވަރުންނަށް، ކުރިއަށް އޮތް ތިން ގަޑި އިރުގެ ތެރޭގައި ލޯނުގެ ނަތީޖާ މިނިސްޓްރީގެ ޕޯޓަލް މެދުވެރިކޮށް ލިބޭނެ ކަމަށެވެ.\n“އަޅުގަނޑުމެންނަށް ފާހަގަ ކުރެވުނު ދަރިވަރުން ފަރާތުން ލިބުނު އެޕްލިކޭޝަންގެ ފެންވަރު ރަނގަޅުކަން. ކުރިއާ ހިލާފަަށް، ވަރަށް ގިނަ ދަރިވަރުން ކޮލިޓީ އެޕްލިކޭޝަންތަކެއް ހުށަހެޅި“ މިނިސްޓަރު ވިދާޅުވިއެވެ.\nމި ލޯނުތަކަކީ މިއަހަރު ކުރީކޮޅު ހުޅުވާލި 550 ސްޓޫޑަންޓް ލޯނު ސްކީމުގެ ދަށުން ދޫކުރި ލޯނުތަކެވެ.\nމީގެ ތެރޭގައި ހިމެނެނީ، ލައިސަންސް ކެޓެގަރީ އަށް ދޫކުރާ 15 ޖާގަ، ޑިޕްލޮމާ 48 ދަރިވަރުންނަށް، ފުރަތަމަ ޑިގްރީ 264 ދަރިވަރުންނަށް، މާސްޓާސް ޑިގްރީ 160 ދަރިވަރުންނަށާއި ޕީއެޗްޑީ ހެދުމަށް 27 ފުރުސަތެވެ.\nމިނިސްޓްރީން 550 ސްޓޫޑެންޓް ލޯނަށް މިއަހަރު ކުރީކޮޅު ހުޅުވާލިއިރުވަނީ މިއަހަރު ފަހުކޮޅުގައިވެސް އިތުރު ފުރުސަތުތަކެއް ހުޅުވާލުމުގެ ވިސްނުން ގެންގުޅުއްވާފައެވެ. އެހެން ނަމަވެސް ކޮވިޑް-19ގެ ސަބަބުން މިއަހަރު އިތުރު ސްޓޫޑަންޓް ލޯން ސްކީމަށް ހުޅުވާލެވޭނެ ކަމުގެ ޔަގީން ކަމެއް އަދި އޮތް ކަމަށް ނުބެލެވޭ ކަމަށް މިނިސްޓްރީން ވަނީ ބުނެފައެވެ.\nޖޫން 25, 2020 19:56\nކޮންތާކުން ނެރުނު ފައިސާއެއް؟ ހުސްދޮގު. މިމީހަވެސް މިޖާހިލުންގެ މަކަރުން ހަލާކުކޮށްލީ ދޯ. މިނިސްޓަރކަން މުހިންމު ތިމާގެ ނަފުސުގެ ތާހިރުކަމަށްވުރެ.\nޖޫން 25, 2020 19:59\nފުލެޓްގެ ވާހަކަތައް ހުއްޓުވަން ފަހަރަކު މިނިސްޓަރަކު އަރައިގެން ހެއްދެވިހާ ދޮގެއް ހަދާނެ. މީ އާކަމެއްނޫން\nރައީސްބެ ހަޑިހޭވީމަ މިނިސްޓަރުންތައް ނުކުމެ ފެންޖަހައިގެން ހަޑިސާފުކުރަންޖެހޭނީ. މިފެށުނީ އެކަންކަން. ރައްޔިތުންނޭ މިމީހުން މިޖަހާ ސަކަރާތް މިހާރު އެނގެންވާނެ. ދޮގުހަދާ މަކަރުހަދާ އޮޅުވާލުން މިމީހުންގެ އަސްލަކީ. ޔަހޫދީ ޖަމާއަތަކަށްވުރެވެސް ނުބައިކަންގަދަ ބައެއް.\nޖޫން 25, 2020 20:03\nތި ލޯނު ލިބުން ދަތިވަރުންގެ ފުރިހަމަ މައުލޫމާތު ގެނެސްދީ. ދޮގުހަދާ ބަޔަކު ކިޔާ އެއްޗެއް ގަބޫލުކުރަންވާނީ ނިކަން ކޮންކްރީޓް ހެކި ހުރެގެން. ރައްޔިތުންނަކީ ގަޅިންނެއްނޫން. މިގައުމަށް ލޯނުގަނޑެއްވެސް ދޭނެގައުމެއް މިހާރުނެތް. އާމްދަނީ 90 ޕަސެންޓް ދައްވެއްޖެ. މިއަހަރު އަދި އިއުލާނުވެސް ނުކުރާކަމަަށް ލޯނު ދިންވާހަކަ މިކިޔަނީ.\nޖޫން 25, 2020 20:05\nއެޕްލިކޭޝަން ކޮލިޓީ؟ ވަޓް އަ ޖޯކް. ކިޔާނެ އެއްޗެއްނެތި ދޮގުހަދަން އުނދަގޫވާއިރުވެސް ހަދަމުންދާތި. ސުވަރުގެއަށް ވަދެވެނީ ދޮގު ހެދިވަރަކުންތަ؟\nޖޫން 25, 2020 20:06\n2 އަހަރުން 514؟ ޔާމީނު ސަރުކާރުގައިބކޮންމެ6މަހަކުން 1000 ކުދިންނަށް ލޯނު.ދިން. މިއޮތީ ސަރުކާރެއް.


Saudi in Hariri aa medhu kanthah kuree kihinei?\nސައުދީން ހަރީރީއާ މެދު ކަންތައް ކުރީ ކިހިނެތް؟\nލުބުނާނުގެ ބޮޑުވަޒީރުކަމުން އިސްތިއުފާ ދެއްވި ސައުދުލް ހަރީރީ. ލުބުނާނު ސަރުކާރާއި ހަރީރީގެ އާއިލާއިން ގަބޫލުކުރަނީ އޭނާ އިސްތިއުފާ ދެއްވީ ސައުދީން އެކަމަށް މަޖުބޫރު ކޮށްގެން ކަމަށް. ފޮޓޯ: އޭޕީ\nލުބުނާނުގެ ބޮޑުވަޒީރުކަމުން ސައުދުލް ހަރީރީ އިސްތިއުފާދެއްވީ އަމިއްލަފުޅު އިޚުތިޔާރުގައި ކަަމަކަށް އެގައުމުގެ ސިޔާސީ ލީޑަރުން ގަބޫލެއް ނުކުރައްވައެވެ. ސައުދީ އަރަބިއްޔާގައި ހުންނަވާފައި އޭނާ ކުއްލި ގޮތަކަށް އިސްތިއުފާ ދެއްވީ ވަރަށް ކަންތައް ބޮޑު ދުވަހެއްގައެވެ. އެއީ ކޮރަޕްޝަނުގެ ތުހުމަތު އެޅުވުމަށް ފަހު އެގައުމުގެ އަމީރުންތަކަކާއި ވަޒީރުންތަކެއް ހައްުޔަރުކުރި ދުވަހެކެވެ.\nސައުދީ ސަރުކާރުގެ ޓީވީ ޗެނަލަކުން ދެއްކ ހިތާބެއްގެ ޒަރިއްޔާއިން ހަރީރީ އެދުވަހު އިސްތިއުފާ ދެއްވުމަކީ އިއްތިފާގެއް ކަމަކަށް ވެސް ލުބުނާނުން ގަބޫލެއް ނުކުރެއެވެ. އެގައުމުން ތުހުމަތު ކުރަނީ ސައުދީން ހަރީރީ ރަހީނު ކުރީ ކަމަށެވެ. ނަމަވެސް ސައުދީން އެ ތުހުމަތަށް އިންކާރު ކުރެއެވެ.\nތޮމްސަން ރޮއިޓާސް އިން އިއްޔެ ވަނީ ހަރީރީގެ ވަރަށް އަރިސްް ބޭފުޅުންތަކަކާ ހަވާލާދީ އެހާދިސާ ހިނގިގޮތް ކަމަށް ބުނާ ވާހަކަ ތަކެއް އާއްމު ކޮށްފައެވެ. އެ އެޖެންސީގެ ރިޕޯޓްގައި ބުނެފައިވާ ގޮތުން ހަރީރީ ދަތުރުކުރެއްވި މަތިންދާބޯޓު ސައުދީގައި ޖެއްސުމާއި އެކުގައި ވެސް ކަންތައްތައް ރަނގަޅު ނޫންކަން އޭނާއަށް އެނގިވަޑައިގެންނެވިއެވެ.\n" ނޮވެމްބަރުމަހުގެ ތިން ވަނަ ދުވަހު ސައުދުލް ހަރީރީގެ މަތިންދާބޯޓު ސައުދީ އަރަބިއްޔާގައި ޖެއްސި ވަގުތު އޭނާއަށް ލިބިވަޑައިގެންނެވީ ހައިރާން ކަމެއް. އޭނާއަށް މަރުހަބާ ވިދާޅުވާން ސައުދީ އަމީރުންނެއް ނުވަތަ މިނިސްޓްރީގެ މަސްއޫލުވެރިންނެއް ވަޑައިގެނެއް ނެތް. އެއީ އާއްމުކޮށް ގައުމެއްގެ ބޮޑުވަޒީރަކު ނުވަތަ އެހެން އޮފިޝަލަކު ރަސްގެފާނު ސަލްމާނާ ބައްދަލުކުރައްވަން ވަޑައިގެންނެވުމުން ކަންތައް ވާ ގޮތެއް ނޫން،" ހަރީރީގެ އަރިސް ، އަދި ލުބުނާނުގެ ސިޔާސީ އަދި ސަލާމަތީ އިސް އޮފިޝަލުން ރޮއިޓާސްއަށް ވިދާޅުވެފައި ވެއެވެ.\nއެބޭފުޅުން ވިދާޅުވެފައިވާ ގޮތުގައި ސައުދީ އޮފިޝަލުން ހަރީރީގެ ފޯނު އަތުލިއެވެ. އަދި ސައުދީ ސަރުކާރުގެ ޓީވީ ޗެނަލަކުން ދުރަށް ދެއްކިި ހިތާބެއްގެ ޒަރިއްޔާއިން މަގާމުން އިސްތިއުފާ ދެއްވުމަށް ޖެހިގެން އައި ދުވަހު މަޖުބޫރު ކުރުވިއެވެ.\nހަރީރީގެ އިސްތިއުފާއާއި އެކު ލުބުނާނު ވެއްޓުނީ ސަރަހައްދަށް ނުފޫޒު ފޯރުވަން މަސަައްކަތް ކުރާ އީރާނާއި ހަމަ އެގޮތަށް މަސައްކަތް ކުރާ ސައުދީން ވަމުން އަންނަ އަރައިރުމުގެ މެދަށެވެ. ސޫރިޔާއާއި އިރާގާއި ޔަމަނުގައި ހިނގަމުންދާ ހަނގުރާމަ ތަކުގެ އެއް ސަަބަބަކީ އީރާނާއި ސައުދީގެ ދެކޮޅުވެރިކަމެވެ. އެ ތިން ގައުމުގައި ވެސް ދެގައުމުން ގެންދަނީ ހަނގުރާމަވެރި ޖަމާއަތްތަކަށް މަދަދުކުރަމުންނެވެ.\nހަރީރީގެ އަރިސް ބޭފުޅުން ވިދާޅުވެފައިވާ ގޮތުގައި ސައުދީ އަރަބިއްޔާގެ ޒަމާންވީ އެކުވެރިއާ، އަދި 2005 ވަނަ އަހަރު އަވަހާރަކޮށްލާފައިވާ ކުރީގެ ބޮޑުވަޒީރު ރަފީގުލް ހަރީރީގެ ދަރިކަލުން ސައުދު މަގާމު ދޫކޮށްލައްވަން ޖެހޭަ ކަމަށް ސައުދީން ކަނޑައެޅީ ހިޒްބުﷲ އާ ކުރިމަތިލައްވަން އޭނާ ދެކޮޅު ހެއްދެވުމުންނެވެ.\nސައުދުލް ހަރީރީގެ ބަދަލުގައި އޭނާގެ ބޭބޭފުޅު ބަހާއުލް ހަރީރީ ލުބުނާނުގެ ވެރިކަމަށް ގެންނަން ސައުދީން ބޭނުންވާ ކަން ގިނަ މަސްދަރު ތަކަކަކުން ރޮއިޓާަސްއަށް އެނގިފައިވާ ކަަމަށް އެ ޖެންސީގެ ރިޕޯޓުގައި ވެއެވެ. އަދި ބުނެފައި ވަނީ ބަހާއު މިހާރު ވަޑައިގެން ހުންނެވީ ސައުދީގައި ކަމަށާއި ބަހާއުށް ބައިއަތު ހިގަން އެގައުމަށް ދާން އާއިލާއަށް އަންގާފައިވާ ކަމަށެވެ. ނަމަވެސް އާއިލާ އެކަމާ ދެކޮޅު ހަދާ ކަމަށް ވެސް އެ ރިޕޯޓުގައި ވެއެވެ.\nއެއްވެސް އިހުތިރާމެއް ނުކުރޭ\nސެޕްޓެމްބަރު މަހު މަރުވި ލުބުނާނު ސިފައިންގެ ބައެއްގެ ޖަނާޒާގައި ހަރީރީ ބައިވެރިވަޑައިގަންނަވަނީ. ހަރީރީ އާ މެދު ސައުދީން ހިތް ހަމަ ނުޖެހުނީ ހިޒްބުﷲ އާ ދެކޮޅު ނުހައްދަވާތީ. ފޮޓޯ: އޭޕީ\nސައުދީ ރަސްގެފާނު ސަލްމާނު ބިން އަބުދުލް އަޒީރު އަލް ސައުދާ ބައްދަލުކުރައްވަން އެގައުމަށް ވަަޑައިގެންނެވުމަށް ހަރީރީއަށް އެންގެވީ ނޮވެމްބަރު މަހުގެ ދެވަނަ ދުވަހު އޭނާއަށް ގުޅުއްވި ސައުދީ އޮފިޝަލެކެވެ. ފުރާ ވަޑައިގެންނެވުމުގެ ކުރިން އޭނާގެ އަރިސް ބޭފުޅުންނަށް ހަރީރީ ވިދާޅުވީ ހޯމަ ދުވަހު މަޝްވަރާތަކަކަށް އަލުން ވަޑައިގަންނަވާނެ ކަމަށެވެ. އަދި މީޑިއާ ޓީމަށް ވިދާޅުވީ ދެން ބައްދަލުކުރައްވާނީ ހަފުތާ ބަންދުގައި މިސްރުގެ ޝަރުމުއް ޝައިޚު ރިސޯޓުގައި ކަަމަަށެވެ.\nޝަރުމުއް ޝައިޚުގައި ބާއްވާ ވޯލްޑް ޔޫތު ފޯރަމްގެ ހަވާސާގައި މިސްރުގެ ރައީސް އަބުދުލް ފައްތާހު އައް ސީސީއާ ސައުދު ބައްދަލުކުރައްވަން ކުރިން އޮތީ ހަމަޖެހިފައެވެ.\n" ސައުދީގައި މަތިންދާބޯޓު ޖެއްސުމާ އެކު ހަރީރީއަށް އެނގިވަޑައިގެންނެވި ކޮންމެވެސް ކަމެއް ގޯސްވެއްޖެކަން. އެތަނުގައި ( އެއާޕޯޓުގައި ) ނެތް އެކަކުވެސް އޭނާއަށް އިސްތިގުބާލުކުރަން،" ރޮއިޓާސްއާ ވާހަކަ ދެއްކި މަސްދަރު ބުނެފައި ވެއެވެ.\nއެ މަސްދަރުން ބުނެފައި ވަނީ އޭނާ ފައިބައި ވަޑައިގެންނެވުމާއި އެކު ފޯނު އަތުލި ކަމަށެވެ. ނަމަވެސް އެކަމާ ބެހޭ ގޮތުން ސައުދީ ސަރުކާރުގެ ބަހެއް ރޮއިޓާސްއަށް އަދި ނުލިބޭަ ކަމަށް އެ އެޖެންސީން ބުންޏެވެ.\nހަރީރީ ދެން ވަޑައިގެންނެވީ ވެރިރަށް ރިޔާޒުގައިވާ އޭނާގެ އަމިއްލަފުޅު ގެއަށެވެ.\nބައްޕާފުޅު ރަފީގުލް ހަރީރީ ފަދައިން އޭނާއަކީ ވެސް ލުބުނާނުގެ އިތުރުން ސައުދީގެ ރަށްވެހިން އޮންނަ ބޭފުޅެކެވެ. ރަފީގުލް ހަރީރީ މުއްސަނދިވެވަޑައިގެންނެވީ ވެސް ސައުދީގައި ކުރެއްވި ވިޔަފާރިންނެވެ. އެއާއިލާގެ ވިޔަފާރިއާއި ގެދޮރު އެގައުމުގައި ހުރެއެވެ. ސައުދުލް ހަރީރީ އުފަން ވެވަޑައިގެންނވީ ވެސް ސައުދީ އަރަބިއްޔާގެ ވެރިރަށް ރިޔާޒުގައެވެ.\nޖެހިގެން އައި ދުވަހު ސައުދީ އޮފިޝަލަކު އޭނާއަށް ގުުޅުއްވައި އެންގެވީ ވަލީ އަހުދު އަދި ޑިފެންސް މިނިސްޓަރު އަމީރު މުހައްމަދު ބިން ސަލްމާނާ ބައްދަލުކުރައްވަން ވަޑައިގެންނެވުމަށެވެ. އެ ބައްދަލުވުން އޮންނާނެ ކަމަށް އެންގެވި ތަނަށް ވަޑައިގެން މުހައްމަދުގެ އިންތިޒާރުގައި ހަރީރީ ހަތަރު ގަޑި އިރު ހޭދަކުރެއްވި ފަހުން ލިބިވަޑައިގެންނެވީ ލިޔެފައިވާ އިސްތިއުފާގެ ހިތާބެވެ.\n" ސައުދީއަށް ވަޑައިގެންނެވި ވަގުތުން ފެށިގެން ވެސް އެމީހުން އޭނާއަކަށް އެއްވެސް އިހުތިރާމެއް ނުކުރޭަ،" ރޮއިޓާސްއާ ވާހަކަ ދެއްކި މަސްދަރު ބުނެފައި ވެއެވެ.\nމުހައްމަދު ބިން ސަލްމާނާ ކުރިން ބައްދަލުކުރެއްވި\nސައުދުލް ހަރީރީ ލުބުނާނުގެ ބޮޑުވަޒީރުކަމުގައި ހުންނެވި އިރު ސައުދީ އަރަބިއްޔާގެ ވަލީ އަހުދު އަދި ޑިފެންސް މިނިސްޓަެރު އަމީރު މުހައްމަދު ބިން ސަލްމާނާ ބައްދަލުކުރައްވަނީ. ފޮޓޯ: އޭޕީ\nމިފަހަރުގެ ދަތުރުފުޅުގެ ކުޑަ ދުވަސްކޮޅެއް ކުރިން ހަރީރީ ސައުދީއަށް ވަޑައިގެންނެވިއެވެ. އޭނާއަކީ ގިނަ ގިނައިން އެގައުމަށް ވަޑައިގަންނަވާ ބޭފުޅެކެވެ. އެދަތުރުފުޅުގައި އޭނާ ސައުދީ އަރަބިއްޔާގެ ޖާސޫސީ އޮފިޝަލަކާއި ގަލްފް އެފެއާޒް މިނިސްޓަރު ސަމީރު އަލް ސަބްހާން އާ ބައްދަލުކުރައްވަން މުހައްމަދު ބިން ސަލްމާން އިންތިޒާމްކޮށްދެއްވިއެެވެ. ސަބްހާން އަކީ ލުބުނާނުގެ ކަންތައްތައް ބަލަން ސައުދީން ހާއްސަކޮށްފައި ހުންނަވާ ބޭފުޅާއެވެ.\nއެދަތުރުފުޅުން އެނބުރި ވަޑައިގެންނެވީ ' ހިތްޕުޅު ހަމަޖެހިވަޑައިގެން ހުންވަ'އެވެ.\n" އޭނާ ވިދާޅުވި ވަލީ އަހުދުގެ ފަރާތްޕުޅުން އަޑު އިވިވަޑައިގެންނެވީ ހިތްވަރު ލިބިވަޑައިގަންނަވާ ފަދަ ވާހަކަފުޅު ތަކޭ. އޭގެ ތެރޭގައި ހިމެނޭ ލުބުނާނު ސިފައިންނަށް ސައުދީން ދޭން ވައުދުވީ ( އެކަމަކު އަދި ނުދީ އޮތް) އެހީ އަލުން މުރާޖައާ ކުރުން ވެސް، " ރޮއިޓާސްއާ ވާހަކަަ ދެއްކި މަސްދަރުންް ބުނެފަައި ވެެއެވެ.\nއަރިސް ބޭފުޅުން ވިދާޅުވެފައި ވަނީ ލުބުނާނުގެ ރައްޔިތުންގެ ހައްގުގައި ( އެމީހުންނަށް ވެދާނެ ގެއްލުމަކުން ސަލާމަތް ކުރަން) ހިޒްބުﷲ ގުޅުން ބާއްވަވަން ޖެހިވަޑައިގަންނަވާކަން ސައުދީ އޮފިޝަލުންނަށް ވިސްނައި ދެއްވިއްޖެ ކަމަށް ހަރީރީ ގަބޫލުކުރެއްވި ކަމަށެވެ.\nމެދު އިރުމައްޗާއި އެހެން ސަަރަހައްދުތަކުގެ ވެސް ގިނަ ގައުމުތަކުން ޓެރަރިސްޓް ޖަމާއަތެއް ކަމަށް ބަލާ ހިޒްބުﷲގެ ވަރުގަދަ ލަޝްކަރެއް ލުބުނާނުގައި އޮވެއެވެ. ލުބުނާނު ސަރުކާރުގެ ރަސްމީ ލަޝްކަރަށް ވުރެ ބިޔައީ ވެސް އެ ލަޝްކަރެވެ. އަދި އެމީހުން މީހުން ލުބުނާނު ޕާލަމެންޓުގައި ވެސް ތިބެއެވެ.\nއެޖަަމާއަތް ބަލިކަށިކޮށްލަން މީގެ 10 ވަރަކަށް އަހަރު ކުރިން ސައުދީން މަަސައްކަތް ކުރުމުން ލުބުނާނުގެ ޝިޔައީންނާއި ސުންނީންނާ ދެމެދު ހަނގުރާމަ ހިނގިއެވެ. އެ ހަނގުރާމައިގައި ހިޒްބުﷲ އިން ވެރިރަށް ބައިރޫތު ހިފިއެވެ.\n" އަހަރެމެންނަށް ގަބޫލު ކުރެވޭ ގޮތުގައި އެ ބައްދަލުވުމުގައި ވީ ގޮތަކީ ލުބުނާނު ސަރުކާރުން ހިޒްބުﷲއާ މެދު ގެންގުޅޭ އުސޫލު ހަރީރީ ހާމަ ކުރެއްވީ. އެ ޖަމާއަތާ ކުރިމަތިލުމަަަކަށް ހިނގައްޖެ ނަމަ ގައުމު ހަމަނުޖެހުމަށް ވެއްޓިދާނެ ކަަމަށް ވިދާޅުވީ. އަހަރެންނަށް ހީވަނީ އިވުނު ވާހަކަޔާ އެމީހުން ގަޔާ ނުވީހެން،" ބައްދަލުވުމާ ބެހޭ ގޮތުން މައުލޫމާތު ލިބި ހުރި މަސްދަރަކުން ރޮއިޓާސްއަށް ބުނެފައި ވެއެވެ.\nމަސްދަރުތަކުން ބުނެފައި ވަނީ ' އަޅުގަނޑުގެ ނުވަތަ ލުބުނާނުގެ ބާރު ނުހިނގާ ކަމެއްގެ ޒިންމާ އަޅުގަނޑުމެންގެ ބޮލުގައި ނާޅުއްވާށޭ، " ސަބްހާން އަރިހު ހަރީރީ ވިދާޅުވި ކަމަށެވެ. ނަމަވެސް ސައުދީން ހިޒްބުﷲއާ މެދު ގެންގުޅޭ އުސޫލު އޭނާއަށް ރަނގަޅަށް ވިސްނި ވަޑައި ނުގަތީއެވެ.\nސައުދީން ދެކެނީ ހިޒްބުﷲ އަކީ އެގަައުމުގެ ދެމި އޮތުމަށް ނުރައްކާ ކުރާ ބައެއް ކަމަށެވެ.\nއެ ދައުވާ އާ މެދު ސަބްހާންގެ ކޮމެންޓެއް ވެސް ރޮއިޓާސްއަކަށް ލިބިފައެއް ނުވެއެވެ.\nހިތާބުގައި ވަނީ ހަރީރީގެ ބަސްމަގެއް ނޫން\nއިސްތިއުފާ ދެއްވުމުގެ ގޮތުން ހަރީރީ ދެއްވި ހިތާބުން އޭނާގެ އަރިސް ބޭފުޅުންނަށް ލިބިވަަޑައިގެންނެވީ ޝޮކެކެވެ.\nލުބުނާނުގެ ރައީސް މިޝޭލް އައޫން އެގައުމުގައި ތިއްބަވާ އެހެން ގައުމުތަކުގެ ސަފީރުންނަށް ވިދާޅުވީ ސައުދީން ހަރީރީ ރަހީނުކޮށްފައިވާ ކަމަށެވެ. އައޫން އަކީ ހިޒްބުﷲގެ ބައިވެރިއެކެވެ. ފާއިތުވި ހުކުރު ދުވަހު ފްރާންސް ސަރުކާރުން ބުނީ ހަރީރީގެ ހުރިހާ މިނިވަންކަމެއް އަނބުރައި އިއާދަކުރަން އެގައުމުން ބޭނުންވާ ކަމަށެވެ.\nއިސްތިއުފާގެ ހިތާބުގައި ހަރީރީ ވިދާޅުވީ " އީރާނާއި ހިޒްބުﷲ އިން ސަރަހައްދު ގަޑުބަޑު ކުރަމުންދާ" ކަމަށެވެ. އަދި ވިދާޅުވީ އަރަބި ދުނިޔެއާ ދިމާލަށް ނުލަފާ ކަމާ އެކު ދިއްކުރަމުންދާ އަތް، ( އަރަބީން) ކަނޑައިލާނެ ކަމަށެވެ.\nހަރީރީގެ އަރިސް ބޭފުޅުން ވިދާޅުވާ ގޮތުގަިއ އެއީ އޭނާގެ ބަސްމަގެއް ނޫނެވެ.\nމި ކަންކަމުގެ އިތުރުން ހަރީރި އިސްތިއުފާ ދެއްވި ދުވަހުގެ ކުރީ ދުވަހުން ފެށިގެން ސައުދީގެ މަޝްރަހުގައި ހިނގި ކަންތައްތަކަކީ ވެސް އޭނާގެ އިސްތިއުފާއާ މެދު ސުވާލު އުފެދޭ ކަންކަމެވެ. އޭނާ އިސްތިއުފާ ދެއްވުމުގެ ކުރިން ސައުދީގައި 200 އަށް ވުރެ ގިނަ މީހުން ހައްޔަރު ކުރިއެވެ. އޭގެ ތެރޭގައި 11 އަމީރަކާއި ވަޒީރުންނާއި ބޮޑެތި ވިޔަފާރިވެރިން ހިމެނެއެވެ. އެމީހުން ހައްޔަރު ކުރީ ކޮރަޕްޝަނުގެ ތުހުމަތަށެވެ.\nޖިއަންގެ މަރު: ދިވެހިން ހޭލައްވާލި ފިލާވަޅެއް!\nސުވާލަކީ 100 މިލިއަންރުފިޔާ ހޯދީ ކިހިނެއް؟


ކުޑަކުދިންގެ ނަފްސާނީ ބަލި، ބޮޑުވަމުންދާ މައްސަލައެއް!\nފާތުމަތު ޝަފީގާގެ އުމުރުން ހަ އަހަރުގެ ދަރިފުޅުގެ ފަރާތުން އާދަޔާހިލާފު ކަމެއް ފާހަގަވާން ފެށީ ސްކޫލަށް ގެންދަން ފެށުމާ އެކުގަ އެވެ. ގޭގައި އުޅޭއިރު، ވަރަށް ސިޔާސަވެފައި މަޖަލެވެ. އެކަމަކު ސްކޫލުގައި އިންނައިރު ކުރަހާ ކުރެހުންތަކުން އޭނާއަށް ފެނުނީ އެހެން މަންޒަރެކެވެ. ކުރަހާފައި ހުންނަނީ އަބަދުވެސް ދެރަވެފައި ނުވަތަ ރޯން...\nއެކަނި ދިރިއުޅޭތާ 22 އަހަރު، ބަލި އެނދުގައި އަށެއް\nސ. ހުޅުދު އަށް އުފަން، ސަމީހާ ހަސަން، 83، ބިން މައްޗަށް ވެއްޓިފައި އޮންނަ ދުވަސް ދުވަހު، އެ ގެއަށް ގޮސް ނަގައި އެހީތެރިވަނީ އަވަށްޓެރިންނެވެ. ސަމީހާގެ ފިރިއަކު، ދަރިއަކު ނެތް އިރު، އެއްބަނޑު އެއްބަފާ މުހައްމަދު ހަސަން ވެސް ހުރީ އެހީވެވޭ ހާލަތެއްގައެއް ނޫނެވެ. މުހައްމަދުގެ އުމުރުން 90 އަހަރަށް ވުރެ މަތިވެ، ގައިގެ ބާރު ވެސް ވަނީ...\nހޮސްޕިޓަލުގައި އެކަނި، އަަޅާލާނެ މީހަކު ނެތް!\nއައިޖީއެމްއެޗްގެ ވޯޑަކަށް ވަނުމާ އެކު ލޮލުގައި އަޅައިގަތީ ބަލިމީހުން އޮންނަ އެނދު ކައިރީގައި ބަހައްޓާފައި ހުރި ކަބަޑެއްގައި ބޯ އަޅާލައިގެން، ފުރަގަހަށް އޮތް ދުވަސްވީ ފިރިހެނެކެވެ. ބުރަކަށީގައި އަތް ޖައްސާލުމުން ބޯ ހިއްލާލައިފައި އަހަރެންގެ މޫނަށް ބަލައިލުމާ އެކު "ބޭބެ ވަރަށް ބަނޑުހައި" ކަމަށް ބުންޏެވެ.\nއެހެން ރަށެއްގައި އެކަނިމާއެކަނި 40 އަހަރު!\nއުމުރުން މިހާރު 78 އަހަރު ވެފައިވާ އަލިތަކުރާ އެންމެ ފުރަތަމަ އޭނާ ދިމާވީ މީގެ 19 ވަރަކަށް އަހަރު ކުރިންނެވެ. އެ ދުވަހު އަލިތަކުރު އޮތީ، ސ. ހުޅުދޫގެ އަތިރިމަތީ ކުނާގަނޑެއްގެ މަތީގައި އޮށޯވެގެންނެވެ. ކައިރީގައި ފެން ފުޅިއަކާއި ކޮތަޅެއްގައި ބޭސްކޮޅެއް ހުއްޓެވެ. މީހާއަށް އޮތީ ފާނަބަސަންދު ޖެހިފަ އެވެ.\nއަޅާނުލުމުން ފިޔަވަޅު އެޅުން: މުހިންމު ކަމެއް\nއިހުމާލުވުމަކީ ރާއްޖޭގައި ބޮޑުވެފައިވާ މައްސަލައެކެވެ. ކުޑަކުދިންނަށާއި ޚާއްސަ އެހީއަށް ބޭނުންވާ މީހުންނަށް އަޅާލުމަކީ ގާނޫނީ ގޮތުން އެ މީހުންގެ މައިންބަފައިންނަށް ނުވަތަ ދަރިންނަށް ނުވަތަ ބަދަލުވެރިންނަށް ގާނޫނީ ގޮތުން ލާޒިމް ކަމެކެވެ. އެހެން ގައުމުތަކުގައި އެފަދަ ކަންކަމާ ޚިލާފްވާ ނަމަ ފިޔަވަޅު އެޅޭ ގޮތަށް އޮތަސް ރާއްޖޭގައި...


Misbe ge hat-trickun Green ah bodu molheh, Fehendhoo furathama molhu\nމިސްބެގެ ހެޓުރިކުން ގްރީންއަށް ބޮޑު މޮޅެއް، ފެހެންދޫ ފުރަތަމަ މޮޅު\nގްރީންއަށް ހެޓްރިކު ހަދައިދިން، މިސްބާހް (ކ) ލަނޑު ޖެހުމަށް ފަހު ޑިފެންޑަރު ސަމްދޫހް (ވ) އާ އެކު އުފާ ކުރަނީ --- ފޮޓޯ އެފްއޭއެމް\nއަބްދުﷲ މިސްބާހް (މިސްބެ) ހެދި ހެޓްރިކާއެކު ފ. ނިލަންދޫގެ މައްޗަށް ގްރީން ސްޓްރީޓުން 6-0 ގެ ނަތީޖާއަކުން ބޮޑު މޮޅެއް ހޯދައިފި އެވެ.\nގްރީންގެ މިހާރުގެ ކޯޗް އަލީ ސުޒޭން، މާޒިޔާގެ ކޯޗުގެ ގޮތުގައި މަސައްކަތް ކުރިއިރު އޭނާ ވަނީ މާޒިޔާގެ ޓީމުން މިސްބާހްއަށް ފުރުސަތު ދީފަ އެވެ. ދެހާސް ސޯޅަ ވަނަ އަހަރު ޕްރީ ސީޒަން ޓްރެއިނިން ފެށުމުގެ ކުރިން، މާޒިޔާގެ ޓްރެޔަލް އަށް އައިސް ޓްރެޔަލްއިން ފާހަގަ ވުމުން، ސުޒޭން ވަނީ މިސްބާހްއަށް މާޒިޔާގެ ސީނިއާ ޓީމުން ފުރުސަތު ދީފަ އެވެ. އަދި އެ އަހަރު މާޒިޔާގެ އޭއެފްސީ ކަޕް ސްކޮޑުންވެސް މިސްބާހުއަށް ފުރުސަތު ދިނެވެ.\nއޭނާ ބޮޑަށް ކުޅުނީ މާޒިޔާގެ ޔޫތު ޓީމުގައެވެ. ޔޫތު ޗެމްޕިއަންޝިޕް 2016 ގައި، އޭނާ ވަނީ މާޒިޔާގެ ޓީމުގައި މޮޅު ކުޅުމެއް ދައްކާފަ އެވެ. ނަމަވެސް ތަފާތު ސަބަބުތަކާ ހެދި އޭނާގެ ފޯމު އެއްވަރެއްގައި ނުހިފެހެއްޓުނެވެ. ދެން އޭނާ ފެނިގެން ދިޔައީ މިދިޔަ އަހަރުގެ ދިވެހި ޕްރިމިއާ ލީގްގައި ށ. މިލަންދޫ ޓީމުންނެވެ. އެ ޓީމުގައި މޮޅު ކުޅުމެއް ދެއްކި އެވެ. މިލަންދޫގައި އޭނާގެ އެންމެ ހާއްސަ މެޗަކަށްވީ މާޒިޔާ ކޮޅަށް ދެ ލަނޑު ޖެހި މެޗެވެ.\nމިއަދު ހަވީރު، ނިލަންދުއާ ދެކޮޅަށް ހެދި ހެޓްރިކަކީ ސީނިއާ ކެރިއާގައި އޭނާ ހެދި ފުރަތަމަ ހެޓްރިކެވެ. ނިލަންދޫއާ ދެކޮޅަށް ކުޅުނު މެޗުގެ ފުރަތަމަ 30 މިނެޓްތެރޭގައި ގްރީންއިން ވަނީ ހަތަރު ލަނޑު ޖަހާފަ އެވެ.\nފުރަތަމަ ލަނޑު މެޗު ފެށިގެން އަށް ވަނަ މިނެޓްގައި ކާމިޔާބު ކުރީ ރޮލޭންޑް ރަސަލް އެވެ. ގްރީންގެ ދެ ވަނަ ލަނޑު މިސްބާހް ކާމިޔާބު ކުރީ 15 ވަނަ މިނެޓްގައެވެ. ތިން ވަނަ ލަނޑު ރަސެލް ކާމިޔާބު ކުރީ 23 ވަނަ މިނެޓްގައެވެ. ހަތަރު ވަނަ ލަނޑު މިސްބާޙް ކާމިޔާބު ކުރީ 27 ވަނަ މިނެޓްގައެވެ.\nގްރީންގެ ފަސް ވަނަ ލަނޑު އަލީ ނަސޫހް ރަޝީދު ކާމިޔާބު ކުރީ، 85 ވަނަ މިނެޓްގައެވެ. މިސްބާޙް ހެޓްރިކް ހެދީ 92 ވަނަ މިނެޓްގައެވެ.\nކުޅުނު ފުރަތަމަ މެޗުގައި ވިކްޓަރީ ލަނޑެއް ޖެހިޔަ ނުދީ ހިފަހައްޓާލި، ބ. ފެހެންދޫ ވަނީ، ލީގްގައި އެ ޓީމުގެ ފުރަތަމަ މޮޅު ހޯދާފަ އެވެ. ތ. ތިމަރަފުއްޓާ ދެކޮޅަށް ކުޅުނު މެޗު ފެހެންދޫ ކާމިޔާބު ކުރީ 1-0 ންނެވެ. އެ ޓީމުގެ ލަނޑު މެޗުގެ 34 ވަނަ މިނެޓްގައި ކާމިޔާބު ކުރީ އަހްމަދު ނިޒާމް އެވެ.


Gasim vanee gavaidhaa khilaafu vefai, raajje genaumuge kankan eba kurey: Azleen | Mihaaru\nސަން އައިލެންޑްގެ ރީތި މަގެއްގައި ގާސިމް ސައިކަލް ދުއްވަވަނީ -- ފޮޓޯ: ނިޝާން އަލީ/ މިހާރު\nގާސިމް ވަނީ ގަވާއިދާ ޚިލާފުވެފައި، ރާއްޖެ ގެނައުމުގެ ކަންކަން އެބަކުރޭ: އަޒްލީން\n01 ޑިސެމްބަރ 2017 - 10:03 71 comments\nތިން އަހަރު ދުވަހުގެ ޖަލު ހުކުމެއްގައި ހުންނެވި، ޖުމްހޫރީ ޕާޓީގެ ލީޑަރު ގާސިމް އިބްރާހިމް ޖަރުމަނަށް ވަޑައިގަތުމަކީ ގަވާއިދާ ޚިލާފަށް ކުރެއްވި ކަމެއް ކަމަށާއި ގާސިމް ރާއްޖެ ގެނައުމުގެ މަސައްކަތް ކުރަމުން އަންނަ ކަމަށް ހޯމް މިނިސްޓަރު އަޒްލީން އަހުމަދު ރޭ ވިދާޅުވެއްޖެ އެވެ.\nހިތްޕުޅުގެ އާލާސްކަންފުޅަކަށް ފަރުވާ ހޯއްދެވުމަށް ސިންގަޕޫރުގައި ހުންނެވުމަށް ފަހު، ޖަރުމަނު ސަރުކާރުގެ ޚާއްސަ ހުއްދައެއްގެ ދަށުން ގާސިމް ޖަރުމަނަށް ވަޑައިގަތީ މިދިޔަ މަހުގެ ފަހުކޮޅެވެ. ގާސިމްގެ އާއިލާ އިން ބުނި ގޮތުގައި ހިތްޕުޅުގެ ކާމިޔާބު އޮޕަރޭޝަނާ ގުޅިގެން ހަދަން ޖެހޭ ބައެއް ޓެސްޓުތައް ފުރިހަމަ ކުރުމަށް ފަހު، ގާސިމަށް ދަތުރު ކުރެއްވޭނެ ކަމަށް ޑޮކްޓަރުން އެންގީ އޮކްޓޯބަރު 28 ގެ ފަހުންނެވެ.\nއަޒްލީން ނޫސްވެރިންނާ ވާހަކަ ދައްކަވަނީ.- މިހާރު ފޮޓޯ\nގާސިމް ޖަރުމަނަށް ވަޑައިގެންނެވިއިރު، ގާސިމްގެ ވަގުތީ ޓްރެވަލް ޑޮކިއުމަންޓްގެ މުއްދަތު އޮތީ ހަމަވެފަ އެވެ. އޮކްޓޯބަރު2ވަނަ ދުވަހުގެ ނިޔަލަށް ޓްރެވަލް ޑޮކިއުމަންޓް ހަމަވި އިރު، ކަރެކްޝަނަލް ސާވިސް އިން ވަނީ ޓްރެވަލް ޑޮކިއުމަންޓްގެ މުއްދަތު އާކޮށްދެވެން ނެތް ކަމަށް ބުނެފަ އެވެ. އަދި ފުލުހުންނާ ގުޅިގެން ގާސިމް ރާއްޖެ ވަޑައިގަތުމަށްޓަކައި ކުރަން ޖެހޭ ކަންކަން ކުރުމަށް ވެސް ކަރެކްޝަނުން އެންގި އެވެ.\nއަޒްލީން "މިހާރު" އަށް ވިދާޅުވި ގޮތުގައި ކަރެކްޝަނުން ހަމައެކަނި އަންގާފައި އޮތީ ސިންގަޕޫރުގައި ގާސިމް ހުންނަވައިގެން ބޭސްފަރުވާގެ ކަންކަން ފުރިހަމަ ކުރެއްވުމަށެވެ. އަދި އިތުރު ގައުމަކަށް ވަޑައިގެން، ބޭސްފަރުވާގެ ކަންކަން ފުރިހަމަ ކުރަން ހުއްދަ ނުދޭ ކަމަށް ވެސް އޭނާ ވިދާޅުވި އެވެ.\n"ޖަރުމަނަށް ފުރާވަޑައިގަތުމުގެ ކުރިން، އަޅުގަނޑުމެންނަކަށް ނާންގާ ގާސިމް އެ ގައުމަށް ވަޑައިގަންނަވަން ނިންމެވި ކަމެއް. އެކަމަކު، މިހާރު އެބަ ކަށަވަރު ކުރެވޭ ގާސިމް ޖަރުމަނުގައި ހުންނެވިކަން،" އަޒްލީން ވިދާޅުވި އެވެ.\nއަޒްލީން ވިދާޅުވީ ގާސިމް ޖަރުމަނަށް ވަޑައިގަތުމަކީ އަމިއްލަ އަށް ނިންމެވި ނިންމެވުމެއް ކަމަށެވެ. އަދި ޖަރުމަނަށް ވަޑައިގަތީ ކިހިނެއްކަން އެނގިވަޑައިނުގަންނަވާ ކަމަށް އޭނާ ވިދާޅުވި އެވެ.\nއަޒްލީން ވިދާޅުވި ގޮތުގައި ސިންގަޕޫރުގައި ހުންނަވައިގެން ގާސިމް ބޭސްފަރުވާ ކުރެއްވުމުގެ މުއްދަތު ވަނީ ހަމަވެފަ އެވެ. އެހެންވެ، ގާސިމް ވީހާ ވެސް އަވަހަކަށް ރާއްޖެ ވަޑައިގަންނަވަން ޖެހޭ ކަން އޭނާ ފާހަގަ ކުރެއްވި އެވެ. އަދި ގަވާއިދާ ހިލާފަށް ޖަރުމަނަށް ވަޑައިގެންނެވި މައްސަލަ ކަމާ ބެހޭ އިދާރާތަކުން ބަލައި ފިޔަވަޅު އަޅަން ޖެހިއްޖެނަމަ، އެކަން ވެސް ކުރާނެ ކަމަށް އޭނާ ވިދާޅުވި އެވެ.\nGasim ah aa travel document eh dhuleh nukuri\nގާސިމްގެ ގާނޫނީ ވަކީލުންގެ ޓީމުން ނެރުނު ބަޔާނެއްގައި ބުނީ ގާސިމްގެ ބޭސްފަރުވާގެ ކަންކަން ޒަމާނުއްސުރެ ކުރިއަށް ގެންދެވީ ޖަރުމަނުގައި ކަމަށެވެ. އަދި ބޭސްފަރުވާ އަށް ގާސިމް މި ފަހަރު ޖަރުމަނަށް ވަޑައިގަތީ، ސިންގަޕޫރުގައި އޭނާ އަށް ފަރުވާ ދިން ޑޮކްޓަރުންނާއި ޖަރުމަނުގައި ހުންނަވާ، ގާސިމްގެ ޑޮކްޓަރުގެ ލަފާގެ މަތިން ކަމަށް ބަޔާނުގައިވެ އެވެ.\nވަކީލުންގެ ޓީމުން ބުނި ގޮތުގައި މުއްދަތު ހަމަވެފައިވާ ޓްރެވަލް ޑޮކިއުމަންޓެއް އޮތުމުގެ ސަބަބުން ސިންގަޕޫރުގައި ހުންނަވައިގެން ބޭސްފަރުވާގެ ކަންތައްތައް ގާސިމް ކުރިއަށް ގެންދަވަން ޖެހިވަޑައިގަތުމަކީ އެ ގައުމުގެ ސަރުކާރުން ދިން ހާއްސަ ހުއްދައެއްގެ ދަށުން ނުހަނު ދަތި އުނދަގުލެކެވެ. ގާސިމް ޖަރުމަނުގައި ހުންނެވީ އެ ގައުމުގެ ސަރުކާރުން ބޭސްފަރުވާ ކުރެއްވުމަށް އިންސާނިއްޔަތަށްޓަކައި އޭނާ އަށް ދެއްވި ހާއްސަ ހުއްދައެއްގެ ދަށުން ކަމަށް ވެސް ވަކީލުންގެ ޓީމުން ބުނެފައިވެ އެވެ.\nރައްޔިތުންގެ މަޖިލިހުގެ މެމްބަރުންނަށް ރިޝްވަތު ހުށަހެޅުއްވިކަން ސާބިތުވެ ތިން އަހަރުގެ ޖަލު ހުކުމެއްގައި ހުންނަވަނިކޮށް، ހިތްޕުޅުގެ އާލާސްކަންފުޅަށް ބޭސްކުރައްވަން ގާސިމް ސިންގަޕޫރަށް ވަޑައިގަތުމަށް ކަރެކްޝަނުން ދިން މުއްދަތު އޮކްޓޯބަރު މަހުގެ ކުރީކޮޅު ވަނީ ހަމަވެފަ އެވެ. އޭގެ ފަހުން ގާސިމް ރާއްޖެ އިން ބޭރުގައި ހުންނެވުމަށް އިތުރު ފުރުސަތެއް ދެވެން ނެތް ކަމަށް ކަރެކްޝަންސުން އެންގި އެވެ.\nގާސިމްގެ އާއިލާ އިން ބުނި ގޮތުގައި ގާސިމަށް ރާއްޖެ ވަޑައިގެންނެވެން އޮތީ މުއްދަތު ހަމަނުވާ ޓްރެވަލް ޑޮކިއުމެންޓެއް ގާސިމް އަތުގައި އޮވެގެންނެވެ.\nގާސިމްގެ ވަކީލުން ކުރިން ބުނެފައިވާ ގޮތުގައި ކަރެކްޝަންސްގެ އެންގުމާ އެއްގޮތަށް ރާއްޖެ ވަޑައިގަތުމަށް ދެ ފަހަރެއްގެ މަތިން ގާސިމް ސިންގަޕޫރު އެއާޕޯޓަށް ވަޑައިގެންނެވި އެވެ. އެކަމަކު ދަތުރުކުރައްވަން ސިއްހީ ހާލުކޮޅު ތަން ނުދޭތީވެ ސިންގަޕޯ އެއާލައިނުގެ ބޯޓަށް ގާސިމް ނޭރުވިކަން ކަރެކްޝަނަށް އެންގި އެވެ.\nGerman sarukaaruge khaassa hudha akaa eku Gasim Germany ah\nއިތުރު ލިޔުންތައް ގާސިމް އިބްރާހިމް ބޭސް އިދިކޮޅު ފަރާތްތައް ކޮރަޕްޝަން ޖުމްހޫރީ ޕާޓީ ކަރެކްޝަނަލް ސާވިސް މިނިސްޓަރު އަޒްލީން އަހުމަދު\nގާސިމަށް ކުރި ހުކުމާ ހިލާފުވީ ސަރުކާރުން: ރިޔާޒް\nގާސިމް ރާއްޖެ ގެންނަން ފުލުހުންގެ އެހީއަށް އެދެނީ\nގާސިމްގެ ބޭސްފަރުވާގެ މުއްދަތު އިތުރު ނުކުރުމުން ކޯޓަށް\n15 hours ago 143\n"އަނގޮޓި ގެނައީ ޝަރީފް"، ސިއްރު ހެއްކާ މެދު ގޮތެއް ނިންމުން މާދަމާ\nބޮޑު ދުވަހެއް، އެންމެންގެ ސަމާލުކަން ސުޕްރީމް ކޯޓަށް!\nއަނިޔާ އިން ކުރި އަސަރުން ޖަމީލް ކީރިތިކުރައްވައިފި\nKanibeach Private Limited


އައްޑޫ ސިޓީގައި ބަހައްޓާފައި ހުރި ލަންކާގެ ބުދަށް ކަޅުތެޔޮ ޖަހައިފި | faruvaa\nއައްޑޫ ސިޓީގައި ބަހައްޓާފައި ހުރި ލަންކާގެ ބުދަށް ކަޅުތެޔޮ ޖަހައިފި\t17 ނޮވެމްބަރ 2011 ޚިޔާލު ފާޅުކުރައްވާ\nސާކް ސަމިޓާ ދިމާކޮށް އައްޑޫ ސިޓީގައި ބަހައްޓާފައި ހުރި މޮނިއުމެންޓްތަކުގެ ތެރެއިން، މަރަދޫން ހަންކެޑެއަށް އަރާ ހިސާބުގައި ބަހައްޓާފައި ހުރި ސިންގާގެ ބުދު ހިމެނޭ ލަންކާގެ މޮނިއުމަންޓަށް ރޭ ބަޔަކު ކަޅުތެޔޮ ޖަހައިފި އެވެ.\nއެ ސަރަހައްދަށް ދިޔަ ފޭދޫގެ މީހަކު “ދިއިސްލާމް” އަށް މަޢުލޫމާތު ދިން ގޮތުގައި ބުދަށް ކަޅުތެޔޮ ޖެހުމުން، ފަހުން ސަރުކާރުގެ ފަރާތުން ވަނީ ބުދު ސާފުކޮށްފައެވެ.\nފުލުހުންގެ ސަދަން ރީޖަން ކޮމާންޑަރު ސްޕްރިންޑެންޓް އޮފް ޕޮލިސް ޔޫނުސް ޞަބާހް “ސަން” އޮންލައިނަށް މިއަދު ވިދާޅުވީ ލަންކާގެ މޮނިއުމަންޓް އަންދާލަން ބަޔަކު މަސައްކަތް ކޮށްފައި ހުރި ކަމުގެ ނިޝާންތައް ފެންނަން އެބަހުރި ކަމަށެވެ. ނަމަވެސް އެކަމާ ގުޅިގެން މީހަކު ހައްޔަރުކޮށްފައި ނުވާ ކަމަށާއި މައްސަލަ އިތުރަށް ބަލަމުން އަންނަ ކަމަށް ޔޫނުސް ވިދާޅުވި އެވެ.\n“ހަވީރު” ނޫހަށް ސިފައިންގެ މީހަކު ބުނީ މިއަދު ހެނދުނު ހިތަދު އަށް ދިޔަ އިރު ލަންކާ މޮނިއުމަންޓުގެ މޫނުމަތި އެއްކޮށް ހުރީ ކަޅުވެފައި ކަމަށެވެ. އަދި ހިތަދޫން އެނބުރި އައި އިރު މޮނިއުމަންޓް ދޮވެލާފައިވާ ކަމަށް ސިފައިންގެ މީހާ ބުންޏެވެ.\nސާކް ސަމިޓާ ދިމާކޮށް އައްޑޫގައި ބެހެއްޓި ބިނާތަކުގެ ތެރެއިން ހިތަދޫ ޕަވަރ ޕާކް ރެސްޓޯރެންޓް ކައިރީގައި ބެހެއްޓި ބުދުތައް ހިމެނޭ ބިނާ އަށް އެކި ފަހަރު މަތިން ގެއްލުންތައް ދީފައި ވެއެވެ. އެގޮތުން އެބިނާގައި އެއްފަހަރު ވައްޓާލާފައި ވެއެވެ. އަދި އަލިފާން ރޯކޮށްލާފައި ވެސް ވެއެވެ. އަދި އިއްޔެ ރޭގެ ދަންވަރުގެ ވަގުތެއްގައި އޭގެ މަތީބައި ބަޔަކު ވަނީ ނަގައިގެން ގޮސްފައެވެ.\nPrevious ކްރިމިނަލް ކޯޓުގެ އިސް ގާޒީ ސުލޫކީ މިންގަނޑާ ހިލާފުވި ކަމަށް ޖޭއެސްސީން ނިންމައިފި Next ކޮންމެ ސިޙުރުވެރިއަކީ ކާފިރެއްކަމުގައި ބެލޭނެތޯއެވެ؟


Dhivehi gina adhadheh ge zuvaanun Umura ge alhukamah | Mihaaru\nރިޕޯޓް / އުމްރާ\nއުމުރާއަށް ދިޔަ ދިވެހިންގެ ބަޔަކު މައްކާގެ ބައެއް ތަންތަން ބަލާލަނީ: ކުރީގެ އާދަ ބަދަލުވެއްޖެ\n20 ޑިސެމްބަރ 2019 - 09:59\n"މަރުވާނެ އިރެއް ނޭނގޭނެ. ޒުވާން އުމުރުގައި ވެސް ކިތައް ޒުވާނުން އެ މަރުވަނީ. އެހެންވެ ބޭނުންވީ އަވަހަށް މިކަން [އުމްރާގެ އަޅުކަން] އަދާކުރަން،" ހުސައިން ބުންޏެވެ.\nކުރީގައި ނަމަ ރާއްޖޭގައި އުމްރާ އާއި ހައްޖުގެ އަޅުކަން އޮންނަނީ އުމުރުން ދުވަސް ވުމުން ކުރާ ކަމެއްގެ ގޮތުގަ އެވެ. ވަރަށް މަދު ފަހަރެއްގައި ނޫނީ ޒުވާނަކު ނުދެ އެވެ. ނަމަވެސް މިހާރު އެއީ މާޒީ އެވެ.\nމިފަހަރު ސްކޫލު ބަންދުގައި އުމުރާއަށް ރާއްޖޭން 4،000 އެއްހާ މީހުން ދާއިރު އޭގެ ތެރޭގައި ގިނައީ ޒުވާން އުމުރުގެ މީހުންނެވެ. ބައެއް އާއިލާތައް އެކުގައި ވެސް ދެ އެވެ. އޭގެ ތެރޭގައި ކުޑަ ކުދިން ވެސް ހިމެނެ އެވެ.\nދިވެހިންތަކެއް އުމްރާގެ އަޅުކަމުގައި: މިއީ މިހާރު ފަސޭހައިން ކުރެވެން އޮތް ކަމެއް\nކުރި ތަޖުރިބާގެ އަލީގައި ހުސައިން ބުނި ގޮތުގައި އުމްރާ އާއި ހައްޖުގެ އަޅުކަން އަދާކުރަން ދާންވީ ގައިގައި ވަރުހުރި، ޒުވާން އުމުރުގަ އެވެ. ސައުދީއަށް ދާން ކުރަން ޖެހޭ ފަސް ގަޑިއިރުގެ ދަތުރާއި އަޅުކަމުގައި އުޅެން ޖެހޭލެއް ބުރަ އެވެ. އެހެކަމުން ޒުވާން އުމުރުގައި މި މުހިންމު އަޅުކަން އަދާކުރުމުގެ ފަސޭހަ ބޮޑެވެ.\n"އެހާ މީހުން ގިނަ ތަނެއްގައި އުޅެން ޖެހޭލެއް ބުރަ. ދަތުރުތައް އެހާ ދިގު. މިކަން ކުރަންވީ ހަމަ ޒުވާން އުމުރުގައި،" އުމްރާގައި ހޭދަކުރި 15 ދުވަހުގެ ތަޖުރިބާ ހުސެއިން ކިޔައިދިނެވެ.\nހުސެއިންގެ ދެމަފިރިން އުމުރާއަށް ދިޔައީ ހައްޖު ކޯޕަރޭޝަނުގެ ހަވާލުގަ އެވެ. ގިނަ އަދަދެއްގެ ދިވެހި ޒުވާން އަޅުވެރިންނާ މައްކާ އާއި މަދީނާ އިން އެ މީހުންނާ ބައްދަލުވި އެވެ. ވިސްނުމާއި ފިކުރުގެ ގޮތުން ގުޅޭ އެއްފުރާގެ ބަޔަކާ އެކު އެހެން އުޅެން ވަގުތު ލިބުމަކީ ވެސް، އުފަލެކެވެ.\n"ދިވެހިން ނުފެންނަ ތާކަށް ނުދެވޭ. މަގުތަކުން ވެސް ވަރަށް ދިވެހިން ފެނޭ،" ހުސައިން ބުންޏެވެ.\nޗުއްޓީ ދަތުރުތަކާ އެއް އަގެއްގައި!\nއުމްރާގެ ދަތުރުތަކުގެ އަގު މިހާރު ނިސްބަތުން ބޮޑެއް ނޫނެވެ. ދިވެހި ގިނަ ޖަމާއަތްތަކުން އެ ފުރުސަތު އޮތީ ހުޅުވާލައިފަ އެވެ. ފަނަރަ ދުވަހުގެ އުމުރާ ދަތުރެއްގެ އަގު އުޅެނީ މީހަކަށް 21،000ރ. އާއި 23،000ރ. އާ ދެމެދުގަ އެވެ.\nދިވެހި ކުޑަކުއްޖެއް އުމްރާއަށް ދާން އެއާޕޯޓްގައި: އާއިލާތައް އެކުގައި އުމުރާއަށް ދިއުން ވެސް އާންމު -- ފޮޓޯ: ގިބްލް ހައްޖު އެންޑް އުމްރާ\nކުޑަކުދިންނަށް ހާއްސަ އަގުތަކެއް ވެސް މިހާރު ވަނީ ތައާރަފްކޮށްފަ އެވެ. ދެ އަހަރު ނުވާ ކުޑަކުއްޖެއް ނަމަ 7،000ރ. ނަގާއިރު ދެ އަހަރާއި 10 އަހަރާ ދެމެދުގެ ކުދިންނަށް ނަގަނީ 12،000ރ. އެވެ. ދިހަ އަހަރާއި 12 އަހަރާ ދެމެދު ކުދިންނަށް 17،000ރ. އަދި އެހެން އުމުރުތަކުގެ ސްކޫލް ކުދިންނަށް 20،000ރ. އެވެ.\n"އެހެން ގައުމެއްގައި ޗުއްޓީ ހޭދަކުރަން ވެސް ދާނެ އެވަރު. މިކޮޅަށް އައިސް އަޅުކަންކޮށް ޝޮޕިން ވެސް އެބަ ކުރެވޭ. ރަނގަޅު ފިހާރަތައް އެބަހުރި. އެހެންވެ ގިނަ މީހުންނަށް މިކޮޅު ކަމުދަނީ،" ކުރިން ހައްޖު ކޯޕަރޭޝަންގެ މެނޭޖިން ޑިރެކްޓަރުކަން ކުރެއްވި ޔާމީން އިދުރީސް ވިދާޅުވި އެވެ.\nމިހާރު ގިބްލަ ޖަމާއަތުގެ މެނޭޖިން ޑިރެކްޓަރަކަށް ހުންނެވި ޔާމީން ވިދާޅުވި ގޮތުގައި އެ ޖަމާއަތުގެ ހަވާލުގައި މި މަހު އުމްރާއަށް ދާ 171 މީހުންގެ ތެރެއިން 70 ޕަސެންޓަކީ ޒުވާނުންނާއި ކުޑަކުދިންނެވެ.\n"ޑިސެމްބަރު މަހާއި މާޗް މަހާއި ރޯދަ މަހުގެ އުމްރާގައި ވެސް ގިނައީ ޒުވާނުން. ކުރިއާ ބަލާއިރު މިހާރު މީހުންގެ ވިސްނުން ވަރަށް ބޮޑަށް ބަދަލުވެއްޖެ،" މިވަގުތު މައްކާގައި ހުންނެވި ޔާމީން ވިދާޅުވި އެވެ.\nދިވެހިން އުމްރާގެ އަޅުކަމުގައި: އުމުރާ އަށް ޒުވާނުންގެ އަދަދު ގިނަ -- ފޮޓޯ: ގިބްލް ހައްޖު އެންޑް އުމްރާ\nއޭނާ ވިދާޅުވި ގޮތުގައި އުމްރާއަށާއި ހައްޖަށް ޒުވާނުން ދާން ފެށީ ހިންގި ހޭލުންތެރިކުރުމުގެ އެކި މަސައްކަތްތަކުގެ ސަބަބުންނެވެ. އެކަން ދިވެހިންގެ ތެރޭގައި އާންމުވިތާ އަދިވީ ދެތިން އަހަރު ކަމަށް ވެސް އޭނާ ވިދާޅުވި އެވެ.\n"އުމުރުން 30ގެ އަހަރުތަކުގައި އުޅޭ މީހުން ގިނައީ. ޒުވާން ދެމަފިރިން ވެސް މިހާރު ވަރަށް އާދޭ،" ޔާމީން ވިދާޅުވި އެވެ.\nއުމުރާ އާއި ހައްޖުގެ އަޅުކަމާ މެދު ޒަމާނުއްސުރެ ދިވެހިން ދެކެމުން އައި ގޮތް މި ވަނީ ބަދަލުވެފަ އެވެ. ދިވެހި ގިނަ ޒުވާނުންގެ މަންޒިލަކަށް މައްކާ އާއި މަދީނާ ވެއްޖެ އެވެ.\nއިސްލާމް ހައްޖު ދިވެހިން އުމްރާ މައްކާ\n31 ކޮމެންޓް, 208 ރިއެކްޝަންސް\nތިޒުވާނުން އުމްރާއަށާ ހައްޖައް ދާން ލާރި ހޯދީ ކިހިނެތްތޯވެސް ބަލާލުން ރަނގަޅު، މުސާރަ އަށް 19ހާސް ލިބޭ އިރުވެސް އަހަރަމެން މިއުޅެނީ ދެކޮޅު ނުޖެހިގެން\nބަރަކާތް ކެނޑުނީމަ އެހެން އެވަނީ، 1000ރ ކުރެވޭ ކަންތައް 19000ރ ނުކުރެވޭނެ!\nއުފައްދަންވީ ސުވާލަކީ އިހަށްވުރެ ދިވެހި ޒުވާނުންގެ އަހްލާގް ރަނގަޅުވެއްޖެހޭ؟ ދިވެހި މުޖުތަމައު އަމާންވެއްޖެހޭ؟ ނުވޭ.. ދެން ކޮބާ ނަތީޖާ އަކީ؟\nޒުވާނުން ގިނަ އަދަދަކަށް އުމުރާއަށް ދިއުމަކީ ކުށެއްކަމަށް ކަނޑައަޅާ ގާނޫނެއް އަވަހަށް ހަދާ.\nސައޫދީން ރުފިޔާއިން ނާޗަރަންގީ ކުޅުމާ ދޭތެރޭ ކީކޭބާ ބުމަނީ؟ އުމްރާއަށް ދިޔައިމަ ސައޫދީއަށް ލިބޭ މިލިއަނުން ފައިދާ ކުރަނީ ކޮން ނިކަމެތި މީހަކަށްބާ؟ ހިތުގަ އީމާންތެރިކަމާ ހެޔޮލަފާކަމާ އިންސާނިއްޔަތުކަން ހުންނަނަމަ ތިފައިސާ ތިގޮތަށް ބަޔަކަށް ދީ ބޭކާރެއް ނުކުރާނެ! ތީ ވަރަށް ނުރައްކާތެރި ކަމެެއް.\nސައުދީ ސަރުކާރުން ނިކަމެތިންނަން އަޅާނުލުމަކީ.. މުސްލިމުން ހައްޖުވުމާ އުމުރާވުން ދޫކުރައްޖެހޭކަމެއްތަ؟ ތި އެތަނަށް ނުދާންވެގެން މުނާފިގުކަމުން ދައްކާބަހަނާ\nބަލަ ބޭބޭ. އުމްރާވެރިންވެސް އުމްރާއައް އައިސް ކޮޓަރި ކުއްޔަށް ނަގަން ޖެހޭނެ ކާންވެސް ޖެހޭނެ. މިކަންކަން ކޮއްދެނީ ގުރޫޕުން. މިކަންކަމަށް ހަމަ ގިނަ ރުފިޔާ ހަރަދުވާނެ ބޭބެ. އަދި ބޭބެ ހީކުރީ އެއީ ސައުދީ ސަރުކާރުން ކާލާ ރުފިޔާ ތަކެއް ކަމައްތަ. ބޭބެ އެންމެ ފަހަރަކުވެސް އުމްރާއެއް ކޮއްލަން އައީމަ ފެންނާނީ މި ދެހަރަމް ބަލަހައްޓާށަ ،މަރާމާތު ކުރާށާ ، އަދި އިތުރަށް ހަރަމްގެ ޖާގަ ފުޅާ ކުރުމަށް ކުރާ ބޮޑެތި ހަރަދު.. އަލެ ބޭބެ ޖައްސާލަބަލަ އުމްރާ އަކަށް.\nތުއްތު ގެ ބަހުރުވަ ތިހިރީ ހަމަ ފައްޔާ ޔަހޫދީއެއްގެ ހުންން ގޮތަށް. ބޮޑަށް ވައްތަރީ ކުރަފި ސިކުނޑީގެ ވެރިއަކާ.\nދެހަރަމް ބަލަހައްޓާށާ އެތަންތަނުގެ މަރާމާތަށާ، އަދި އިތުރަށް ހަރަމްގެ ޖާގަ ފުޅާކުރުމަށް ކުރާ ބޮޑެތި ޚަރަދުތަކަކީ ހައްޖާޖީންނާއި އުމްރާވެރިންގެ އަތުން ނަގާ ލާރިން ކުރަންޖެހޭ ކަމެއް ނޫން. ގެފުޅު ބެލެހެއްޓުމާއި މަރާމާތު ކުރުމާއި ތަން ތަރައްޤީކުރުމަކީ އިސްމާޢީލް އަލައިހި ސަލާމްގެ ދަރިކޮޅުގެ މީހުންގެ މައްޗައްވާ ވާޖިބެއް\nގައިމު ޗުއްޓީގަ އާއާ ގޮވައިގެން ބެންކޮކަށް ދިއުމަށް ވުރެ މާ ރަނގަޅުވާނެ އުމްރާއެއް ކޮށްލުންވެސް. ހަލާލު ކާނާލިބިފަ ، ފާފަތަކުން ދުރުވެ ހުރެވޭނެ ގައިމު..\nއުފާވެރި ހަބަރެއް ނަމަވެސް ހިތާމަޔަކީ އުމްރާވެގެން އައިސް ވެސް މީހާ ގެ އުޅުމަށް އެއްވެސް ކަހަލަ އެދެެވޭ ބަދަލެއް ގިނަމީހުންގެ ނައުން، ފާފަ ކުރުމުގައި ހަމަ ކުރިއެކޭ ވެސް އެއްގޮތަށް އުޅެމުން ދިއުން.\nޑިސެމްބަރ މަހުގެ މައްކާގެ މާހައުލު ވަރަށްބެސްޓް ، ފިނިހޫނުމިން ހުންނަނީ 27 ޑިގްރީގައި ، ނަލަނަލަ ވައިރޯޅި އަބަދު ހުންނަނީ ބީހިލާބީހިލާ\nއަތް މަތީ ތަނަވަސްކަން ހުރިނަ މަ ދާންރަގަޅު، އެކަ މަކު މިހާރު މިކަންވެސް ބޮޑު ވިޔަފާރިއަކަށް ހަދާތީ ކަ މުނުދަނީ. އާއިލީ ބައެއް ޒިން މާތައް ބަހައްޓާފަވެސް އު މުރާއަށް އެބަދޭ\nނިމިދިޔަ ސަރުކާރުން ދީނީކަންކަމަށްދިން އަހައްމިއްޔަތުގެ ނަތީޖާ ވވ އުފާވެރި\nނަމަނަމަ ތިވާހަކަ ނުބުނާތި އެއުޅޭ އަނެކަކު ގާތު.


Noorul-islam.NET :: Kids Pages\nކޮއްކޯއެވެ. ދިރޭ ތަކެއްޗަށް އަނިޔާ ނުކުރާށެވެ.\nކޮއްކޯއެވެ. ﷲ ސުބްޙާނަހޫ ވަތަޢާލާ ވަނީ އަހަރެމެން އިންސާނުންނަށްޓަކައި ބިންމަތީގައި ތަފާތު ދިރޭތަކެތި ލައްވާފައެވެ. އެއީ އަހަރެމެން އިންސާނުންނަށްޓަކައި ލައްވާފައިވާ ތަކެއްޗެވެ.\nކޮއްކޯއެވެ. އަހަރެމެން ވަރަށްގިނައިން ދިރޭތަކެއްޗާއި ގުޅުން ހުރި ކަންތައް ކުރަމެވެ. އަހަރެމެން ކާ މަހަކީ ދިރޭ އެއްޗެކެވެ. އަހަރެމެން ކާ ކުކުޅަކީ ދިރޭއެއްޗެކެވެ. އަހަރެމެންގެ ގޭގައި ގެންގުޅޭ ބުޅަލާއި ދޫނި ފަދަ ތަކެއްޗަކީވެސް ދިރޭ ތަކެއްޗެވެ. މިހުރިހާ އެއްޗަކީ އަހަރެމެން އިންސާނުން ފަދައިން ﷲ ހައްދަވާފައިވާ މަޚްލޫޤުންނެވެ.\nބައެއް ފަހަރު ބައެއް މީހުން ދިރޭ އެއްޗެއްސަށް އެއްވެސް ޙައްޤަކާ ނުލައި އަނިޔާ ކުރެއެވެ. އެއީ އިސްލާމްދީނުގައި ވަރަށް ބޮޑަށް މަނާކުރައްވާފައިވާ ކަމެކެވެ. އެއްވެސް މަޚްލޫޤަކަށް އަނިޔާކުރުމަކީ އިސްލާމްދީނުގައި ޙަރާމް ކަމެކެވެ.\nކޮއްކޯއެވެ. ބުޅަލެއް ބަނދެފައި އެއަށް ކާންނުދީ ބޭއްވި އަންހެނަކަށް ޢަޛާބު ދެވުނު ވާހަކަ އަހަރެމެންގެ ލޮބުވެތި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމް ކިޔައި ދެއްވިއެވެ. އެއަންހެންމީހާ އެބުޅާ ބަންދުކޮށްފައި އެއަށް ކާން ނުދެއެވެ. އަދި އޭތި އަމިއްލައަށް ކާތަކެތި ހޯދަން ދިޔުމަށް ދުލެއްވެސް ނުކުރިއެވެ.\nކޮއްކޯއެވެ. އަހަރެމެންގެ ތެރެއިން މީހަކު އެއްވެސް ޙައްޤަކާ ނުލައި ދޫންޏެއް މަރާލައިފިނަމަ، ޤިޔާމަތްދުވަހުން އެދޫނި ﷲގެ ޙަޟްރަތުގައި ޝަކުވާ ދަންނަވާނެއެވެ. އޭ ހައްދަވައި ގެންގުޅުއްވާ އިލާހެވެ. މިވެނި މީހާ ތިމަންނަ މަރާލީ ބޭކާރު ގޮތުގައެވެ. އޭނާ ތިމަންނަ ޤަތުލު ކުރީ ބޭނުމެއް ހޯދާކަށް ނޫނެވެ.\nއިންސާނުންނަށް އަނިޔާ ކުރާ އެއްޗެއް މަރާލުން އިސްލާމްދީނުގައި މަނާ ނުކުރެއެވެ. ނަމަވެސް އެގޮތަށް މަރާއިރުވެސް އެއަށް ކުދި އަނިޔާކޮށް މަރާލުން އިސްލާމްދީނުގައި ހުއްދައެއް ނޫނެވެ. ބިޗުލެއް ނުވަތަ ނަގުލަންދާއްޓެއް ނުވަތަ މަދިރިއެއް ނުވަތަ މީދަލެއް ފަދަ އެއްޗެއް މަރާލާ ނަމަ އެއް އެތިފަހަރުން މަރާލަން ޖެހޭނެއެވެ. ކުދި އަނިޔާކޮށް އެއަށް އިހާނެތިކޮށް ހިތައިގެން ނުވާނެއެވެ.\nކޮއްކޯއެވެ. މީގެ ފަހުން އެއްވެސް ދިރޭ އެއްޗަކަށް އަނިޔާ ނުކުރުމަށް އަޒުމު ކަނޑައަޅާށެވެ. ގޭގައި އޮޅުކޮށްގެން ގެންގުޅޭ ދޫނި ކަމުގައި ވިޔަސް، ބުޅާކަމުގައި ވިޔަސް އަނިޔާ ނުކުރާށެވެ. އަދި އެހެން ދިރޭއެއްޗެއް ވިޔަސް އަނިޔާ ނުކުރާށެވެ.\nކޮއްކޯއެވެ. އަނިޔާވެރިކަމަކީ އިސްލާމްދީނުގައި ޙަރާމް ކަމެކެވެ.\n» ޢިބްރަތްތެރި ވާހަކަ\n» މިނިކާވަގުގެ ޙައްޖު\n» އުނި ސިފަތައް ހާމަ ކުރާނީ ކިހިނެއް؟\n» މަންމަގެ ބަސްނޭހި ބުޅާ\n» ޝިކާރަވެރިޔާ އާއި ސާރިދޯޅު\n» ބޮޑުގަހުގެ ކުޑަ ވައް\n» ކާޓޫނު ވާހަކަ\n» އަހަރެން އެހީވާންވީ ކީއްވެ؟\n» އަވަސްއަރައިގަނެގެން އުޅުމަކީ ޝައިޠާނާގެ ފަރާތުން ވާކަމެކެވެ.\n» ބޮޑުވާ ބިއްލޫރި\n» އެކަކު އަނެކަކަށް އެހީތެރިވުން\nޤުރްއާން އޯޑިއޯ - ސޫރަތުއްޟުޙާއިން ފެށިގެން ސޫރަތުއްނާސްގެ ނިޔަލަށް\nފަޟީލަތުއްޝައިޚް އަލްޤާރީ މުޙައްމަދު ޞިއްދީޤް އަލްމިންޝާވީ - ރަޙިމަހުﷲ\n» ކޮއްކޮގެ ލައިބްރަރީ\n» ކޮއްކޮގެ އަލިފުބާ ކަރުދާސް 1\n» ކުޑަކުދިންގެ ކިއްލާ\n» ކެއިންބުއިމުގެ އަދަބުތައް\n» ރިވެތި އަޚްލާޤް\n» ފެންތަށި އެއް ނޭވާއިން ހުސްކޮށްނުލާށެވެ. އަދި ފެންބޯ ތައްޓަށް ނޭވާނުލާށެވެ.\n» ސަލާމްކުރުމުގެ އަދަބުތަކުގެ ތެރެއިން\n» ކޮޅަށް ހުރެގެން ކައިބޮއިހެދުމާއި ދުރުހެލިވާށެވެ.\n» އޮށޯވެ އޮވެގެން ކައިބޮއި ނުހަދާށެވެ.


Reefside ge “Maruhaba Ramadan 2021” promotion gai AIWA TV gathumah ranuge furusathu thakeh!\nރީފްސައިޑްގެ "މަރުޙާބާ ރަމަޟާން 2021" ޕްރޮމޯޝަންގައި އައިވާ ޓީވީ ގަތުމަށް ރަނުގެ ފުރުޞަތުތަކެއް!\nދިވެހިރާއްޖެއަށް ފުޅާ ދާއިރާއެއްގައި ތަފާތު ބްރޭންޑްތަކުގެ އިލެކްޓްރޯނިކް ސާމާނުތައް އެތެރެކޮށް ވިއްކާ ރީފްސައިޑް ކުންފުނީގެ ރީފްސައިޑް އިލެކްޓްރޯނިކްސްއިން ކުރިއަށް އޮތް ރޯދަމަހާއި ދިމާކޮށް ޖަޕާނުގެ މަޝްހޫރު އައިވާ ބްރޭންޑްގެ ޓީވީތައް ހެޔޮއަގެއްގައި ވިއްކަން ފަށައިފިއެވެ.\nއެގޮތުން ރީފްސައިޑްގެ "މަރުޙަބާ ރަމަޟާން 2021" ޕްރޮމޯޝަންގެ ދަށުން އައިވާގެ އެންމެ ފަހުގެ މޮޅު ޓީވީތައް ހެޔޮއަގުގައި ވިއްކަމުންދާއިރު، ބައްލަވައިގަންނަ ކޮންމެ ޓީވީއަކާ އެކު ހިލޭ އިނާމެއްވެސް ލިބިގެންދާނެއެވެ. އެގޮތުން ގޫގްލް ޕްލޭ، ނެޓްފްލިކްސް އަދި ޔޫޓިއުބް ސަޕޯޓްކުރާ އެންމެ ފަހުގެ ޒަމާނީ ޓީވީތައް ރީފްސައިޑް އިލެކްޓްރޯނިކްސްއިން ދަނީ ވަރަށް ހެޔޮ އަގުތަކުގައި ވިއްކަމުންނެވެ.\nމިއިން ކޮންމެ ޓީވީއަކާ އެކު ދެ އަހަރުގެ ވޮރެންޓީއެއް ލިބިގެންދާއިރު، މިއީ ސްމާޓް 4ކޭ ޔޫއެޗްޑީ ޓީވީތަކެކެވެ.\nރީފްސައިޑުން ވިއްކަމުންދާ އައިވާ ބްރޭންޑްގެ ބައެއް ޓީވީތަކުގެ އަގުތަކަށް ބަލާލާއިރު، 55 އިންޗީގެ ޓީވީއެއް ވިއްކަމުންދަނީ 7990 ރުފިޔާއަށެވެ. އަދި 50 އިންޗީގެ ޓީވީއެއް ވިއްކަމުންދަނީ 6990 ރުފިޔާއަށެވެ. މީގެ އިތުރުން، ރީފްސައިޑް ލައިފްސްޓައިލްގެ ފޭސްބުކް ޕޭޖްގައިވާ ބައެއް ޕޯސްޓްތައް ޝެއަރކޮށްގެން އިނާމް ހޯދުމުގެ ފުރުޞަތުވެސް ވަނީ ހުޅުވާލާފައެވެ.\nރީފްސައިޑުން މަޢުލޫމާތުދޭ ގޮތުގައި މި ޓީވީ ބައްލަވައި ގަތުމަށް އެތަނުގެ ވެބްސައިޓަށް ޒިޔާރަތްކުރެވޭނެއެވެ. އަދި ޓީވީއާއި ގުޅޭ އިތުރު މަޢުލޫމާތުތައް 7731204 މެދުވެރިކޮށް ވައިބަރއިން ހޯދޭނެއެވެ.


ކަސްޓަމްސް ޕޯރޓަލްއަށް ވަނުމަށް\nމުޢައްސަސާ އާއި ބެހޭ\nތަސައްވުރު / ކުރިމަގު\nސ.ގަން ކަސްޓަމްސް އޮފީސް\nސ. ހިތަދޫ ކަސްޓަމްސް އޮފީސް\nލ.ގަން ކަސްޓަމްސް އޮފީސް\nގއ. ވިލިނގިލި ކަސްޓަމްސް އޮފީސް\nކ. ތުލުސްދޫ ކަސްޓަމްސް އޮފީސް\nހއ.އުލީގަން ކަސްޓަމްސް އޮފީސް\nކ. ތިލަފުށި ކަސްޓަމްސް އޮފީސް\nހދ. ކުޅުދުއްފުށި ކަސްޓަމްސް އޮފީސް\nހދ. ހަނިމާދޫ ކަސްޓަމްސް އޮފީސް\nއެކްސްޕޯޓްކުރުން މަނާތަކެއްޗާއި ހިފެހެއްޓޭ ތަކެތި\nމުދަލުގެ ބަޔާން ހުށަހެޅުން\nއިމްޕޯޓްކުރުން މަނާތަކެއްޗާއި ހިފެހެއްޓޭ ތަކެތި\nވައިގެމަގުން އަންނަ އުޅަނދުފަހަރު\nކަނޑުމަގުން އަންނަ އުޅަނދުފަހަރު\nއަމިއްލަ ބޭނުމަށް ގެނެވޭ ތަކެތި\nޑިއުޓީ ހިލޭ ޢިނާޔަތްތައް\nމުދަލުގެ ބަޔާން ހުށަހެޅުމާއި ހުއްދަތައް\nޕޯސްޓުގެ ޒަރިއްޔާއިން ގެންނަ ތަކެތި\nޓްރާންސްޝިޕްމަންޓް އަދި ޓްރާންސިޓް މުދާ\nމަރުވެފައިވާ މީހުންގެ ހަށިގަނޑު / ގަބުރު\nއެކްސްޕޯޓް ކާރގޯ ބަލާފާސްކުރުން\nޕާރަސަނަލް އިފެކްޓްސްގެ ގޮތުގައި އެކްސްޕޯޓްކުރެވޭ މުދާ ބަލާފާސްކުރުން\nޑިއުޓީ ފްރީ ޝިޕްމެންޓް\nއިމްޕޯޓް އެކްސްޕޯޓް ޤާނޫނު (ޤާނޫނު ނަންބަރު: 31/79) ގައިވާ ގޮތުގެ މަތިން ރާއްޖޭގައި ހެއްދޭ ނުވަތަ އުފެއްދޭ ތަކެއްޗާއި އެނޫންވެސް ތަކެތި ރާއްޖެއިން ބޭރަށް ފޮނުވޭނީ އެކަމަށް ޚާއްސަ ހުއްދައެއް މިނިސްޓްރީ އޮފް އިކޮނޮމިކް ޑިވެލޮޕްމަންޓްއިން ނަގައިގެންނެވެ.\nދިވެހިރާއްޖެއިން ފޮނުވާލުމަށް (އެކްސްޕޯރޓްގެ ގޮތުގައި ނުވަތަ ރީއެކްސްޕޯރޓްގެ ގޮތުގައި) މުދާ ފުލައިޓަށް އެރުވުމުގެ ކުރިން، ޝިޕްމެންޓްގައި ހިމެނޭ މުދަލުގެ ޢަދަދާއި، އަގު، އެފް.އޯ.ބީ. އިން އެގޭ ގޮތަށް ތަފްޞީލާއެކު ކަސްޓަމްސް އަށް ހުށަހަޅަން ވާނެއެވެ.\nދިވެހިރާއްޖެއިން މުދާ އެކްސްޕޯޓްކޮށް ރީއެކްސްޕޯޓް ކުރެވޭނީ މިނިސްޓްރީ އޮފް އިކޮނޮމިކް ޑިވެލޮޕްމަންޓްއިން ދޫކުރާ އެކްސްޕޯޓް ކުރުމުގެ ހުއްދައޮންނަ ފަރާތްތަކަށް އެކަންޏެވެ. މުދަލެއް އެކްސްޕޯޓް ކުރާ ހާލަތެއްގައި މިހުއްދަ ކަސްޓަމްސްއަށް ހުށަހަޅަންވާނެއެވެ. ރާއްޖެއިން އެކްސްޕޯޓްކުރެވޭ މުދާ ހުންނަންވާނީ އެކްސްޕޯޓްކުރުމުގެ ހުއްދަ އޮންނަ ފަރާތެއްގެ ނަންމަތީގައެވެ.\nޑިސްޓްރިކްޓް: 02-20, ޕޯސްޓަލް ކޯޑް: 20250\nފޯން: 3322001 960+\nކަސްޓަމްސްއަށް ފޮލޯ ކުރައްވާ\nކަސްޓަމްސް ޖަރނަލްއަށް ސަބްސްކުރައިބް ކަރައްވާ.\n© 2022 މޯލްޑިވްސް ކަސްޓަމްސް ސަރވިސް


ޢަލީ ވަޙީދު ހުދު ކާފޫރުގަނޑެއް، ރައީސް ޞާލިޙަށް އެމްއެމްޕީއާރުސީގެ 35 މިލިއަން ރުފިޔާ ….؟ | Sandhaanu\nޢަލީ ވަޙީދު ހުދު ކާފޫރުގަނޑެއް، ރައީސް ޞާލިޙަށް އެމްއެމްޕީއާރުސީގެ 35 މިލިއަން ރުފިޔާ ….؟\nރައީސް އިބްރާހީމް މުޙައްމަދު ޞާލިޙު (އިބޫ) އެމްއެމް ޕީއާރުސީގެ ޚިޔާނާތުގެ ފައިސާގެ ތެރެއިން 35 މިލިއަން ރުފިޔާއާ ހަވާލުވެވަޑައިގެންނެވި ކަމަށް ޖުމްހޫރީ ޕާޓީގެ ރައީސް އަދި އިބޫގެ ސަރުކާރުގައި ޓުއަރިޒަމް މިނިސްޓަރކަން ކުރެއްވި ތޮއްޑޫ ޢަލީ ވަހީދު ވިދާޅުވެއްޖެއެވެ.\nއިބޫ އެމްޑީޕީގެ ޕާލަމެންޓްރީ ގްރޫޕުގެ ލީޑަރަކަށް ހުންނެވި ދުވަސްވަރު ރެހެންދި ފްލެޓުގައި ޕީޕީއެމް ސަރުކާރުގެ އޭރުގެ ޓްއަރިޒަމް މިނިސްޓަރ އަޙުމަދު އަދީބުގެ އަތްޕުޅުން 35 މިލިއަން ރުފިޔާ ގެންދެވި ވާހަކައާއި އެކަން ހިނގިއިރު އެތައް ބަޔަކު އެތަނުގައި ތިބި ވާހަކައަކީ އައު ވާހަކައެއް ނޫނެވެ. ރައްޔިތުންގެ މަޖިލީހުގެ ބައެއް މެންބަރުން ވެސް ވަނީ އެ ވާހަކަ މަޖިލީހުގެ ތަޅުމުގައި ދައްކަވާފައެވެ. އެއީ ގައުމީ ފެންވަރުގެ ބޮޑު ތަހުގީގެއް ހިންގަން ޖެހިފައިވާ ބޮޑު ޖަރީމާއެކެވެ.\nހޯމަދުވަހުގެ ރޭ ޢަލީ ވަޙީދު އިނގިރޭސިވިލާތުގައި ހުންނަވައިގެން ބޭއްވެވި ނޫސްކޮންފަރެންސްގައި ވިދާޅުވީ ރައީސް ޞާލިޙު ދަބަހުގައި ފައިސާ ގެންދެވި ސީސީޓީވީ ފުޓޭޖް ފުލުހުންގެ އިދާރާގައި ހުންނާނެ ކަމަށެވެ.\n“އެބޭފުޅާ (ރައީސް އިބޫ) ކަޅުދަބަސް ގެންދެވި ވީޑިއޯ ހުންނާނެ ޕޮލިހުގައި ވެސް. މުޙައްމަދު ރިޔާޟު ތަހުގީގުގައި އިސްކޮށް ހުރެގެން ބައެއް މީހުންގެ ބަޔާނުން އެބޭފުޅާގެ (ރައީސް އިބޫ) ނަން ވެސް ވަނީ އުނިކޮށްފައި.” ޢަލީ ވަޙީދު ވިދާޅުވިއެވެ.\nޚަބަރު ލިބިފައިވާ ގޮތުގައި ބަދުނާމުވެފައިވާ އަދީބާއި އިބޫއާ ދެބޭފުޅުން ކުޅުއްވި މިލިއަން މިލިއަން ރުފިޔާގެ ފައިސާ ކުޅިއަކީ އަދީބު ޓްއަރިޒަމް މިނިސްޓަރަކަށް ހުންނެވިއިރު ރައީސް ޔާމީނުގެ ސަރުކާރުން ގާނޫނުތަކަށް ގެންނަން ބޭނުންވި ބައެއް ބަދަލުތައް ގެނައުމަށާއި އަދީބު ނައިބު ރައީސް ކަމަށް ވަޑައިގަތުމަށް ގާނޫނު އަސާސީއަށް އިސްލާހު ގެނައުމަށް އަދީބު އެމްޑީޕީގެ މެންބަރުންނަށް ފައިސާ ދެއްވުމަށް ހިންގެވި ޖަރީމާއެކެވެ. އެ ވާހަކަ މީގެ ކުރިން ވެސް ތުހުމަތު ކުރެވި އެކިފެންވަރުގައި ދެކެވިފައި ވެއެވެ.\nޔާމީނާއި އެމްއެމްޕީއާރްސީގެ ފައިސާއާ ގުޅުވެން ނެތް\nޢަލީ ވަޙީދު ވިދާޅުވި ގޮތުގައި އެމްއެމްޕީއާރްސީގެ ޚިޔާނާތުގެ ފައިސާ ރައީސް ޔާމީނުގެ އެކައުންޓަށް ޖަމާވެފައި ނެތްކަން ދެ ގައުމެއްގެ ތަހުގީގީ އިދާރާތަކުން ކުރި ތަހުގީގުން ކަށަވަރު ކުރެވިފައި ވާ ކަމަށެވެ.\nޢަލީ ވަޙީދު ވިދާޅުވީ ޔާމީންގެ މައްޗަށް ހުކުމް އިއްވާފައި ވަނީ ނާއިންސާފުންނެވެ. އަދި އެކަން މީޑިއާގައި ފާހަގަކޮށް ކުރީން ވާހަކަދައްކާފައި ނުވިކަމަށް ވިޔަސް “އެވާހަކަ ދައްކަން ޖެހޭ ހިސާބުގައި އޮންނާނީ ދައްކާފައި” ކަމަށް ވިދާޅުވިއެވެ.\nރައީސް ޞާލިޙާއި ޢަލީ ވަޙީދު: ޢަލީ ވަޙީދު ގެންދަވަނީ ރައީސަށް ފާޑުވިދާޅު ވަމުން\nޔާމީންގެ ޝަރީޢަތަށް ސަރުކާރުން ނުފޫޒު ފޯރުވިކަމަށް ޢަލީ ވަޙީދުގެ ވާހަކަފުޅުގައި ތަކުރާރުކޮށް ވިދާޅުވިއެވެ. އޭނާ ވިދާޅުވީ ޔާމީންގެ މައްޗަށް ހުކުމް އިއްވި ފަނޑިޔާރުންގެ ތެރެއިން ބައެއް ފަނޑިޔާރުންގެ ލީކު ވެފައިވާ އޯޑިއޯތަކުގެ މައްސަލަ އިތުރަކަށް ބަލާކަށް ނުޖެހޭކަމަށެވެ.\n“އެއީ އެފަނޑިޔާރުންގެ އަޑު. އެމައްސަލަ އިތުރަށް ތަހުގީގު ކުރާކަށް ނުޖެހޭ.” ޢަލީ ވަޙީދު ވިދާޅުވިއެވެ.\nކުރީގެ ރައީސުން ޖަލަށް ލުން އެއީ ކުރަން ބޭނުންވާ ކަމެއް ނޫން ކަމަށާއި ރައީސް އިބޫ ވެސް ދެ އަހަރު ފަހުން ޖަލުގައި އޮންނަ މަންޒަރު ދެކެން ބޭނުން ނުވާކަމަށް ޢަލީ ވަޙީދު ވިދާޅުވިއެވެ.\nޢަލީ ވަޙީދު ވިދާޅުވީ ޔާމީންގެ މައްޗަށް ހުކުމެއް ކުރަން ސަރުކާރުން ފުރަތަމަ ބޭނުމެއް ނުވާކަމަށެވެ.\n“އިދިކޮޅު ޕީޕީއެމް އިން ކާނިވާ ސަރަހައްދުގައި ބޮޑު ދެ ޖަލްސާއެއް ބޭއްވުމުން ޖެހިއްޖެ ޔާމީން ޖަލަށް ލާން.” ޢަލީ ވަޙީދު ވިދާޅުވިއެވެ.\nޢަލީ ވަޙީދުގެ ކުށެއް ނެތް\nޖިންސީ ގޯނާގެ ބޮޑެތި ތުހުމަތުތަކެއް ކުރެވި ޝަރީޢަތަށް އެ މައްސަލަ ހުށަހެޅިފައި ވަނިކޮށް ބޭސްފަރުވާއަށް ކަމަށް ވިދާޅުވެ އިނގިރޭސިވިލާތަށް ވަޑައިގެން ހުންނެވި ޢަލީ ވަޙީދުގެ ނޫސް ކޮންފަރެންސްގައި އޭނާ ވަނީ އެމްޑީޕީއަށް ޚާއްޞަކޮށް ރައީސް އިބޫއަށް ވަރަށް ބޮޑަށް ފާޑުވިދާޅުވެފައެވެ. އަދި އޭނާއަށް ތުހުމަތު ކުރެވި ހެކިހުރެގެން ކުރިއަށް ގެންދާ މައްސަލައިގައި އޭނާގެ ކުށެއް ނެތް ކަމަށް ތަކުރާރުކޮށް ވިދާޅުވިއެވެ.\nއޭނާ ވިދާޅުވި ގޮތުގައި ޖިންސީ ގޯނާގެ މައްސަލައަކީ އޭނާ ފްރޭމްކޮށް ބަޔަކު ހިންގި ޖަރީމާއެއްކަމަށެވެ.\nމާގިރީގައި ސިޔާސީ މީހުން އެއްޖިންސުން ގުޅުން ހިންގި\nމާގިރި ހޮޓަލުގައި ވެރިކަން ކުރާ އެމްޑީޕީގެ އިސް ސަފުގައި ހުރި މީހަކު އެއްޖިންސުން ގުޅުން ހިންގި ކަމަށާއި ރޯދަމަހު ދުވާލު ކައިބޮއި ހެދިކަމަށް ވެސް ކުރީގެ ޓްއަރިޒަމް މިނިސްޓަރު ޢަލީ ވަޙީދުގެ ޕްރެސް ކޮންފަރެންސްގައި ވިދާޅުވިއެވެ.\nޢަލީ ވަޙީދު ވިދާޅުވީ އޭނާ “ފްރޭމް ކުރީ” އެ ފަދަ ކަންކަމާ ދެކޮޅު ހެދުމުން ކަމަށެވެ.\nރައީސް އިބޫ ވެރިކަމަށް ގެންނަން މަސައްކަތް ކުރެވުނީތީ މާފަށް އެދުން\nޢަލީ ވަޙީދުގެ ޕްރެސް ކޮންފަރެންސުގައި އިބޫ ވެރިކަމަށް ގެންނަވަން މަސައްކަތް ކުރެއްވުނީތީ މާފަށް އެދިވަޑައިގަތެވެ.\nއޭނާ ވިދާޅުވީ ރައީސް ޔާމީން ވެރިކަމުން ދުރުކުރަން މަސައްކަތް ކުރެވުމަކީ ގޯހެއް ކަމަށާއި އެކަން ކުރެއްވުނީތީ ހިތާމަ ކުރައްވާ ކަމަށެވެ.\n“އަޅުގަނޑު އިނގިރޭސިވިލާތުން މާލެ އައިސް ދިޔައިން ހުޅުމާލޭ ސެކަންޑް ފޭސްއަށް. އެތަނަށް ގެނެސްފައި އޮތް ތަރައްގީ ފެނިފައި އަޅުގަނޑުގެ ހިތަށް އެރި ރަނގަޅު ކަމެއް ބާއޭ މިކުރެވުނީ. ” އޭނާ ވިދާޅުވިއެވެ.\nރައީސް އިބޫގެ ފުރަތަމަ ޓްއަރިޒަމް މިނިސްޓަރު ޢަލީ ވަޙީދު ވިދާޅުވީ ސަރުކާރަށް ކުރެވުނު ކަމަކީ އައިޖީއެމްއެޗްގެ ދޮރު ކައިރީގައި ޓެކްސީ މަޑުކުރާނެ ތަނެއް ހެދުން އެކަނި ކަމަށެވެ. އެތަން ހުޅުވައި ދެއްވަން ނައިބު ރައީސް ފައިސަލް ނަސީމް ވަޑައިގެންނެވިކަން ފާހަގަ ކުރައްވައި އެކަމަށް ވެސް ޢަލީ ވަޙީދު ވަރަށް ބޮޑަށް ފާޑުވިދާޅުވިއެވެ.\nޖިންސީ ގޯނާގެ ބޮޑެތި ތުހުމަތުތަކެއް ކުރެވި ވަރަށް ބޮޑަށް ބަދުނާމު ވެފައިވާ ޢަލީ ވަޙީދުގެ ދިގު ޕްރެސް ކޮންފަރެންސުގައި އޭނާ މަސައްކަތް ކުރައްވާފައި ވަނީ އޭނާއާއި ރައީސް ޔާމީނުގެ ކުށެއްނެތްކަން ހާމަކޮށްދެއްވުމަށާއި އެމްޑީޕީގެ ގޮތެއްފޮތެއް ނެތްކަން ސާބިތުކޮށް ދެއްވުމަށެވެ.


އަންހެނުން ފިރިހެނުން މަތިން ފޫހިވެ ދުރަށްދާން ބޭނުންވަނީ ކީއްވެ؟ – dhirun\nފިރިހެނުން އަންހެންކުދިންނާއި ރައްޓެހިވެގެން ނުވަތަ ކައިވެނިކޮށްގެން އުޅޭދުވަސްވަރު އެނގިގެން ނުވަތަ ނޭގިނަމަވެސް، ދޭންޖެހޭ ސަމާލުކަމާއި، އަޅާލަންޖެހޭވަރަށް އަޅާނުލެވި އަދި ކުރަން ނުޖެހޭ ބައެއް ކަންތައްތައް ކުރެވިފައި ހުންނާނެއެވެ. މިކަމުގެ ސަބަބުން ދެމީހުންގެ މެދުގައިވާ ގުޅުންތެރިކަން ހީނަރުވެ އަންހެންކުއްޖާ، ފިރިހެންކުއްޖާ ދޫކޮށް އެހެން މީހަކު ހަޔާތުގެ ބައިވެރިއެއްގެ ގޮތުގައި އިހުތިޔާރުކުރެއެވެ.\nމިލިޔުމުގައި ފިރިހެނުންނަށް ކުރެވޭ މިކަހަލަ ބައެއް ކަންތައްތަކަށް އަލިއަޅުވާލާނަމެވެ. އޭރުން ކުރިއަށްއޮތްތަނުގައި ކުރެވޭ ކަންތައްތަކާމެދު އިތުރަށް ވިސްނުމުގެ ފުރުސަތުލިބި ތިމާގެ ހަޔާތަށް އަންނަ އަންހެންކުއްޖާ އާއިއެކު ތާއަބަދު އުޅުމުގެ ފުރުސަތު ބޮޑުވެގެންދާނެއެވެ.\nއަންހެންކުދިންނާއި ބެހޭ ގޮތުން އެހާބޮޑަށް މައުލޫމާތު ލިބިފައިނެތުން؛ އަންހެނުން ފިރިހެނުންނާއެކު ވަރަށް ގިނަ ވަގުތު ހޭދަކުރެއެވެ. ވިޔާފާރިކުރުމާއި، ދުނިޔަވީ ތަފާތުކަންތައް ދަސްކުރުމުގެ އިތުރުން މަސައްކަތުގެ މާހައުލުގައިވެސް ދެޖިންސުގެ މީހުން އެކުގައި ވަރަށް ގިނަ ވަގުތު ހޭދަކުރަމުން ދެއެވެ. މިގޮތަށް އެކުގައި ވަގުތު ހޭދަކުރަމުންގޮސް ދެމީހުންގެ ދެމެދުގައިވާ ގުޅުންތެރިކަން ލޯބީގެ ގުޅުމަށް ބަދަލުވެގެންދާއިރު ދެމީހުން އެކަކު އަނެކަކު އެހާބޮޑަށް ދަސްވެފައިނުހުރެއެވެ. ފިރިހެނުންނަށް އަންހެނުންގެ އާދަތައް އެހާބޮޑަކަށް ނޭންގެއެވެ. އަންހެނުންގެ ތަފާތު އާދަތައް ދަސްކުރަން ފިރިހެނުން ވަގުތު ހޭދަކުރާވަރަކަށް ދެމީހުންގެ ދެމެދުގައިވާ ގުޅުންތެރިކަން ބަދަހިވަމުންދެއެވެ. އެއީ އަންހެނުންގެ އިހުސާސްތައް ދަސްވެ، އެމީހުން ކުރަން ބޭނުންވާކަންތަކާއި ކުރަން ބޭނުންނުވާ ކަންތައް އެގިގެންދާތީއެވެ. މިކަމުގައި ބޭނުންވަނީ ފިރިހެނުންގެ ކުޑަހިތްވަރެކެވެ.\nތިމާ އަމިއްލައަށް ރަނގަޅު މީހެއްކަން ދައްކަން ގިނަވަގުތު ހޭދަކުރާ އުސޫލުން އަންހެނުން ދަސްކުރަން އެވަރަށް ވަގުތު ހޭދަނުކުރެވުން؛ މިއީވެސް ވަރަށް ބޮޑު މައްސަލައެކެވެ. ބައެއް މީހުން ތިމާގެ ރަނގަޅުކަން އަންހެންކުއްޖާއަށް ދައްކަން ވަރަށް ގިނަ ބުރަ މަސައްކަތްކޮށްހަދައެވެ. ނަމަވެސް އެވަރަށް ތިމާއަށް އަންހެންކުދިން ދަސްކުރަން އެހާ ބޮޑަކަށް މަސައްކަތްކޮށް ވަގުތު ހޭދަނުކުރެވެއެވެ. ދެމީހުން އެކުގައި ވަގުތު ހޭދަކުރަން ފެށުމުން ދެމީހުންވެސް އެކަކު އަނެކަކާއި ގުޅޭކަން ނުވަތަ ނުގުޅޭކަން އެގެންފަށައެވެ. ވީމާ، އަންހެން ކުދިން ޝައުގުވެރިކުރުވަން މަސައްކަތްކުރާހެން އެކުދިން ދަސްކުރަންވެސް ވަގުތު ހޭދަކުރުމަކީ ވަރަށް މުހިންމު ކަމެކެވެ.\nއަންހެން ކުދިންނަށް ދޭންޖެހޭ ސަމާލުކަމާއި އެކުދިންނަށް އެހާބޮޑަށް އިސްކަމެއް ނުދެވުން؛ ރައްޓެހިވެވުމުން ދެން އެމީހުންނަށް ދޭންޖެހޭ ސަމާލުކަމާއި އެކުދިންނަކީ އެހާ މުހިންމު ބައެއްގެ ގޮތުގައި ނުދެކެވެއެވެ. ކައިވެނި ކުރުމަށްފަހު ނުވަތަ ރައްޓެހި ވެވުމަށްފަހު، އަންހެން ކުއްޖާއަށް ވަގުތު ދިނުމުގެ ބަދަލުގައި ފިރިހެނުން ގިނައިން ވަގުތު ހޭދަކުރަނީ އެމީހުންގެ ވިޔާފާރި ކުރިއަރުވާ ތަރައްގީކުރުމާއި، އެމީހުންގެ މުސްތަގުބަލު ބިނާކުރުމާއި، ރައްޓެހިންނާއި އެކު މަޖާކޮށް ސަކަރާތްޖެހުމުގަޔާއި މީގެ އިތުރުންވެސް އެމީހުން ޝައުގުވެރިވާ ތަފާތު ކުޅިވަރު ހަރަކާތްތަކުގައެވެ. އާންމުދަނީ ހޯދުމަށް މަސައްކަތްކުރިޔަސް އަންހެނުންނަށް ނުވަތަ ރައްޓެހިވެގެން އުޅޭ ކުއްޖާއަށް ވަގުތު ދިނުމަކީ ވަރަށް މުހިންމު ކަމެކެވެ. އަންހެނުންވެސް އެމީހުން ކުރާ ކަންތައްތަކުގެ އަގުވަޒަންކޮށް އެމީހުންނަށް ދިމާވާ ކަންތައް ހިއްސާކުރަން ހަޔާތުގެ ބައިވެރިޔާގެ އެހީތެރިކަން ބޭނުންވެއެވެ. އަންހެން ކުއްޖާއާއެކު އުޅޭ ވަގުތުގައި ލޯބިވާކަމާއި އަޅާލާކަން އިހުސާސްވާގޮތަށް އަމަލުތައް ބެހެއްޓުމަކީ މުހިންމުކަމެކެވެ. އަންހެނުންވެސް އަބަދު ތިމާގެ ބައިވެރިޔާ ވަށައިގެން ކައިރީގައި އެބުރޭކަށް ބޭނުމެއްނުވާނެއެވެ. ފިރިހެނުންވެސް އަންހެނުންގެ ފަރާތުން އަޅާލުމާއި ލޯބި ބޭނުންވާހެން އަންހެނުންވެސް ފިރިހެނުންގެ ފަރާތުން އަޅާލުމާއި ލޯބި ބޭނުންވާނެއެވެ.\nރައްޓެހިވާތާ ފުރަތަމަ ދުވަސްކޮޅުވެސް ގުޅުން ބަދަހިކުރުމަށް މަސައްކަތްނުކުރެވުން؛ ގެދޮރު ބިނާކުރާއިރު ރަނގަޅު ބިންގަލެއް ނޭޅިއްޖެނަމަ އެ ކުރާ އިމާރާތުގެވެސް އެހާ ބާރެއްނުހުރެއެވެ. ހަމަ މިގޮތުން ދެމީހުން ރައްޓެހިވާތާ ނުވަތަ ކައިވެނިކުރާތާ ފުރަތަމަ ދުވަސްކޮޅު ރަނގަޅު ގުޅުމެއް ގާއިމު ނުކުރެވިއްޖެނަމަ ގުޅުން ދުވަހަކަށްފަހު ދުވަހަކު ހީނަރުވަމުންދާނެއެވެ. ބައެއް ފިރިހެނުން އަންހެނުންނާއި ގާތް ރަހުމަތްތެރިކަމުގެ ގުޅުމެއް ބޭއްވުމަށް ޖެހެލުންވެ ލަދުގަންނަ ގޮތްވެއެވެ. ރަނގަޅު ރަހުމަތްތެރިކަމުގެ ގުޅުމެއް ގާއިމު ކުރެވިއްޖެނަމަ، ދެމީހުންގެ ގުޅުން މުޅި އުމުރުގައި ދެމެހެއްޓުމަށް މަގުފަހިވެގެންދާނެއެވެ.\nއެއްގޮތެއްގައި ދެމިނުހުރެވުން؛ ފިރިހެނުން ބައެއް ފަހަރު ވަރަށް ލޯބިން އަންހެން ކުދިންނާއި ވާހަކަ ދައްކަފާނެއެވެ. އަނެއްބައި ފަހަރު އެއްގޮތަކަށްވެސް އަޅާނުލާ ހުރެދާނެއެވެ. މިހެން ބަދަލުވާނަމަ ފިރިހެނުންދެކެ އަންހެނުން ފޫހިވާގޮތް ވެގެންދެއެވެ.\nމާބޮޑަށް އަންހެންކުއްޖާގެ ހުންނަ ސިފަޔަށް ސަމާލުކަން ދިނުން؛ އަންހެންކުއްޖާގެ ދީންވެރިކަމާއި ތެދުވެރިކަމާއި އޯގާތެރިކަމަށްވުރެ ހުންނަ ސިފަޔަށާއި އަޅާހެދުމަށް ސަމާލުކަންދެއެވެ. މިހާރު ކައިވެނިކޮށްގެންއުޅޭ ނުވަތަ ރައްޓެހިވެގެން އުޅޭ ކުއްޖާއަށް ވުރެ ސިފަ ރީތި ކުއްޖެއް ފެނިއްޖެނަމަ އެކުއްޖަކާ ދިމާލަށް ދާގޮތް ދިމާވެއެވެ.\nތިމާއަކީ ކާކުކަމާއި އަދި ކުރިއަށް ދާންބޭނުންވާގޮތް ރަނގަޅަށް ބުނެނުދެވުން؛ ގިނަ މީހުންނަށް އެމީހުން ސީދާ ބޭނުންވާ ގޮތެއް ނުވަތަ ކުރިމަގު ބައްޓަންކުރަން ބޭނުންވާގޮތެއްނޭގެއެވެ. އެހެން މީހުން އުފަލުގައި ބެހެއްޓޭނީ ތިމާ ފުރަތަމަ އުފަލުގައި ހުރެގެންނެވެ. ވީމާ ތިމާ ކުރިއަށް ދާންބޭނުންވާގޮތް ހިޔާރުކުރުމަށްފަހު، އެކަން ހަޔާތުގެ ބައިވެރިޔާއަށް އެއްވެސް އޮޅުވާލުމެއްނެތި ހިއްސާކުރާށެވެ. ދެމީހުން އެކަކު އަނެކަކާއި ވާދަޔަށް މަސައްކަތްކުރުމަކީވެސް ދެމީހުންގެ ހަޔާތައްވެސް އެކަމުގެ ނޭދެވޭ އަސަރުކޮށް ބުރުއަރާކަމެކެވެ. ވީމާ އޮޅުވާލުމެއްނެތި ތިމާބޭނުންވާގޮތް ބައިވެރިޔާއަށް ހިއްސާކުރާށެވެ.\nމީގެ އިތުރުން އަންހެނުން ފިރިހެނުންނާއި ދުރަށް ދާގޮތް ދިމާވާ ކަންތައްތަކުގެ ތެރޭގައި މާއަވަސް އަރުވާލައިގެން ކަންތައްތައް ކުރުމާއި، ހަޔާތުގެ ބައިވެރިޔާއަކީ ވަގުތީގޮތުން ބޭނުންކުރާ ފަރާތެއްގެ ގޮތުގައި ދެކުމާއި އަދި އަންހެންކުއްޖާ ސީދާ ބޭނުންވާގޮތް ރަނގަޅަށް ދެނެނުގަތުން ހިމެނެއެވެ.\nކުރިއަށް ކަންކަން ހާސިލުކުރުމުގައި ތިމާއަށް ދިމާވާ ތަފާތު ހުރަސްތަކުން ސަލާމަތްވުމަށް ކުރެވިދާނެ ކަންތައް\nފަހަތަށް އޮފީސްތެރެއިން ބައިވެރިޔަކު އިހުތިޔާރު ކުރާނަމަ، ދެމީހުންގެ ލޯބީގެ ގުޅުން ދަމަހައްޓާނެ ގޮތް


United ge coach kamah Zidane ge shauguveri kameh neiy - One Online\nރެއާލް މެޑްރިޑްގެ ކޯޗުކަމުގައި ޒައިނުއްދީން ޒިދާން -- ފޮޓޯ/ އީއެފްޕީ\nމެންޗެސްޓާ ޔުނައިޓެޑްގެ ކޯޗު ކަމަށް ފްރާންސްގެ ޒައިނުއްދީން ޒިދާން ޝައުގުވެރި ނުވާ ކަމަށް ރިޕޯޓްތައް ބުނެފިއެވެ.\nޔުނައިޓެޑްގެ ކޯޗުގެ މަގާމުގައި ހުރި އޮލެ ގުނަ ސޮލްޝެއާ އެ މަގާމުން ވަކިކުރިކަން ކްލަބުން އިއްޔެ ވަނީ އިއުލާން ކޮށްފައެވެ. ޕްރިމިއާ ލީގުގައި ޔުނައިޓެޑުން މި ހަފުތާގައި ކުޅުނު މެޗުގައި ވޮޓްފޯޑު އަތުން ބަލިވީ 4-1 ގެ ނަތީޖާއަކުންނެވެ. ސީޒަންގެ މިހާތަނަށް އައިއިރު ޔުނައިޓެޑުން ނެރެމުން އައި ނަތީޖާތައް ގޯސްވެ، ޕްރެޝަރުގައި އޮވެގެން މި ހަފުތާގެ މެޗަށް ޔުނައިޓެޑް ނުކުތް އިރު، ވޮޓްފޯޑު އަތުންވި ބައްޔަކީ ބޯޑަށް ހަޖަމު ނުކުރެވުނު އުނދަގޫ ބައްޔެކެވެ.\nއެ ބައްޔާއެކު ވަގުތުން ސޮލްޝެއާ ވަކިކޮށް، ޔުނައިޓެޑުން ވަނީ ކެއާ ޓޭކާގެ މަގާމު މައިކަލް ކެރިކާ ހަވާލު ކޮށްފައެވެ. ހަބަރުތައް ބުނެފައިވާ ގޮތުގައި ޔުނައިޓެޑްގެ ބޯޑުން ބޭނުންވަނީ ރެއާލް މެޑްރިޑްގެ ލެޖެންޑް ޒިދާން ކޯޗު ކަމަށް ގެންދާށެވެ. އެގޮތުން ޔުނައިޓެޑްގެ ޗެއާމަން ޖޯލް ގްލޭޒާ، ޒިދާން ގެންދަން ބޭނުން ވެ، އެކަމަށް މަސައްކަތް ކުރުމަށް ބޯޑުގެ ކިބައިން އެދުނު ކަމަށްވެސް ނޫސްތަކުން ބުނެފައިވެއެވެ.\nބީބީސީން ބުނި ގޮތުގައި ޔުނައިޓެޑުން ޒިދާން ހޯދަން ރަސްމީކޮށް ވާހަކަ ދެއްކި ނަމަވެސް، މިވަގުތު ޔުނައިޓެޑާ ހަވާލުވާން ޒިދާންގެ ޝައުގެއް ނެތެވެ. ހާއްސަކޮށް ސީޒަންގެ މެދުތެރެއިން ޒިދާން ޔުނައިޓެޑާ ހަވާލު ވާނެ ކަމަށް ނުބެލެވޭ ކަމަށްވެސް ޒިދާންގެ ބައެއް ގާތް ފަރާތްތަކާ ހަވާލާ ދީ ބީބީސީން ރިޕޯޓް ކޮށްފައިވެއެވެ.\nމީގެ ކުރިން ދެ ފަހަރަކަށް ރެއާލް އަށް ކޯޗުކަން ކޮށްދިން ޒިދާން، އެންމެފަހުން އެޓީމުގެ ބެންޗުން ފެނުނީ މިއަހަރު މޭ މަހުގައެވެ. އެފަހަރު މަގާމު ދޫކޮށްލި ފަހުން އަދި ކޯޗިންގައި ޒިދާން ފެނިފައި ނުވާ އިރު، ފުރަތަމަ ފަހަރު ރެއާލްއާ ހަވާލުވެ ޒިދާން ވަނީ ބޮޑެތި ކާމިޔާބީތަކެއް ހޯދައިފައެވެ.\nއެގޮތުން އޭނާ ވަނީ 2016 ވަނަ އަހަރުން ފެށިގެން ކްލަބާއެކު ޖެހިޖެހިގެން ތިން ފަހަރަށް ޗެމްޕިއަންސް ލީގުވެސް ހޯދައިފައެވެ. އެ ކާމިޔާބީތަކަށްފަހު 2018 ވަނަ އަހަރު ޒިދާން ރެއާލް ދޫކޮށްލި ނަމަވެސް 2020 ވަނަ އަހަރު އަލުން ކްލަބުގެ ކޯޗުކަމާ ހަވާލުވެ، ލަލީގާވެސް ކާމިޔާބު ކުރިއެވެ.\nޒިދާން މިވަގުތު ހުރީ އެއްވެސް ކްލަބެއްގެ މަސައްކަތެއްގައެއް ނޫނެވެ. އެހެންކަމުން ޔޫރަޕްގެ ބޮޑެތި ބައެއް ކްލަބުތަކާއި ފްރާންސް ގައުމީ ޓީމުންވެސް އަންނަނީ އޭނާއަށް ލޯ އަޅަމުންނެވެ. ޔުނައިޓެޑްގެ އިތުރުން ޕީއެސްޖީންވެސް ޒިދާނަށް ޝައުގުވެރިކަން ހުރި އިރު، ފްރާންސް ގައުމީ ޓީމުގެ ކޯޗުކަމާވެސް ޒިދާން ކޮންމެވެސް ވަރަކަށް ގުޅޭކަމަށް ރިޕޯޓްތައް ވަނީ ބުނެފައެވެ.\nގުޅޭ ޓެގު އިނގިރޭސި ޕްރިމިއާ ލީގު މެންޗެސްޓާ ޔުނައިޓެޑް ފުޓްބޯޅަ ޓްރާންސް ޓޯކްސް


ކައުންސިލް އިންތިޚާބުގައި ވާދަކުރާ5ކެނޑިޑޭޓަކު ނަން ނަގައިފި ކައުންސިލް އިންތިޚާބުގައި ވާދަކުރާ5ކެނޑިޑޭޓަކު ނަން ނަގައިފި\nކައުންސިލް އިންތިޚާބުގައި ވާދަކުރާ5ކެނޑިޑޭޓަކު ނަން ނަގައިފި\nއިލެކްޝަންސް ކޮމިޝަނުން ބޭއްވި ޕްރެސްކޮންފަރެންސް - ފޮޓޯ: ޕީއެސްއެމް ނިއުސް\nމިއަހަރުގެ އޭޕްރިލްމަހު ބާއްވަން ހަމަޖައްސާފައި އޮތް ލޯކަލް ކައުންސިލް އިންތިޚާބުގައި ވާދަކުރުމަށް ކުރިމަތިލި ބައެއް ކެނޑިޑޭޓުން ނަން އަނބުރާ ގެންގޮސްފިއެވެ.\nއޭޕްރިލްމަހުގެ 06 ވަނަދުވަހަށް ތާވަލްކުރި އިންތިޚާބު ކޯވިޑް-19 އާއި ގުޅިގެން ވަނީ ފަސްކޮށްފައެވެ. އިލެކްޝަންސް ކޮމިޝަނުން އެންމެ ފަހުން ވިދާޅުވީ އަންނަ އަހަރުގެ ރޯދަމަހުގެ ކުރިން މާރިޗުމަހުގެ ތެރޭގައި އިންތިޚާބު ބޭއްވުމަށް މަޝްވަރާކުރަމުން އަންނަކަމަށެވެ.\nއިލެކްޝަންސް ކޮމިޝަނުން ވިދާޅުވީ ނަން އަނބުރާ ގެންދިޔުމަށް ހުޅުވާލި ފުރުސަތުގައި މިހާތަނަށް5ކެނޑިޑޭޓަކު ނަން ނަގާފައިވާކަމަށެވެ. މިހާތަނަށް ނަން ނަގާފައިވަނީ އަމިއްލަ ގޮތުން ވާދަކުރާ2ކެނޑިޑޭޓަކާއި ވެރިކަން ކުރާ އެމްޑީޕީގެ ޓިކެޓްގައި ވާދަކުރާ2ކެނޑިޑޭޓަކާއި އިދިކޮޅު ޕީޕީއެމްގެ ޓިކެޓްގައި ވާދަކުރާ ކެނޑިޑޭޓެކެވެ.\n- ޢަބްދުލްމަޖީދު މާހިރު، އެންދެރިމާގެ / ލ.މާވަށް / ލ. މާވަށު ކައުންސިލްގެ ރައީސްކަމަށް ( އަމިއްލަ ގޮތުން )\n- ނަސްފާ މުޙައްމަދު ސަޢީދު، ދުންފިނިގެ / ށ.މަރޮށި / ށ. މަރޮށީ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި (ޕީޕީއެމް)\n- ފާޠިމަތު ސާއިގާ ޚާލިދު، ދޯދި / ގއ. ކޮނޑޭ / ގއ. ކޮނޑޭ ކައުންސިލްގެއަންހެނުންނަށް ޚާއްޞަކޮށްފައިވާ ދެ ގޮނޑި( އަމިއްލަ ގޮތުން )\n- ޙަސަންނާފިޢު، ދެތަޑިމާގެ / އއ. ބޮޑުފޮޅުދޫ / އއ. ބޮޑޮފޮޅުދޫ ކައުންސިލްގެ މެންބަރުކަމަށް ( އެމްޑީޕީ)\n- މުޙައްމަދު ރަޝީދު، ރިސާދު / ނ.މާޅެންދޫ/ ނ. މާޅެންދޫ ކައުންސިލްގެ މެންބަރުކަމަށް (އެމްޑީޕީ)\nކޯވިޑް ބަލިމަޑުކަމުގެ ސަބަބުން ލޯކަލް ކައުންސިލް އިންތިޚާބު ފަސްކުރުމަށް ރައްޔިތުންގެ މަޖިލީހުން ފާސްކުރި ބިލު ރައީސުލްޖުމްހޫރިއްޔާ ވަނީ ތަސްދީޤްކުރައްވާފައެވެ.\nއިންތިޚާބާގުޅޭ ކަންކަން ކުރިއަށްގެންދިޔުން އެންމެ ރަނގަޅު ކަމަށް ދައުލަތުގެ ކަމާބެހޭ ފަރާތުން ކަނޑައަޅާތާ ހަތް ދުވަހުގެ ތެރޭގައި، އިންތިޚާބާގުޅޭ މަސައްކަތްތައް ރަސްމީކޮށް ފަށާނެ ތާރީޚަކާއި، އިންތިޚާބު އަލުން ބާއްވާނެ ތާރީޚެއް އިލެކްޝަންސް ކޮމިޝަނުން އިޢުލާނުކުރަންވާނެކަމަށްވެސް މި ޤާނޫނުގައި ބަޔާންކޮށްފައިވެެއެވެ. މީގެ އިތުރުން އިންތިޚާބުގައި ވާދަކުރުމަށް ކުރިމަތިލާފައިވާ ކެންޑިޑޭޓުންގެ ލިސްޓަށް ބަދަލެއް ނުގެނެވޭނެކަމަށާއި އިންތިޚާބުގައި ވާދަކުރާ ސިވިލް ސާރވިސް މުވައްޒަފުންގެ ސަސްޕެންޝަން އުވާލުމާއިއެކު އެމީހުން ކުރިން ތިބި މަޤާމަށް ރުޖޫއަވާނެކަމަށްވެސް މި ޤާނޫނުގައިވެއެވެ.


Dhahnamutha?: Flappy Bird akee enme2dhuvahuge masakayi\nދަންނަމުތަ؟: ފްލެޕީ ބާޑަކީ ދެ ދުވަހުގެ މަސައްކަތް\nދުނިިޔޭގެ ގިނަބަޔެއްގެ ޝައުގުވެރިކަން މަދު ދުވަސް ކޮޅެއްގެ ތެރޭގައި ހޯދި އެއް ގޭމަކީ ފްލެޕީ ބާޑެވެ. މިއީ 2013 ވަނަ އަހަރާއި 2014 ވަނަ އަހަރު ދުނިޔޭގެ އެޕްލިކޭޝަން ސްޓޯތަކަށް އިންގިލާބެއް ގެނުވި ގޭމެކެވެ. ނަމަވެސް ހިތާމައަކީ ގިނަ ބަޔެއްގެ ލޯބި ޖެހުނު އެ ގޭމް މިހާރު އަހަރަމެންނާ ވަކިވެ ދިއުމެވެ. ކޮންމެ އަކަސް އެއީ ވަރަށް މޮޅު ގޭމެކެވެ. އަދި އެއީ ވަރަށް އަވަހަށް އުފެއްދި ގޭމެކެވެ.\nފްލެޕީ ބާޑްސްއަކީ އެންމެ2ދުވަހުގެ މަސައްކަތުން އުފެއްދި ގޭމެކެވެ. މިއީ ދުނިޔޭގައި މިހާ ކުޑަ ވަގުތެއްގައި އުފައްދައިގެން މުޅި ދުނިޔެ އަޖައިބު ކޮށްލި ހަމައެކަނި ގޭމްކަން ފާހަގަކުރެވެއެވެ. ފްލެޕީ ބާޑްސް ވުޖޫދަށް ގެނައި ފަރާތަކީ ވިއެޓްނާމްއަށް އުފަން ޑޮންގް އެންގްއުން އެވެ. އޭނާއަކީ ވީޑިއޯ ގޭމް އާޓިސްޓެއްގެ އިތުރުން ޕްރޮގްރާމަރެއް ވެސް މެއެވެ. އެންމެ ދެ ދުވަހުން އެކަނި ޑިވެލޮޕް ކުރި މި އެޕްލިކޭޝަން ހުއްޓާލަން ޖެހުނީ މީހުންގެ ފާޑުކިޔުންތަކާއި ވިއެޓްނާމްގައި ޖެހުނު މައްސަލަ ތަކަކާއި ހެދި އެވެ.\nފްލެޕީ ބާޑްގެ ޑިވެލޮޕަރު:-\nމި ގޭމުގެ މައި ކެރެކްޓާ ކަމުގައިވާ ފެބީ އަކީ އޭނާ 2012 ވަނަ އަހަރު ޑިވެލޮޕްކޮށް ކަމުނުގޮސްގެން ކެންސަލް ކޮށްލި ގޭމެއްގައި އޭނާ ޑިޒައިން ކުރި ކެރެކްޓާ އެކެވެ. އެނޫން ހުރިހާ އެއްޗެއްސަކީ އޭނާ އެޕްލިކޭޝަން ޑިވެލޮޕްކުރި ދެ ދުވަހު ޑިޒައިންކޮށް ޕްރޮގްރާމް ކުރި ފެކްޓާސްތަކެކެވެ.\nމި ގޭމް ދުނިޔެއަށް އަލްވަދާއުކީ ގޭމަށް އެއް އަހަރުވެސް ނުވަނީސް ޖެހިގެން އައި 2014 ވަނަ އަހަރުގެ ފެބްުރުއަރީ މަހުގެ 10 ވަނަ ދުވަހުއެވެ. ގޫގަލް ޕްލޭސްޓޯ އާއި އެޕަލް އެޕްސްޓޯއިން މި ގޭމް ވަނީ އެދުވަހު ނަގާފަ އެވެ. އޭރު މިގޭމަށް ދުވާލަކަށް 50،000 ޑޮލަރުގެ ފައިދާއެއް ޖަހަ އެވެ. އަދި ހަމައެއާއެކު މި ގޭމް ވެގެން ދިއައީ އެޕަލް އެޕްސްޓޯގައި ރިކޯޑް ކުރެވުނު އެންމެ ޑައުންލޯޑްސް ގިނަ އެޕަށެވެ.\nމިއަދާ ހަމައަށް އައިއިރުވެސް މި އެޕްވެެގެން މިދަނީ އެންމެ ގިނަ ބަޔެއްގެ ލޯބި ލިބި އެންމެ ގިނަ ބަޔަކު އެ ގޭމެއްގެ އެބުރި އައުމަކަށް އިންތިޒާރު ކުރާ އެޕްލިކޭޝަނަކަށެވެ. މި ގޭމްގެ ގިނަ ކޮޕީ ކޮންސެޕްޓްތަކެއް ވެސް އަންނަނީ އެޕްލިކޭޝަން ސްޓޯތަކުގައި ގިނަވަމުންނެވެ. އެހެންކަމުން ދެ ދުވަހުގެ މަސައްކަތުން އުފެއްދި އެޕްލިކޭޝަން ވެގެން މިދިޔައީ ދުނިޔޭގެ އެންމެންގެ ކަހަލަ ގޮތަކަށް ޝައުގުވެރިކަން ދަމައިގަތް ގޭމަކަށެވެ.


Ras Online - މަސްއޫދަށް ދިން ހަމަލާ: ވީޑިއޯއާއި ފޮރިންސިކް ވީ ބިލާހަކަށް؛ ހުކުމް ކުރީ ހެކިތައް ބޭރުކޮށްފައި\nމަސްއޫދަށް ދިން ހަމަލާ: ވީޑިއޯއާއި ފޮރިންސިކް ވީ ބިލާހަކަށް؛ ހުކުމް ކުރީ ހެކިތައް ބޭރުކޮށްފައި\nމާޝާ މިދުހަތު 25 އޭޕްރީލު 2022 - 11:59\nދިއެފްއެމްގެ ކުރީގެ ސީއީއޯ އަދި ޒުވާން ވިޔަފާރިވެރިޔާ މަސްއޫދު ހިލްމީއަށް ދަގަނޑުބުރިއަކުން މީހަކު ހަމަލާދީ ޒަހަމްކޮށްލާ މަންޒަރު ފެންނަ ވީޑިއޯއެއް ސޯސަލް މީޑިޔާއަށް ވައިރަލްވެގެން ދިއުމާއި އެކު އެތައްބަޔަކު ކަންބޮޑުވެ ގައުމުގައި ކުއްވެރިންގެ ހާލަތާއި މެދު ފުންކޮއް ވިސްނަން މަޖުބޫރުވި އެވެ.\nއޭގެ ގާތްގަނޑަކަށް 8 މަސް ދުވަސް ފަހުން އަނެއްކާ ވެސް މީޑިޔާތަކާއި ސޯޝަލް މީޑިޔާގައި ރައްޔިތުން އުތުރި އަރައިގެން ދިޔައީ އެ މައްސަލައިގެ ހުކުމް އައިގޮތުން ނެވެ. އެމީހާ އެރޭ މަސްއޫދަށް ހަމަލާދިން މަގުން ކީއްކުރަންތޯ އެވެ. އެސަރަހައްދަށް ވެސް ނުދާކަމަށް ހުކުމްކޮށް މިނިވަން ކުރީ އެވެ. ގަބޫލުކުރަން ދަތިވި ނަމަވެސް އެއީ ހަމަ ހަގީގަތެވެ. އިންސާނުންގެ ތެރޭގައި ހާއްސަ ބާރުތަކެއް ހިމެނޭ އިންސާނުން އުޅޭކަމަށް ގަދީމީ ޒަމާނުން ސުރެ ދެކެވަމުންދާ ވާހަކަތަކުގައި ހަގީގީ ކުލަ އިސް މެޖިސްޓްރޭޓް ޖައްސަވައިދެއްވައިފި އެވެ.\nސޯޝަލް މީޑިޔާގައި ސުއޫރު ފާޅުކުރި ބައެއް މީހުން ބުނެފައި ވަނީ މިއަދު ރާއްޖޭގެ ސަރުއީ ކޯޓުތަކުގެ ހާލަތު ލޫތުގެފާނުގެ ސަދޫމްގެ އަދުލް އިސްސާފްގެ ނިޒާމައްވުރެ ކުރި އަރައިގެން ގޮސްފައިވާކަމާއި މި ހިސާބަށް ދިއުމުން ރައްޔިތުން ނިކުމެ މައްސަލަ ހައްލު ކުރަންޖެހޭ ކަމަށެވެ.\nލާމް އަތޮޅު މެޖިސްޓްރޭޓް ކޯޓުތަކުގެ އިސް މެޖިސްޓްރޭޓް އަދި ޖޭއެސްސީގެ މެމްބަރ އަލީ ޝަރީފް ކޮށްފައި ހުކުމުގައި ވަނީ ދައުލަތުން ހުށަހެޅި މައިގަނޑު ހެކިތައް ސަރީއަތުން ބޭރުކޮށްފަ އެވެ.\nމައްސަލަ ނިންމި ގޮތުގެ ރިޕޯޓްގައި ވާގޮތުން ގާޒީންގެ ކަންކަމާއި ބެހޭ އިދާރާގައި ދަށުކޯޓުތައް ތަމްސީލް ކުރައްވާ އަލީ ސަރީފް ބެއްލެވި މިމައްސަލާގެ ހުކުމްގައި ބުނެފައި ވަނީ ސާބިތު ނުވާ ކަމަށް ހުކުމް ކުރަނީ ސަރީއަތަށް ސާބިތުވާ ވަރަށް ހެކި ލިބިފައި ނުވާތީ އެވެ.\nމިމައްސަލާގައި ދައުލަތުން ވަނީ ހެކީ ގޮތުގައި 11 ހެއްކެއް ހުށަހަޅާފައި ވެއެވެ. މި ހެކި ބަހުގެ ތެރޭގައި މަންޒަރު ދުއް2މީހެއްގެ ހެކި ބަހާއި އެސަރަހައްދުން ހަމަލާދިން މީހާ ފެނުނު ކަމުގެ ހެކި ބަހާއި ވީޑިޔޯ އާއި ވީޑިޔޯ ތަހްލީލް ރިޕޯޓާއި ތަހްލީލްކުރި ފުލުސް އޮފިޝަރުގެ ހެކި ބަހުގެ އިތުރުން މަސްއޫދަށް ފަރުވާދިން ޑޮކްޓަރާއި ފޮރިންސިކް ރިޕޯޓްވެސް ހެކިބަހުގެ ގޮތުގައި ހުށަހަޅާފަ އެވެ. އެހެންނަމަވެސް ހުކުމް ކުރިއިރު ސަރީއަތުން ވަނީ ހެކިތައް ބަލައި ނުގަންނަން ނިންމާފައެވެ.\nމިމައްސަލާގައި ދައުލަތުން ހުށަހެޅި ހެކިތަކުގެ ތެރެއިން ސަރީއަތުން ގަބޫލުކޮށްފައި ވަނީ އެސަރަހައްދުން ހަމަލާދިން މީހާ ފެނުނު ކަމަށް ބުނެ ދައުލަތުން ހުށަހަޅާފައިވާ މީހާގެ ހެކި ބަސް އެކަންޏެވެ. ދައުލަތުން މައި ހެކީގެ ގޮތުގައި ހުށަހެޅި ވީޑިޔޯ އާއި ވީޑިޔޯ ތަހްލީލް ރިޕޯޓާއި ފޮރިންސިކް ރިޕޯޓާއި މަންޒަރު ދުއް ފަރާތްތަކުގެ ހެކި ބަސްހާއި ޑޮކްޓަރުގެ ހެކި ބަހަށް ވެސް ހުކުމް ކުރުމުގައި ސަރީއަތުން ރިއާޔަތް ކޮށްފައެއް ނުވެ އެވެ.\nމޯލްޑިވްސް މީޑިޔާ ކައުންސިލްގެ މެމްބަރުކަން ވެސް ކުރައްވާ ފައިވާ މަސްއޫދަށް ހަމަލާދިން މައްސަލާގައި ލ. ފޮނަދޫ، ދިލްކުސާގޭ އަހުމަދު ސަމީމް ސަރީއަތް ނިމެންދެން ބަންދުކޮށްފައި ވަނީ ވެސް އަލީ ސަރީފް އިސްމެޖިސްޓްރޭޓްކަން ކުރައްވާ ފޮނަދޫ މެޖިސްޓްރޭޓް ކޯޓުން އޭނާ ދެ ފަހަރަށް ދޫކޮށްލުމުން ހައިކޯޓުން ނެވެ.\nމި އަހުމަދު ސަމީމް އަކީ ލާމް އަތޮޅުގައި އޮންނަ މަސްއޫދު ކާރުގައި ރޯކޮށްލި މައްސަލާގެ ތުހުމަތުގައި ވެސް ފުލުހުން ތަހްގީގު ހިންގަމުންދާ ފަރާތެވެ.\nދޮގުހެކި ދީގެން ވެސް މިދުނިޔޭ އުޅޭވިދާނެ.